ކޯވިޑް-19 ފެތުރެމުންދާ ޙާލަތުގައި އޯސީޑީ އާއި އެކު ދިރިއުޅުން - GOV.MV\nޚަބަރު ކޯވިޑް-19 ފެތުރެމުންދާ ޙާލަތުގައި އޯސީޑީ އާއި އެކު ދިރިއުޅުން\nއޮބްސެސިވް ކޮމްޕަލްސިވް ޑިސްއޯޑަރ ކުރުކޮށް ކިޔާ ނަމަ އޯސީޑީ އަށް ޑައިގްނޯޒް ކޮށްފައިވާ ފަރާތްތަކުގެ ޢާންމު ދިރިއުޅުމުގެ އެންމެ ދުވަހަކީ ވެސް އެންމެ ރަނގަޅު ދުވަސްތަކުގައިވެސް ގޮންޖެހުންތައް ގިނަ ދުވަހެއް. ކޯވިޑް-19 ފަދަ ބަލިމަޑުކަމެއްގައި މިފަދަ ފަރާތްތަކުގެ ޢާންމު ދިރިއުޅުން ހުންނާނެގޮތް ހިތައް ގެންނަން ވެސް ފަސޭހަކަމަކަށް ނުވާނެކަން ޔަޤީން.\nއޯސީޑީ ކޮންޑިޝަން ހުންނަ މީހުންގެ ޢާންމުކޮށް ފެންނަ ޢަލާމާމްތަކު ތެރޭގައި ތަރުތީބުކުރުމާއި، ކަންކަން ފުރިހަމަ ކުރުމާއި، ކުދި ކުދި ތަފްޞީލުތަކަށް އިސްކަންދިނުން ހިމެނޭ. އެކި މީހުންނަށް އޯސީޑީ ވެވެނީ އެކި ކަންކަމައް. ބައެއް މީހުން ގިނައިން އަތް ދޮންނަ އިރު، އަނެއް ބައި މީހުން ތަންތަން ތަރުތީބުކުރުމުގައި އަވަދިނެތި އުޅޭ. އަދި އެއްވެސް ޙާލެއްގައި މިކަން މިގޮތަށް ނުވެއްޖެނަމަ އެމީހުންގެ ހަމަޖެހުން ގެއްލި ފިކުރުބޮޑުވާ ގޮތްވޭ. ކުރުކޮށް ބުނާނަމަ އޯސީޑީއަކީ ވަރަށް ބޮޑަށް އެ ކޮންޑިޝަން ހުންނަ މީހާ ވަރުބަލިކޮށްލާ ކަމެއް.\nއޯސީޑީ ހުންނަ މީހެއްގެ ދުލުން ބުނާ ނަމަ އެމީހަކު ދެން "އޮބްސެސް" ވާނީ ނުވަތަ އެކަމަކަށް ގޮސް ހުސްވާނީ ކޮންކަމަކާބާއޭ އަބަދުވެސް ހުންނާނީ ހިތައް އަރައަރާ. އެމީހާއަށް އެއީ އެންމެ ހަމަޖެހޭ ކަމެއްނޫންކަން އެނގުނަސް ނުވަތަ ކޫސަނި ކަމެއްގެ ގޮތުގައި ވިސްނުނަސް އެކަން އެހެން ގޮތަކަށް ބަދަލުކުރުމަށް ގިނަ ފަހަރު ނުކުޅެދިގެންވޭ.\nމިއީ އެންމެ ރަނގަޅު ވަގުތެއް ނޫން. ކޯވިޑް-19 ފަދަ ބަލިމަޑުކަމެއް ހުރިހާ އެންމެގެ ޢާންމު ދިރިއުޅުން ހިޞާރުކޮއްފައިވާއިރު، ދިރިއުޅުމުގެ ވައްޓަފާޅިއަށް އަންނަމުންދާ ބަދަލުތަކުގެ އަސަރު ނުކުރާ ހަމަ އެއްވެސް މީހަކު ނެތޭ ބުންޏަސް ގޯހަކަށް ނުވާނެ. ޤަބޫލު ކުރަމުން އައި ހަޤީޤަތް މިވަނީ ކުޑަ ދުވަސްކޮޅެއްގެ ތެރޭގައި އެފުށް މިފުށަށް ޖެހިފައި.\nޚާއްޞަކޮށް އޯސީޑީ ހުންނަ މީހަކު ކޯވިޑް-19 އާ ގުޅިގެން އުފެދޭ ފިކުރުތަކުގައި ސަމާލުކަން ދޭންވީ ކަންކަން ނުވަތަ ޤަބޫލުކުރަންވީ ކަންކަމަށް ބަލާލަމާތޯ.\nމިއީ ތާ އަބަދަށް ދެމިގެންދާނެ ކަމެއް ނޫންކަން.\nގިނަގިނައިން މި ކަންތައް އަމިއްލަ ނަފުސަށް ހަނދާންކޮށްދިނުން މުހިންމު. މާ ބޮޑަށް ފުރަބަންދުގެ ޙާލަތާމެދު ވިސްނާ ފިކުރުބޮޑުވާނަމަ، ފުރަބަންދު ނިމުމުން ކުރަން ބޭނުންވާ ކަމަކާ މެދު ވިސްނާލާ.\nހިފަހައްޓާލުން ނުވަތަ ކޮންޓްރޯލްކުރުން.\nއޯސީޑީއަކީ ވަރަށް ބޮޑަށް ހިފަހައްޓާލުން ނުވަތަ ކޮންޓްރޯލް ކުރުމާ ގުޅިފައިވާ ކަމެއް. އެހެންކަމުން ކޯވިޑް-19 ބަލި ޖެހުމުގެ ޙިރާސް ކުޑަކޮށް އެ ބަލިޖެހުމުން ރައްކާތެރިވުމަށް ކުރެވެން ހުރި ހުރިހާ ކަމެއް އޯސީޑީ ހުންނަ މީހުން ޤަވައިދުން ކުރުމަކީ އެކަށީގެންވާ ކަމެއް. މީގެ ތެރޭގައި ގިނަ ވަގުތު ގޭގައި ތިބުމާއި، ކޮންމެހެން ދާން ޖެހިގެން މެނުވީ ޒަރޫރީ ބޭނުމެއްގައިވިޔަސް ބޭރަށް ނުނުކުތުމާއި، ވިޔަފާރި ކުރުމުގައިވެސް ރައްކާތެރިވުމަށް އަންގި ލެއްވުމާއި މާސްކް އެޅުން އަދި ތަންތާގައި އަތްލެވޭ މިންވަރު ކުޑަކޮށް އެކަކު އަނެކަކާ ދެމެދު މަދުވެގެން3ފޫޓޫގެ ގައިދުރުކަން ފަރިތަކުރުން ހިމެނޭ. އަދި ވިޔަފާރި ކުރުމަށް ފަހު ތަރުކާރީ އާއި މޭވާ ފަދަ ތަކެތި ރަނގަޅަށް ދޮވެ ސާފުކުރުމަށްފަހު ނޫނީ ބޭނުން ނުކުރުން. މިއީ ޤަބޫލުކުރެވުނަސް ނުކުރެވުނަސް އޯސީޑީ ހުންނަ މީހުންނަށް ކޯވިޑް-19 އިން އިތުރަށް ރައްކާތެރިވުމަށް އެޅޭ ފިޔަވަޅުތަކެއް.\nކޮންޓްރޯލު ނުކުރެވޭ ކަންތައްތައް ވެސް ހުންނާނެކަން ޤަބޫލުކުރުން.\nއޯސީޑީ ހުންނަ މީހާ ކިތައްމެ ބަލައިގެން އުޅުކަމުގައި ވިޔަސް ދެންހުންނަ މީހާ އެވަރަށް ފަރުވާތެރިވާނެ ކަމެއް ޔަޤީނެއް ނޫން. މިސާލަކަށް ފިހާރައިގައި ބާޒާރުކުރުމަށް ނުކުމެ އުޅޭ އިރު ދެންހުންނަ މީހާ އައިސް ގައިގައި ޖެހިވެސްދާނެ ނުވަތަ ކެއްސާ ކިނބިއްސެއް ވެސް އަޅާފާނެ. އެކަމަކީ އޯސީޑީ ހުންނަ މީހުންނަށް ކޮންޓްރޯލް ކުރެވޭނެ ކަމެއް ނޫން. ނަމަވެސް އެކަމާ ކަންބޮޑުވެ ހާސްވުމުގެ ބަދަލުގައި އަމިއްލަޔަށް ރައްކާތެރިވުމަށް ސެނިޓައިޒަރ ފަދަ ތަކެތި ބޭނުން ކުރެވިދާނެ ނުވަތަ އަވަހަށް އެތަނަކުން ދުރަށް ދެވިދާނެ.\nނަފްސާނީ ދުޅަހެޔޮކަމަށް އެންމެ ފައިދާ ހުރި އެއް ކަމަކީ ކަސްރަތުކުރުން. އެއީ މިފަދަ ކޮންޑިޝަންތައް ތަޙައްމަލުކުރަމުންދާ ހުރިހާ އެންމެނަށް ވެސް އެނގޭނެ ކަމެއްކަން ކަށަވަރު. ކޮންމެވެސް މިންވަރަކަށް ކަސްރަތު ނުކުރެވޭ ދުވަސް ދުވަހު އޯސީޑީގެ ޢަލާމާތްތައް ތަންކޮޅެއް ބޮޑަށް ފެނުން އެކަށީގެންވޭ. އެންމެ ރަނގަޅު ގޮތަކީ ލުއި ކަސްރަތުގެ ގޮތުގައި ކުޑަ ދަރިފުޅު ފަހަތުން ދުވެލުން ވިޔަސް ނުވަތަ ގޭގައި އޮން ދަ ސްޕޮޓް ޖޮގިން ވިޔަސް ނުވަތަ ބަރު ބޭނުންކޮށްގެން ކުރާ ޒާތުގެ ކަސްރަތުތައްވިޔަސް ކޮއްލުން. އޭގެ ފައިދާ ހަމަ ގައިމުވެސް ފެންނާނެ ކަން ޔަޤީން.\nއަމިއްލަ ނަފްސަށް އަޅާލަން އާދަކުރުން\nއެކި މީހުންނަށް އަމިއްލަ ނަފްސަށް އަޅާލެވެނީ އެކި ގޮތްގޮތައް. ބައެއް މީހުން އަމިއްލަ ނަފްސައް އަޅާލުމުގެ ގޮތުން ނަފްސާނީ ދުޅަހެޔޮކަން ދެމެހެއްޓުމަށް ޕްލޭނެއް އެކުލަވާލައި އެއާއި އެއްގޮތައް ޢަމަލުކުރޭ. އަދި ޤަވައިދުން ބޭސްކެއުމާއި، ޑޮކްޓަރަށް ދެއްކުމާއި، އަމިއްލަ މީހާ ހިތްހަމަޖެހޭ ފަދަ ކޮންމެސް ކަމެއް ކޮއްލާ. މިގޮތުން ކީރިތި ޤުރުއާން ކިޔެވުން، ފޮތެއް ކިޔާލުން ނުވަތަ ބޮޑެތި މީހުންނަށް ޚާއްޞަ ކުލަޖައްސާ ފޮތެއްގައި ކުލަ ޖެއްސުން ވެސް އެއީ ކުރެވިދާނެކަމެއް. ނޫނީ ލަވަ އަޑުއެހުމާއި ފިލްމެއް ބަލާލައި ލޯބިވާ މީހުންނާ އެކު ވަގުތު ހޭދަކުރެވިދާނެ. ތިމާ ހިތްހަމަޖެހޭ ފަދަ ކިތަންމެ ކުޑަ ކަމެއްވިޔަސް ކޮންމެ ދުވަހެއްގައިވެސް ކުރުމަށް އަޒުމް ކަނޑައަޅާ.


ހަކުރި ތެލާއި ޕައުޑަރ - ރިއްސާރިއްސުންތަކަށާއި ތަދުތައްފިލުވާލުމަށް - Shuba's Hijama & Herbal Medicine Clinic\nޝުބާސް ޙިޖާމާގެ ފަރާތުން އުފައްދާ މިތަޢާރަފް ކުރަނީ “ހަކުރި” ނަމުގައި ޕައުޑަރަކާއި އަދި ހަމަ މިނަމުގައި ތެލެކެވެ.\nމިބޭސް އަޅުގަނޑުމެން އުފެއްދުމުގެ މައިގަނޑު އެއްބޭނުމަކީ މިނުރައްކާތެރި ބަލިމަޑުކަމުގެ ޙާލަތުގައި ރައްކާތެރިވެތިބުމަށްޓަކައި ދިރިއުޅުއްވާގޭގައި ރައްކާތެރިކަންމަތީ ތިއްބަވައިގެން ތައްޔާރު ކޮށްލެވޭނެ ބޭހެއް ހުރިހާ ފަރާތްތަކަށްވެސް ފަސޭހަކަމާއިއެކު ބައްލަވައިގަންނަވަން ލިބޭނެގޮތެއް ފަހިކޮށްދިނުމަށްޓަކައެވެ.\nހަކުރިތެލާއި ޕައުޑަރަކީ އޭގެޒާތުގައި ފަސޭހައިން ތައްޔާރު ކޮށްލެވޭ އަދި ބޭނުންކުރަން ފަަސޭހަ އަދި އެހާމެ ފައިދާތައް އޭގައި އެކުލެވޭ %100 ހަރބަލް އުފެއްދުމެކެވެ.\nއެގޮތުން މިއުފެއްދުން ތައްޔާރު ކުރެވިފައި މިވަނީ މިދަންނަވާ އުނދަގޫތަކާއި ބަލިތަކަށް ޚާއްސަކޮށްގެންނެވެ.\nހަކުރި ޕައުޑަރަކީ ހުޅުހުޅުގައާއި ގައިގައި ރިއްސާރިއްސުމަށާއި ރާއްޖެ ބަލީގެ ރިހުމަށް އަދި ދުޅަ ރަނގަޅުކޮށްދިނުމަށް އެހީތެރިވެދޭޭ ވަރަށް ފައިދާ ބޮޑު ބޭހެކެވެ.\nދެ ގްރާމް ހަކުރި ޕައުޑަރާއި ކުކުޅުބިހެއްގެ ލޮންޖާއި ރަނގަޅަށް އެއްކޮށްލުމަށްފަހު އަސަރުކޮށްފައިވާ ތަނުގައި ހަންގަނޑު ރަނގަޅަށް ފޮރުވޭވަރަށް ހާކާލާނީއެެވެ. އެެއަށްފަހު ތުނިކޮށް ހުންނަވަރަށް ކަފަނަގާފައި ބޭސްހޭކި ހިސާބުގައިބޭސްގަނޑު ރަނގަޅަށް ފޮރުވޭވަރަށް ކަފަ ހިއްޕާފައި ގޯޒްބޭންޑް އެއިޑްއިން ނުވަތަ އުއިފޮތިން ނުވަތަ ތުނި ޓީޝާޓްފޮތިން މާބާރުނުވާ ވަރަށް ރަނގަޅަށް ބަނދެލާނީއެވެ. އެެއަށްފަހު 24 ގަޑިއިރު ބެހެެއްޓުމަށްފަހު ބޭސްގަނޑު ނަގާލާނީއެެވެ. އަދި ބޭސްގަނޑު އެެޅި ހިސާބު ރަނގަޅަށް ސާފުކޮށްލުމަށްފަހު ހަކުރި ތެޔޮ އުނގުޅާލާނީއެެވެ. މިބޭސް ގަނޑު3ފަހަރު އަޅާލުން ރަނގަޅެވެ.\nބޭސްގަނޑު އެޅުމުގެ ކުރިން ސަމާލުކަން ދޭންވީކަންކަން\n•މިބޭސްގަނޑު އެޅުމުގެ ކުރިން ތާފަނާކޮށްހުންނަ ލޮނުފެނުން ރަނގަޅަށް ބޭސް އަޅާތަނެއް ސާފުކޮށްލުން\n•ބޭސްއަޅާއިރު ދާވެ ހަޑިވެފައިވާ ފޮތިބޭނުން ނުކުރުން\n•ބޭސްއަޅާއިރު ފޮތިބޭނުންކުރާނަމަ ސާފުތާހިރު ހުދު ފޮތިބޭނުންކުރުން ރަނގަޅު\n•ފޮއްޗާއި ކަފައަކީ އެއްފަހަރު ބޭނުންކޮށްފައިވާ އެއްޗެހިކަމުގައި ނުވުން\n•ބޭސްއެޅުމަށްފަހު އެތަނެއް ކަހާހިރުވާނަމަ އަވަހަށް ބޭސްގަނޑު ނެގުމަށްފަހު ތާފަނާފެނުން ސާފުކުރުމަށްފަހު ކަޅުދިރިތެޔޮ ހޫނުކޮށްލުމަށްފަހު އެތަނުގައި އުނގުޅާލުން\n• ބޭސްގަނޑު އެއްކުރައްވާއިރުގައި ބޭސްގަނޑު ރަނގަޅަށް އޮލަވެލަންދެން އެއްކުރައްވަންވާނެއެވެ.(މިގޮތުން 15 މިނެޓު ވަންދެން އެއްކޮށްލެއްވުމަކީ މުޙިއްމު ކަމެކެވެ.ސަބަބަކީ މިގޮތަށް ބޭސްގަނޑު ތައްޔާރު ކޮށްލުމުން ހަންގަނޑުގައި އޮމާންކޮށް ރީތިކޮށް ހާކާލަން ފަސޭހަވާނެއެވެ.އަދި ބޭސްގަނޑު ގިނައިރުވަންދެން ހަންގަނޑުގައި ހިފާލާފައި ހުރުމަށް ބާރަކަށް ވާނެތީއެވެ.\nބޭސްގަނޑު އެޅުމަށްފަހު ކަންކުރަންވީގޮތް\n•ބޭސްގަނޑުއެެޅުމަށްފަހު މަދުވެެގެެން3ދުވަސް ވަންދެެން ބެެހެެއްޓުން އެދެވިގެންވޭ\n•ބޭސްގަނޑުއަޅާފައި ހުންނަ ހިސާބުގައި ފެެން ޖެެއްސުން ރަނގަޅެއް ނޫން\n•ބޭސްގަނޑުއެެޅުމަށްފަހު ހަރަކާތްތެެރިވެ ނޫޅުން\n•މަދުވެެގެެން3ފަހަރުމަތިން މިބޭސްގަނޑުއެޅާލުން ރަނގަޅު\n•އެެއްފަހަރު ބޭސްގަނޑުއެޅުމަށްފަހު ދެެވަނަފަހަރު ބޭސްގަނޑު އަޅާނީ 24 ގަޑިއިރު (އެއްދުވަސް) ފަހުންނެވެ\n•ބޭސްގަނޑުއެޅުމުގެ ކުރިން ބޭސްގަނޑު އެޅުމުގެ ތަޖުރިބާ ހުރިބޭފުޅެެއްގެ އިރުޝާދު ހޯދުން\nނޯޓް : ބޭސް އިތުރު ކުރާނީ ހަށިގަނޑުގައި ބޭސްއަޅާ ތަނެެއްގެެ ނުވަތަ ހަށިގަނޑުގެެ ހިސާބެެއްގެެ ކުޑަބޮޑުމިނަށް ބެލުމަށްފަހުގައެވެ.


SunOnline: Macron aai Hitler aa ehfadha kurumun France rathah\nމުހައްމަދު ޖަވާދު ޔޫސުފު 23 Nov 2020, 11:54\nމެކްރޯން އާއި ޝީރީން\nއިސްލާމްއާބާދު (ނޮވެމްބަރު 23): ފްރާންސްގެ ރައީސް އެމަނުއެލް މެކްރޯންއަކީ ޖަރުމަނުގެ ކުރީގެ ޗާންސެލަރު އެޑޮލްފް ހިޓްލަރު ފަދަ އަނިޔާވެރި ލާއިންސާނީ ބޭފުޅެއްކަމަށް ޕާކިސްތާނުގެ ވަޒީރަކު ސިފަކުރުމުން ފްރާންސް ރުޅިގަދަވެއްޖެއެވެ.\nފްރާންސްގެ ސްކޫލުތަކުގައި ކިޔަވާ މުސްލިމު ދަރިވަރުންނާއި އެހެން ދަރިވަރުން ތަފާތުކުރުމަށްޓަކައި މެކްރޮންގެ ސަރުކާރުން ގެންގުޅޭ ގޮތްތަކާށް އިޝާރާތްކުރައްވައި ޕާކިސްތާނުގެ ހިއުމަން ރައިޓްސް މިނިސްޓަރު ޝީރީން މަޒާރީ ވިދާޅުވީ މެކްރޮންގެ ވެރިކަމުގައި ފްރާންސުން މުސްލިުމުންނާ މެދު މުއާމަލާތްކުރަނީ އެޑޮލްފް ހިޓްލަރުގެ ވެރިކަމުގައި ޖަރުމަނުން ޔަހޫދީންނާ މުއާމަލާތްކުރި އަނިޔާވެރި ގޮތަށް ކަމަށެވެ. އަދި މެކްރޮންއަކީ ހިޓްލަރުފަދަ ހަރުކަށި އަނިޔާވެރިއެއްގެ ގޮތުގައި ސިފަކުރިއެވެ.\nޝީރީން ވިދާޅުވީ ފްރާންސްގެ ސްކޫލުތަކުގައި ކިޔަވާ މުސްލިމު ދަރިވަރުންނަކީ މުސްލިމުންކަން ހާމަކުރުމަށް ހާއްސަ އައިޑީކާޑެއް މެކްރޮންގެ ސަރުކާރުން ތައާރަފުކުރި ކަމަށާއި މިއީ ހިޓްލަރުގެ ދުވަސްވަރު ޖަރުމަނުގެ ސްކޫލުތަކުގައި ޔަހޫދީ ދަރިވަރުން ފާހަގަކުރުމަށްޓަކައި ރީނދޫ ތަރިއެއް ޖަހަން މަޖުބޫރުކުރި ކުރުން ފަދަ ކަމެއް ކަމަށެވެ.\nމިނިސްޓަރު ޝީރީން މިގޮތަށް ޓްވީޓުކުރެއްވުމުން މެކްރޮންގެ އޮފޯހުން ވަނީ ޕާކިސްތާނަށާއި ޝީރީނަށް ވަރަށް ބޮޑަށް ފާޑުކިޔައި ބަޔާނެއް ނެރެފައެވެ. އަދި އެ ޓްވީޓު ޑިލީޓުކުރުމަށް އަންގައި ފްރާންސްގެ ފޮރިން މިނިސްޓްރީން ވަނީ ޕާކިސްތާނުގެ ފޮރިން މިނިސްޓްރީއަށް ސިޓީއެއްވެސް ފޮނުވާފައެވެ.\nއެ ސިޓީގައި މެކްރޮންއާ ހިޓްލަރާ އެއްފަދަކުރުން ފްރާންސަށް ބަލައިނުގަނެވޭނެ ކަމަށާއި އަދި އެއީ މައާފު ނުކުރެވޭނެފަދަ ޖަރީމާއެއް ކަމަށް ފްރާންސުން ބުނެފައިވެއެވެ.\nފްރާންސުން ހިންގި ކީރިތި ރަސޫލާ މުހައްމަދު (ސޢވ)އަށް ފުރައްސާރަކުރުމުގެ ޖަރީމާއަށް މެކްރޮން ތާއީދުކުރެއްވި މައްސަލައިގައި އިސްލާމީ ދުނިޔޭގައި މެކްރޮންއާ ދެކޮޅަށް ވަރުގަދަ މުޒާހަރާތަކެއް ވަނީ ކޮށްފައެވެ. އަދި އިސްލާމީ އެތައް ގައުމަކުން ވަނީ ފްރާންސްގެ އުފެއްދުންތައް ބޮއިކޮޓްކުރަން ފަށާފައެވެ.\nމި މައްސަލާގައި މައާފަށް އެދުމަށް ބައެއް މުސްލިމު މުފައްކިރުން މެކްރޮންއަށް ގޮވާލެއްވި ނަމަވެސް އޭނާ އެކަން ކުރަން ފަސްޖެހިވަޑައިގަތެވެ. އޭގެ ބަދަލުގައި މެކްރޮން ވިދާޅުވީ އޭނާ އެފަދަ ކާޓޫނުތަކަށް ތާއީދު ނުކުރައްވާ ކަމަށާއި މީޑިއާއިން އެކަން އޮޅުވާލީ ކަމަށެވެ.\nކީރިތި ރަސޫލާ މުހައްމަދު (ސޢވ) އަށް ފުރައްސާރަކޮށް ކުރެހި ކާޓޫންތަކަށް ފަރަންސޭސި ރައީސް ތާއީދު ކުރެއްވި މައްސަލާގައި ފްރާންސަށް ރަސްމީ ސިފައެއްގައި އެންމެ ބޮޑަށް ފާޑުކިޔާފައިވާ ގައުމަކީ ޕާކިސްތާނެވެ. ޕާކިސްތާނުގެ އިތުރުންވެސް މުސްލިމް އެތަށް ގައުމަކުން މިމައްސަލާގައި ފްރާންސް ކުށްވެރިކޮށް ރަސްމީ ސިފައެއްގައި ބަޔާންތައް ނެރެފައިވެއެވެ. (ނޫސްއެޖެންސީތަށް)


ވަރަށް ޚާއްސަ ސޯޝަލް މީޑިއާ ކޮންޓެސްޓެއް ދިރާގުން ތައާރަފުކޮށްފި\nމި ކޮންޓެސްގައި ބައިވެރި ވެވޭނީ 13 މޭ 2021 އިން 16 މޭ 2021 ގެ 23:59 ގެ ނިޔަލަށް\nއެންމެ ފުރަތަމަ ނަސީބުވެރި މީހަކަށް ސެމްސަންގް ގެލެކްސީ އެސް 21+ ފޯނެއް ލިބޭނެ\n5 ނަސީބުވެރިއެއް ހޮވަން ނިންމާފައިވޭ\n14 މެއި 2021 | ހުކުރު 08:03\nމިއީ ދިރާގުން އީދަށް ޚާއްސަކޮށް ތައާރަފްކުރި ސޯޝަލް މީޑިއާ ކޮންޓެސްޓެއް\nމިއަހަރުގެ ފިޠުރު އީދުގެ މުނާސަބަތުގައި ދިރާގުން ވަރަށް ޚާއްސަ ސޯޝަލް މީޑިއާ ކޮންޓެސްޓެއް ތައާރަފުކޮށްފިއެވެ.\nއެގޮތުން، މި ކޮންޓެސްޓްގައި ބައިވެރިވުމަށް އިންސްޓަގްރާމް، ފޭސްބުކް ނުވަތަ ޓުވިޓަރގައި #EidMomentsMv މި ހޭޝްޓެގް ބޭނުން ކޮށްގެން އީދުގެ މަންޒަރުތަކުގެ ފޮޓޯ ނުވަތަ ވީޑިއޯޝެއަރ ކުރުމަށް ދިރާގުން އެދިފައިވެއެވެ.\nދިރާގުން ބުނީ މި ކޮންޓެސްޓްގައި ބައިވެރިވާ ފަރާތްތަކުގެ ތެރެއިން5ނަސީބުވެރިއެއް ހޮވަން ނިންމާފައިވާ ކަމަށެވެ. އޭގެ ތެރެއިން އެންމެ ފުރަތަމަ ނަސީބުވެރި މީހަކަށް ސެމްސަންގް ގެލެކްސީ އެސް 21+ ފޯނެއް ދިނުމަށް ނިންމާފައިވެއެވެ. އަދި ދެން ހޮވޭ4މީހަކަށް މުސްހަފަކާއެކު ތަސްބީހައަކާއި ރީތި މުސައްލައެއް ދިނުމަށް ނިންމާފައިވާ ކަމަށް ދިރާގުން ބުނެއެވެ.\nމި ކޮންޓެސްޓްގައި ބައިވެރި ވެވޭނީ 13 މޭ 2021 އިން 16 މޭ 2021 ގެ 23:59 ގެ ނިޔަލަށެވެ.\nމި އަހަރުގެ އީދުވެސް ގޭގައި ތިބެގެން ރައްކާތެރިކަމާއެކު ފާހަގަކުރަން ޖެހުނު ކަމުގައި ވިޔަސް، އީދުގެ އުފަލާ މަޖަލުގައި އެންމެހާ ދިވެހިން ވެސް ޝާމިލުވުމަށް ދިރާގުން އެދިފައިވެއެވެ.\nދިރާގުން ބުނީ ކޮވިޑް19 ގެ ހާލަތު ދުވަހުން ދުވަހަށް ބަދަލުވަމުން ދާ މި ދަނޑިވަޅުގައި ދިރާގުން އެންމެ ބޮޑު އިސްކަމެއް ދެނީ މި ދަނޑިވަޅުގައި ކަސްޓަމަރުންނާއި މުޖުތަމަޢުއަށް ޑިޖިޓަލް ޚިދުމަތްތަކުން އިތުރު ލުއިފަސޭހަތައް ފޯރުކޮށްދިނުމަށެވެ.\nނެޓްވޯކް ސިސްޓަމްގެ މަސައްކަތެއް ކުރުމަށް ހަމަޖެހިފައިވާތީ ޚިދުމަތަށް ބުރޫއަރާފާނެ: ދިރާގު\nތިންވަނަ ބުރު ނުކުޅެ ލީގު ނިންމާލައިފި، ޗެމްޕިއަންކަން މާޒިޔާއަށް\nޔޫވީން ބިދޭސީ ކުޅުންތެރިންތައް ދޫކޮށްލައިފި\nއިންޓަރނެޓްގެ އަގު ހެޔޮކޮށްފި


ލޮކްޑައުންގައި ޓްރޫ ޕީކް ފެނުމަކީ ނާދިރުކަމެއް: ޑރ. އަފްޒަލް – Dhen.mv\nލޮކްޑައުންގައި ޓްރޫ ޕީކް ފެނުމަކީ ނާދިރުކަމެއް: ޑރ. އަފްޒަލް\nލޮކްޑައުންގެ ހާލަތުގައި ޓްރޫ ޕީކް ފެނުމަކީ ނާދިރުކަމެއް ކަމަށް ޑރ. އިބްރާހިމް އަފްޒަލް ވިދާޅުވެއްޖެއެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި ޑރ. އަފްޒަލް ވިދާޅުވީ ލޮކްޑައުން އުވާލުމުން ބަލި ފެތުރިގަންނަ މިންވަރަށް ބަލާފައި ޓްރޫ ޕޯކް ދެނެގަނެވޭނެ ކަމަށާއި ބޮޑެތި ކްލަސްޓާތަކުން ފެންނަ ވަރު ގިނަވެދާނެ ކަމަށެވެ.\nޑޮކްޓަރު މިހެން ވިދާޅުވީ މިމަހުގެ ފަހުކޮޅު ރާއްޖޭގައި ކޮވިޑް-19ގެ ބަލިމަޑުކަން ޕީކަށް ނުވަތަ އެންމެ މައްޗަށް އަރައިގެންގޮސް ހަހާށްވުރެ މައްޗަށް ޕޮޒިޓިވް ކޭސްތައް އަރައިފާނެކަމަށް ލަފާކޮށްފައިވުމުން ނޫސްވެރިއަކު ދެންނެވި ސުވާލަކަށް ޖަވާބުދެއްވަމުންނެވެ.\nޑރ. އަފްޒަލް ވިދާޅުވީ ކޮވިޑް-19ގެ އެންމެ ބޮޑު ޕީކެއް އަންނާނީ ފުރަބަންދުން ބޭރުންކަމަށް ލަފާކުރެވޭ ކަމަށާއި ނަމަވެސް ކުއްލިއަކަށް ބިދޭސީން ވަރަށް ގިނަ ޢަދަދަކަށް އުޅޭތަނަކުން ނުވަތަ ކުންފުންޏަކުން ފައްސިވާ ކޭސްތަކެއް ފެނިއްޖެނަމަ ޕީކަށް ގޮސްދާނެކަމަށެވެ. އަދު ފުރަބަންދުގައި އޮތުމުން ބަލިހާލަތު ޕީކަށް ދިމުގެ ފުރުޞަތު ކުޑަކުރެވޭނެކަމަށްވެސް ޑޮކްޓަރ ލަފާކުރައްވައެވެ.\nރިޒް ކުންފުނީގެ މައްޗަށް ހިއުމަން ޓްރެފިކިންގެ ދައުވާ ކުރަން ފޮނުވައިފި\nލޯންޗެއްގެ ބެޓަރީ ގޮވައި ހިނގި އަލިފާނުގެ ހާދިސާއެއްގައި މީހަކު ފިހިއްޖެ\nކޮވިޑް-19: ދެއްވަދޫން އިތުރު އަށް މީހަކު ފައްސި ވެއްޖެ\nއަހަރެންގެ ގެޔަށް ހުއްދަ ނުހޯދާ ވަން ފަރާތްތަކާއި، އަބުރުކަތިލަމުން ދާ ފަރާތްތަކާ ދެކޮޅަށް ފިޔަވަޅު އަޅާނަން": ޝަމްޢޫން"\nސަމާލުވޭ! މޫސުން އިތުރަށް ގޯސްވެ ރީނދޫ ސަމާލު ނެރެފި


India ge thomas cook aa gulhigen raajje ishthihaaru kurumuge campaign eh fashaifi - Dhiyares\nމޯލްޑިވްސް މާކެޓިން އެން ޕަބްލިކް ރިލޭޝަންސް ކޮމްޕެނީ\nތޯމަސް ކުކް އިންޑިއާއާ އެކު އެމްއެމްޕީއާރުސީން ކެމްޕޭނެއް ފަށައިފިއެވެ. މިއީ އިންޑިއާގެ އެންމެ ބޮޑު ޓްރެވަލް ކުންފުންޏެވެ.\nމި ކެމްޕެއިންގެ ދަށުން އިންޑިއާގެ ފަތުރުވެރިން ރާއްޖެ އައުމަށް ޝައުގުވެރިކަން އުފެއްދުމަށް ގިނަ ހަރަކާތްތަކެއް ކުރިޔަށް ގެންދާނެއެވެ. އަދި އިންޑިއާގެ އޮންލައިން ޗެނަލްތައް މެދުވެރިކޮށް ވެސް ރާއްޖެ އިޝްތިހާރު ކުރުމުގެ ގޮތުން ހަރަކާތްތައް ކުރިޔަށް ގެންދާނެއެވެ.\nމި ކެމްޕެއިން ކުރިޔަށް އޮތް ތިން މަސް ދުވަހު ކުރިޔަށް ގެންދާނެ ކަމަށް އެމްއެމްޕީއާރްސީ އިން މައުލޫމާތުދެއެވެ. އިންޑިއާގައި ރާއްޖެ އިޝްތިހާރު ކުރަނީ އެގައުމަކީ ރާއްޖެ އަށް އެންމެ ގިނަ ފަތުރުވެރިން އަންނަ ދެވަނަ ގައުމު ކަމަށްވާތީ ކަމަށް އެމްއެމްޕީއާރްސީގެ މެނޭޖިން ޑިރެކްޓަރު ތޮއްޔިބު މުހައްމަދު ވިދާޅުވިއެވެ.\nތޯމަސް ކުކް އާއެކު އިޝްތިހާރު ކުރަން ފެށުމުން މިއަހަރު އިންޑިއާ އިން އަންނަ ފަތުރުވެރިންގެ އަދަދު އިތުރުވެގެން ދާނެ ކަމަށް ވެސް ތޮއްޔިބު ވިދާޅުވިއެވެ.\nއިންޑިއާގެ ތޯމަސް ކުކް ކުންފުންޏަކީ އިނގިރޭސިވިލާތުގެ ތޯމަސް ކުކް ކުންފުނީގެ ދަށުން ހިންގަމުން އައި ކުންފުންޏަކަށްވީ ނަމަވެސް އިނގިރޭސިވިލާތުގެ ތޯމަސް ކުކް ކުންފުނި ބަނގުރޫޓު ވުމާއި ގުޅިގެން ކެނެޑާގެ ކުންފުންޏަކުން ވަނީ އިންޑިއާގެ ކުންފުނި ގަނެފައެވެ.\nމިދިޔަ އަހަރުގެ ތަފާސް ހިސާބުތައް ދައްކާ ގޮތުގައި އެންމެ ގިނަ ފަތުރުވެރިން ރާއްޖެ އައި އެއް ގައުމަކީ އިންޑިއާއެވެ. އޭގެކުރީ އަހަރުވެސް އެގައުމަކީ ދެވަނަ އަށް އެންމެ ގިނަ ފަތުރުވެރިން ރާއްޖެ އައި ގައުމެވެ.\nމޯލްޑިވްސް މާކެޓިން އެން ޕަބްލިކް ރިލޭޝަންސް ކޮމްޕެނީ ފަތުރުވެރިކަން\nމި އަހަރު ރާއްޖޭން 44 ފެއާއެއްގައި ބައިވެރިވަނީ\nއަނެއްކާވެސް ރާއްޖެ އިޝްތިހާރު ކުރުމަށް ބޭރުގެ ނޫސްވެރިންތަކެއް\nޓްރިޕްއެޑްވައިޒާ އާއި ގުޅިގެން ރާއްޖެ އިޝްތިހާރު ކުރަނީ


Ihuge private qaburusthaan - Koagannu - vNews.mv\nއިހުގެ ޕްރައިވެޓް ގަބުރުސްތާނު - ކޯގަންނު\nއިމާދު ލަތީފު 23 February 2016, 16:50\nއައްޑޫ މީދޫއަކީ އިހު ހަތް ދަރިކޮޅަކަށް ވަގުފުވެގެންވާ ރަށެކެވެ. ރާއްޖޭގެ ތަޚުތުގައި ހުންނެވި ތީމުގޭ ދަރިކޮޅުގެ ސުލްތާން ޔޫސުފު އެއްވަނައިގެ ދައުރުގައި މިކަމަށް ރުހޭބަސް ދެއްވީ މީލާދީން 1289 ގައެވެ.\nއުސޫލެއްގެ ގޮތުން ރާއްޖޭގެ ކޮންމެ ރަށަކީ ބަންޑާރަ ރަށެކެވެ. އަދި ކޮންމެ ބިމަކީވެސް ބަންޑާރަ ބިމެވެ. މާނައަކީ ދައުލަތަށް ނިސްބަތްވެގެންވުމެވެ. ވަގުފު ކުރުމުގެ މާނަޔަކީ ބަންޑާރަކަން ކެނޑި އެ ވަގުފު ކުރެވޭ މީހަކަށް ނުވަތަ ބަޔަކަށް ނިސްބަތްވުމެވެ. ރަށެއް ވަގުފު ކުރުމޭ ބުނެވެނީ އަދި ބިމެއްވިޔަސް ތަނެއްވިޔަސް ވަގުފު ކުރުމޭ ބުނެވެނީ އޭގެ މިލްކުވެރިކަން ދާއިމީ ގޮތަކަށް އެ ވަގުފެއްގެ އަހުލުވެރީންނަށް ލިބިގެންވުމެވެ. މިގޮތުން މީދޫ ވަގުފު ކުރުމޭ ބުނެވޭ ބަހުގެ މުރާދަކީ ދައުލަތުގެ މިލްކުވެރިކަމުން ނެއްޓި ވަކިވަކި ފަރުދުންނަށް މިލްކުވެގެންވާ އަމިއްލަ ރަށެއް ކަމުގައި ހަމަޖެއްސުމެވެ.\nމިމަގުން މީދޫ ވަގުފު ކުރެވި އެ ވަގުފެއްގެ މައްޗަށް ރަށުގެ ކަންކަމާއި ވެރިކަން ހިންގަމުން އައިސް މީލާދީން 1855 ގައި ގަނޑުވަރު ހަސަންދީދީގެ ނާއިބު ކަމުގައި މިވަގުފު އުވައިލެއްވީއެވެ. އެއީ ހުރަވީ ޚާންދާނުން ސުލްތާނު މުހައްމަދު އިމާދުއްދީން ހަތަރެއް ނުވަތަ މަޝްހޫރު ނަމުންނަމަ މުސްކުޅި ބަންޑާރައިންގެ ރަސްކަމުގެ ދައުރެވެ.\nވަގުފު ފަތް ބާތިލުކޮށް ވަގުފު ނިޒާމު އުވައިލުމުގެ މައިގަޑު ސަބަބަކަށް ބެލެވެނީ އެ ނިޒާމު ޒަމާނަށް ނުފެތުމާއި އެ ވަގުފެއްގެ ސަބަބުން އިތުރު މައްސަލަތައް ނުކުންނާން ފެށުމެވެ. މީދޫގެ އަސްލުކަމަށް ބެލެވޭ ހަތްދަރިކޮޅު އޭރު އޮތީ މުޅި ރާއްޖެއަށް ބެހިގެންގޮސްފައެވެ. އެހެންވުމުން މާދުރު ރަށްރަށުގެ މީހުންނަށް ހައްގުވެގެންވާ ބިންތަކެއް މީދޫގައި އޮވެފައި އެ ބިންތަކަށް ގޮތެއް ހަދައިލެވޭކަށްވެސް ނޯވެއެވެ. ފަތެއްގައި އެއްޗެއް ލިޔެފައި އޮތަސް އެއެއްޗެއް ތަންފީޒުކުރެވޭނެ އުސޫލެއް ނެތުމަކީ މި ފަތް ބާތިލު ކުރަން ޖެހުމުގެ މައިގަނޑު ސަބަބެވެ.\nމި ވަގުފެއްގެ ހައިސިއްޔަތާއި ދެނެގަތުމުގެ މިންވަރުގެ ބޮޑުކަން އިހުހުރި ވަރަކީ ކޮންމެ އަހަރެއްގެވެސް މުހައްރަމް މަހު ކޯގަންނު ގަބުރުސްތާނުގައި ވަގުފު ސަލަވާތުގެ ނަމުގައި ސަލަވާތެއް ކިޔަވައެވެ. އަހަރަކު އެއްފަހަރު ވަގުފު މައުލޫދުގެ ނަމުގައި މައުލޫދެއް ވެސް ކިޔައެވެ. މީދޫއެކޭ އެއްގޮތަށް މީދޫގެ ގަބުރުސްތާނު ކަމަށްވާ ކޯގަންނަކީވެސް ވަގުފު ކުރެވިފައިވާ ތަނެކެވެ. ކޯގަންނުގައި ފަސްދާނުލެވިގެން ވަނީ ޔޫސުފު ނާއިބެވެ. ނަދުރުބުނުން އޮތީ އާއްމުވެފައެވެ. މުޅި ދެކުނުގެ ހުރިހާ ރަށަކުން ނަދުރު ފުއްދުމަށް ކޯގަންނަށް އައުން އޮތީ ފެށިފައެވެ. ޔޫސުފު ނާއިބު ފަސްދާނުލެވިގެންވާ ގަބުރުސްތާނުގައި ވަޅުލެވުމަކީ ހަމަ ކޮންމެ މީހަކުވެސް އެދޭ އެދުމަކަށް އޮތީ ވެފައެވެ. ކޯގަންނު އިހު އޮތީ ހަތް ސަރަހައްދަކަށް ބަހައި ކޮންމެ ދަރިކޮޅަކަށް ބައެއް ކަމުގައި ހަމަޖައްސައިފައެވެ.\nމީން ކޮންމެ ދަރިކޮޅަކަށް ނިސްބަތްވާ މިސްކިތެއް ބިނާކޮށް މަރުވާ މީހުން ވަޅުލާން ޖެހޭނީ މިއިން ކޮންމެވެސް މިސްކިތެއްގެ ކައިރީގައި ކަމަށް ހަމަޖެހިފައި އޮތެވެ. މިއިން މިސްކިތެއްގެ ކައިރީގައި ވަޅުލެވޭނީ މަރުވެފައިވާ މީހާގެ މިލްކިއްޔާތުގެ ތެރެއިން ނުވަތަ އެނޫންވެސް މީހެއްގެ މިލްކިއްޔާތުގެ ތެރެއިން މަތިވަރު ރަގަޅު ރުކެއް ގަހެއް މިސްކިތަށް ވަގުފު ކުރުމުން ކަމަށްވެސް ހަމަޖެހިފައި އޮތެވެ. މިސްކިތުގެ ބޯގައިގައި ހިމެނިގެންވާ ދަރިކޮޅެއްގެ މީހަކު ނިޔާވެއްޖެނަމަ އެ މިސްކިތުގެ ކައިރީގައި ވަޅުލާކަށް ކޮންމެހެން ރުއްގަސް ދޭކަށް ނުޖެހެއެވެ. މިސްކިތަށް ތަކެތި ވަގުފު ކުރުމުގެ މުރާދަކީ ބިން ގަތުމެވެ.\nތަނަވަސްކަމެއް ނެތް މީހަކު މަރުވެއްޖެނަމަ އަދި އޭނާގެ މަތިން މިވަރުގެ އެއްޗެއް ދެވޭވަރު މީހަކުވެސް ނުވެއްޖެނަމަ ދެން އެމީހަކު ވަޅުލަމުން އައީ މާކަންމަތީގައި ނުވަތަ އެފަދަ އެނޫންވެސް ތަނެއްގައެވެ. އެއީ މައްޔިތާއަށާއި އޭނާގެ އާއިލާއަށް ވަރަށް ވެސް ބޮޑު ނިކަމެތި ކަމެކެވެ. މިސަބަބަށްޓަކައި އާއިލާގައި ތިބި ބަޔަކު ދަރަނިވެރިވެގެންވެސް އެމީހެއްގެ ތިމާގެ މީހާ ކޯގަންނުގައި ވަޅުލެވޭތޯ ބަލައެވެ.\nމިސްކިތަށް ވަގުފު ކުރެވޭ ރުއްގަހުގެ މައްޗަށް ހުކުމް ކުރުމަކީ އެ މިސްކިތެއް ނިސްބަތްވާ ދަރިކޮޅުގެ އިސްކޮށް ތިބޭ މީހުންގެ ހައްގެކެވެ. ޒަމާންތަކެއްވީ ފަހުން މިކަހަލަ ވަގުފު މުދާ ގިނަވެ އެ މުދާތަކުން މަންފާ ލިބެންޖެހޭ އެއިގެ ހައްގުވެރިން އޮޅުންއަރާ ހިސާބަށް ގޮސް ވަކި ތަރުތީބަކުން އާއިލީ ވަނަވަރު ލިޔެ ރައްކާކުރުމުގެ އާދަވެސް ފެށިއްޖެއެވެ. މިހެން ދިމާވީ މި ވަގުފުތަކުގެ ހައްގުވެރިން އެހެން ރަށްރަށުގައިވެސް ގިނަވާން ފެށުމުންނެވެ.\nކޯގަންނު މިސްކިތްތަކުގެ ވަގުފަކީ ހަމައެކަނި ވަކިބަޔަކު މަންފާ ލިބިގަތުމަށް އޮތް ވަގުފެއް ނޫނެވެ. މިސްކިތަށް ލިބޭ ރުއްގަސް ނުވަތަ މީދޫގައި ކިޔާގޮތަށް ކައްވަތަށް ލިބޭ ރުއްގަހުގެ މަންފާއިން މިސްކިތްތައް ބަލަހައްޓައި އާބާތުރަ ފިލުވައި ޚަރަދު ހިންގުމަކީވެސް މި ވަގުފުތަކުގެ އެއް ބޭނުމެވެ. އެ ބިން ބެލެހެއްޓުމަކީވެސް ކުރަން ޖެހިފައި އޮންނަ ކަމެކެވެ.\nނަދުރު ބުނެގެން ކޯގަންނަށް އަންނަ އައުމުގައި ކިރުމާއި ފޮރުވުމާއި މިޒާތުގެ އެތައް ކަމެއް ހިމެނިގެންވިއެވެ. މީހާގެ ބުރަދަނާއި އެއްމިންވަރަކަށް ކާބޯތަކެތިން ސަދަގާތް ދެއެވެ. މެދުޒިޔާރަތާއި ކޯގަންނަށް ޒިޔާރަތްކުރާ މީހުން މައިގަނޑު ގޮތެއްގައި ކުރާ އޮންނަނީ ދެ ކަމެކެވެ. އެއީ ފޮރުވުމާއި ކިރުމެވެ. ފޮރުވުމާއި ކިރުން އޮންނަނީ އާޝޫރާ ދުވަހުއެވެ. އާޝޫރާ ދުވަސް ފިޔަވައި ވަރަށް މަދުން އެހެން ދުވަސް ތަކުގައިވެސް މިކަންތައް ކުރެއެވެ.\nފޮރުވުމަށް ބޭނުންކުރަނީ ވަކި ގޮތަކަށް ފިހެފައި ހުންނަ ފޮޅިއެވެ. މިއަށް ކިޔަނީ ފޮރުވާ ފޮޅިއެވެ. މިފޮޅި ހުންނަނީ ވަރަށް ތުނިކޮށް ފިހެފައެވެ. ވަށް ބުރަށް ހުންނަ ފޮޅީގެ ކުލައަކީ ރީދޫކުލައެވެ. އެފޮޅި އަކީ ހަނޑޫ މުގުރައިގެން ހަނޑުލުން ތައްޔާރުކުރާ އެއްޗެކެވެ. މި ފޮޅި ފިހެނީ ހަދެއްގައެވެ.\nކޯގަންނުގެ ޚާއްސަކަން އުވި ވަގުފުގެ އުސޫލުތައް މުގުރި ހަމަ ކޮންމެ އައުލާދެއްގެ ކޮންމެ މީހަކުވެސް ވަޅުލެވޭ އާއްމު ގަބުރުސްތާނަކަށް ބަދަލުވީ މީލާދީން ނަވާރަސަތޭކައިގެ މެދުތެރޭގައެވެ. ކޯގަންނު ނޫން އެހެން ތަންތަނުގައި ރަށު މީހުން ވަޅުލުމުގެ ކަންތައް މުޅިން ނިމުމަކަށް އައީ 1970 ގެ އަހަރުތަކުގެ ތެރޭގައެވެ. ނަދުރު ބުނެގެން ބީރައްޓެހީން ކޯގަންނަށް ގޮސް ކިރުމާއި ފޮރުވުމުގެ އާދަ މުޅިން އުވިގެން ދިޔައީ 1990 ގެ އަހަރުތަކުގެ ތެރޭގައެވެ.\nމިކަން މިމަގުން ހިނގުމުގެ މައިގަނޑު ސަބަބަކީ އާދަތައް ބަދަލުވުމާއި ވިސްނުން ބަދަލުވުމެވެ. މިއަދުގެ ކޯގަންނަކީ ރާއްޖޭގެ އެހެނިހެން ގަބުރުސްތާނުތަކެކޭ އެއްފަދައިން ޕަބްލިކް ގަބުރުސްތާނެކެވެ. މިތަނަކީ800 އަހަރަށް ވުރެ ދިގު ތާރީޚެއް ލިބިގެންވާ ތަނެއްކަމާއި އޭގެ ތެރެއިން ބޮޑު ބައެއްގައި މިއީ ޕްރައިވެޓް ގަބުރުސްތާނެއްކަން ދެނެތިބީ މިކަމާއިމެދު ހޯދައި ބަލައި ފިކުރު ކުރާ ވަރަށް މަދުބައެކެވެ.


އައިޝަތު އަފްނާން ރަޝީދު - އައު ހަރުފަތަކަށް ބެޑްމިންޓަން...\nއައިޝަތު އަފްނާން ރަޝީދު - އައު ހަރުފަތަކަށް ބެޑްމިންޓަން ގެންދިޔުމުގެ އުންމީދުގައި\nއަފްނާން ބެޑްމިންޓަން ކުޅެންފެށީ އުމުރުން އެންމެ ހަތް އަހަރުގައި\nއަފްނާން ވަނީ ކެރިއަރުގައި ޤައުމީ ޗެމްޕިއަންކަން ތިން ފަހަރު ހޯދާފައި\nކުޅުންތެރިން ތަމްރީނުކުރުމަށް އަފްނާން ވަނީ އަމިއްލަ އެކެޑަމީއެއް އުފައްދާފައި\n25 މާރޗް 2021 | ބުރާސްފަތި 17:51\nއެކެޑަމީގެ ކުޅުންތެރިންނަށް އަފްނާން އިރުޝާދުދެނިކޮށް\nބެޑްމިންޓަނުގެ އާއިލާއަކަށް އުފަން އައިޝަތު އަފްނާން ރަޝީދަކީ ކުޅުންތެރިއެއްގެ ގޮތުގައި ކާމިޔާބު އެތުލީޓެކެވެ. އެގޮތުން ރާއްޖެ އާއި ރާއްޖެއިން ބޭރުގެ އެތައް މުބާރާތެއްގައި ވާދަކޮށް އޭނާ ވަނީ ހުނަރު ދައްކުވައިދީފައެވެ. އަދި ކުޅުންތެރިއެއްގެ ގޮތުގައި އޭނާ ނުހޯދާ ކާމިޔާބީއެއް މަދުވާނެއެވެ.\nބެޑްމިންޓަން ކުޅެން އަފްނާން ޝައުގުވެރިވީ އޭނާގެ އާއިލާގެ ފަރާތުންނެވެ. އެގޮތުން އޭނާގެ ދައްތަ އާއި ބޭބެއަކީ ޤައުމީ ޗެމްޕިއަނުންނެވެ. އެހެންކަމުން އާއިލާގެ ފަރާތްތަކުން ބެޑްމިންޓަންގެ ތެރޭގައި އެތައް ކާމިޔާބީއެއް ހޯދައިފައިވުމުން، އަފްނާނުގެ މައިންބަފައިން ބޭނުންވީ އޭނާވެސް އެކަމުން ކުރިއަށްދިޔުމަށެވެ. އެހެންކަމުން އުމުރުން ހަތް އަހަރުގައި އަފްނާން ވަނީ އާއިލާގެ "ލެގަސީ" ދެމެހެއްޓުމަށް ބެޑްމިންޓަން ކުޅެން ފަށާފައެވެ.\nއަފްނާނާއި އޭނާގެ ބޭބެ މުޙައްމަދު އަޖުފާން ރަޝީދު އެކުގައި - ސޯޝަލް މީޑިއާ\nބެޑްމިންޓަން ކުޅެން ފެށިއިރުވެސް އަފްނާނުގެ އަމާޒަކަށްވީ ޤައުމީ ޗެމްޕިއަންކަމެވެ. އެގޮތުން ޤައުމީ އެތައް މުބާރާތެއްގައި ކުޅެ، މުބާރާތުގެ ވަކި ހިސާބަކުން ވަކިވާން ޖެހުނު ނަމަވެސް، އޭނާ ހިތްވަރު އެލުވާލާފައެއް ނުވެއެވެ. ޤައުމީ ޗެމްޕިއަނަކަށްވުމަށް ގަދައަޅާ ކުރި މަސައްކަތުގެ ނަތީޖާއަކަށްވީ 2012 ވަނަ އަހަރުގެ ޤައުމީ މުބާރާތް އޭނާ ކާމިޔާބުކުރުމެވެ. އޭގެ ފަހުން 2013 ވަނަ އަހަރުގެ ޤައުމީ މުބާރާތާއި، 2015 ވަނަ އަހަރުގެ ޤައުމީ މުބާރާތްވެސް އަފްނާން ވަނީ ކާމިޔާބުކޮށްފައެވެ.\nއެކަމަކު ކެރިއަރުގައި އަފްނާނަށް ދިމާވި އެންމެ ބޮޑު ގޮންޖެހުމަކީ 2016 ވަނަ އަހަރު، އޭނާގެ ފަޔަށް ލިބުނު ސީރިއަސް އަނިޔާއެވެ. އެއާއެކު ކުޅުން ހުއްޓާލާން ޖެހިދާނެ ކަމަށް އޭނާ ހީކުރި ނަމަވެސް، ހިތްވަރާއިއެކު ކުރި މަސައްކަތުން އޭނާ ވަނީ 2020 ވަނަ އަހަރު އެނބުރި ކުޅުމުގެ ތެރެއަށް އައިސް މުބާރާތްތަކުގައި ވާދަކުރަން ފަށާފައެވެ.\nކެރިއަރުގައި އެންމެ ބޮޑު އެއްބާރުލުމެއް ލިބިފައިވަނީ އާއިލާގެ ފަރާތުން ކަމަށް އަފްނާން ބުނެއެވެ. އެގޮތުން މަންމަ އާއި ބައްޕަގެ އިތުރުން، އޭނާގެ ބޭބެ މުޙައްމަދު އަޖުފާން ރަޝީދާއި، އާއިލާގެ އިތުރު މެންބަރުންގެ ފަރާތުންވެސް ވަރަށް ބޮޑު އެއްބާރުލުމެއް ލިބިފައިވާކަން އަފްނާން ވަނީ ފާހަގަކޮށްފައެވެ. މީގެ އިތުރުން ނަން ހާމަކުރަން ބޭނުންނުވާ ފަރާތެއްވެސް އޭނާއަށް މިހާތަނަށް ވަރަށް ބޮޑު އެއްބާރުލުމެއް ދީފައިވާ ކަމަށް އަފްނާން ބުޏްނެވެ.\nދާދި ފަހުން ބޭއްވި މުބާރާތެއްގެ ތެރެއިން އަފްނާން - ސޯޝަލް މީޑިއާ\nކޯޗިންގެ ތެރެއަށް އަފްނާނަށް ވަދެވުނީ ސްކޫލް ނިންމާލުމަށްފަހު، ބިލަބޮންގ އިންޓަނޭޝަނަލް ހައި ސްކޫލުގެ ދަރިވަރުންނަށް ކޯޗެއްގެ ގޮތުގައި ތަމްރީނުތައް ނަގައިދޭން ފެށި ހިސާބުންނެވެ. އަދި ބިލަބޮންގް ކުދިންގެ ކުރިއެރުން ދުވަހެއް ދުވަހަކަށް މަތިވާން ފެށުމުން، ކޯޗުކަން ކުރެވޭނެކަމުގެ ޔަގީންކަން އަފްނާނަށް ލިބުނެވެ. އަދި އޭގެ ފަހުން އަފްނާނުގެ ބޭބެ މުޙައްމަދު އަޖުފާން ރަޝީދު އުފެއްދި އަޖުފާން އިންޓަނޭޝަނަލް ބެޑްމިންޓަން އެކަޑަމީގައިވެސް އަފްނާން ވަނީ ކޯޗެއްގެ ގޮތުގައި ހަރަކާތްތެރިވެފައެވެ.\nއަފްނާނުގެ އަމިއްލަ އެކެޑަމީ:\nކޯޗިންގައި ހަރަކާތްތެރިވަމުން އައިރު، އަމިއްލަ އެކެޑަމީއެއް ހެދުމުގެ ވިސްނުން އަފްނާނަށް އައީ އަޖުފާން އެކަޑަމީގައި މަސައްކަތްކުރި ދުވަސްވަރެވެ. އެގޮތުން އާންމުންގެ ފަރާތުން އަންހެން ކުއްޖަކު އެކެޑަމީއެއް ހެދުމަށް އެދުނު ކަމަށާއި، އެއާއެކު އެކަމުން އިތުރަށް ކުރިއަށްދާން ބޭނުންވީ ކަމަށް އަފްނާން ވަނީ ބުނެފައެވެ.\nއަދި އެކެޑަމީއެއް ހަދައި، ކުޅުންތެރިން ތަމްރީނުކުރުމުގެ ބޭނުމަކީ ބެޑްމިންޓަން މިހާރު އޮތް ހަރުފަތުން އައު ހަރުފަތަކަށް ގެންދިޔުން ކަމަށްވެސް އަފްނާން ބުނެއެވެ.\nއަފްނާން ރަޝީދު ބެޑްމިންޓަން އެކެޑަމީ (އޭއާރްބީއޭ) ގެ ނަމުގައި އަމިއްލަ އެކެޑަމީއެއް ހަދައި، ބެޑްމިންޓަން ކުރިއެރުވުމަށް އަފްނާން މަސައްކަތްކުރަމުން އަންނައިރު، އޭނާއަކީ ކުރިއަރަމުން އަންނަ ޒުވާން ކުޅުންތެރިންނަށް ނަމޫނާ ކުޅުންތެރިއެކެވެ. އެގޮތުން ދިމާވި ކޮންމެ ގޮންޖެހުމަކުންވެސް އަފްނާން އަރައިގެންފައިވަނީ ހިތްވަރާއެކުގައެވެ. އަދި ބެޑްމިންޓަނުގެ އެންމެ އުހުގައި އަފްނާން ފިޔަޖަހާފައިވަނީ އެތައް ދުވަހެއްގެ ބުރަ މަސައްކަތާއެކުގައެވެ.\nއައިޝަތު އަފްނާން ރަޝީދު އަފްނާން ރަޝީދު ބެޑްމިންޓަން އެކެޑަމީ


COVID test ge natheeja lasve gunavaneh nagan jehijje | Mihaaru\nމޯލްޑިވްސް އިންޓަނޭޝަނަލް މެރެތަންގެ ފުލް މެރެތަން ރޭސް ކުޑަ ހުސެން ނިންމަނީ: ދަރިފުޅަށް ފަރުވާ ދިނުމުގައި އައިޖީއެމްއެޗުން އިހުމާލުވެފައިވާ ކަމަށް އޭނާ ތުހުމަތު ކުރޭ –ފޮޓޯ: ނިޝާން އަލީ/ މިހާރު\nކޮވިޑް ޓެސްޓުގެ ނަތީޖާ ލަސްވެ، ގުނަވަނެއް ނަގަން ޖެހިއްޖެ\n03 ޖޫން 2020 - 10:55 138 comments\nކޮވިޑް-19 ހުރިތޯ ބަލަން ހެދި ޓެސްޓުގެ ނަތީޖާ ލަސްވެގެން، ދަރިފުޅުގެ ގުނަވަނެއް ނަގާފައިވާ ކަމަށް ބުނެ މަޝްހޫރު އެތުލީޓް، ޑރ. ހުސައިން ހަލީމް (ކުޑަހުސެން)ގެ ޝަކުވާތައް ސޯޝަލް މީޑިއާއަށް ބަންޑުންކޮށްލައިފި އެވެ. ގުނަވަން ނަގަން ކުރި އޮޕަރޭޝަނަށް ފަހު ހުސެންގެ ދަރިފުޅުގެ ހާލު ރަނގަޅު ނަމަވެސް ބައްޕަގެ ހިތް އޮތީ ޝަކުވާ އާއި ކަރުނައިން ފުރިފަ އެވެ.\nއައިޖީއެމްއެޗުން މިހާރު އަމަލު ކުރަމުން އަންނަ އުސޫލުގެ ދަށުން، ސްކޭން ކުރެވެނީ ކޮވިޑް-19 އަށް ޓެސްޓުކޮށް އޭގެ ނަތީޖާ ލިބުމުންނެވެ. ކުޑަހުސެންގެ 17 އަހަރުގެ ފިރިހެން ދަރިފުޅުގެ ކޮވިޑް ޓެސްޓު މިދިޔަ މަހުގެ 29 ގައި ހެދި ނަމަވެސް، ނަތީޖާ ލިބުނީ ޖެހިގެން އައި ދުވަހެވެ. ނަތީޖާ ލިބިގެން ސްކޭން ކުރި އިރު ގުނަވަން ވަނީ ހަލާކުވެފަ އެވެ. (ގުނަވަންގެ ނަން ސިއްރުކޮށްފައި)\nފޭސްބުކްގައި ހުސެން ލިޔުނު ގޮތުގައި ވަރަށް ބޮޑަށް ރިއްސާތީ އެންމެ ފުރަތަމަ ދަރިފުޅު އައިޖީއެމްއެޗަށް ގެންދިޔައީ މިދިޔަ މަހު 27 ގަ އެވެ. އޭރު އީއާރުގައި އިން ޑޮކްޓަރު ދަރިފުޅު ބޭރުފުށުން ބަލާފައި، ހުރިހާ ކަމެއް ވެސް ރަނގަޅު ކަމަށް ބުނެ، ބޭސް ދީފައި ދޫކޮށްލީ އެވެ. އެކަމާ ހުސެން ޑޮކްޓަރާ ދެތިން ފަހަރު ސުވާލު ވެސް ކުރި ކަމަށް އޭނާ ބުންޏެވެ.\nމާބޮޑަށް ރިއްސައި ގުނަވަން ދުޅަވާތީ ދަރިފުޅު ގޮވައިގެން ހުސެން، 29 ވަނަ ދުވަހުގެ ރޭ މެންދަމު އަނެއްކާ ވެސް އައިޖީއެމްއެޗަށް ދިޔަ އެވެ. އޭރު އީއާރުގައި އިން ޑޮކްޓަރު، ދަރިފުޅު ބޭރުފުށުން ބަލާފައި ވަރަށް ކަންބޮޑުވުން ފާޅުކުރި ކަމަށް އޭނާ ބުންޏެވެ. އަދި ޑޮކްޓަރު އިރުޝާދު ދިނީ ވީއެންމެ އަވަހަކަށް ސްކޭން ހެއްދުމަށެވެ.\nސްކޭން ހެއްދޭނީ ކޮވިޑް ޓެސްޓުގެ ނަތީޖާ އަށް ފަހުގައި ކަމަށްވުމުން، އެރޭ ދަރިފުޅުގެ ސާމްޕަލް ނެގި އެވެ.\n"އެކަމަކު ޑޮކްޓަރު ވެސް ބުނީ ސްކޭން ހެއްދޭނީ ރިޒަލްޓު ލިބުނީމައޭ. ނަމަވެސް ނަތީޖާ ނުލިބެނީސް ސްކޭން ހެދޭތޯ މަސައްކަތް ކުރާނަމޭ ޑޮކްޓަރު ބުނި،" ރާއްޖޭގެ މެރެތަން ރެކޯޑް 27 އަހަރު ވަންދެން ދެމެހެއްޓި ހުސެން ބުންޏެވެ.\nއެ ދުވަހު ހެނދުނު ނުވައެއް ޖަހާކަންހާއިރު ޑޮކްޓަރު އައިސް ބުނީ ޓެސްޓުގެ ނަތީޖާ ނުލިބެނީސް ސްކޭން ހެއްދޭ ގޮތް ނުވި ކަމަށެވެ. އެހެންވެ، އެދުނީ 6-7 ގަޑިއިރު ހޮސްޕިޓަލުގެ އީއާރުގައި މަޑުކުރުމަށް ނުވަތަ ގެއަށް ގޮސް އެހާއިރު އަނބުރާ އައުމަށެވެ.\nހުސެންގެ އާއިލާ ދިޔައީ ގެއަށެވެ. އަދި ހަ ގަޑިއިރު ފަހުން އެނބުރި އައިސް، ނަތީޖާ ލިބުމުން ސްކޭން ހެއްދި އެވެ. އެކަމަކު ހުސެން ބުނިގޮތުގައި، އޭރު އޮތީ މާލަސްވެފަ އެވެ. ގުނަވަން މާބޮޑަށް ހަލާކުވެފައި ހުރުމުން ދެން ޖެހުނީ އޮޕަރޭޝަން ކުރާށެވެ.\nއޮޕަރޭޝަން ކާމިޔާބުކުރެވުނު ނަމަވެސް ގުނަވަން ޖެހުނީ ނަގާށެވެ. އެއީ ދަރިފުޅުގެ ދިރިއުޅުމަށް ލިބުނު އިއާދަނުކުރެވޭވަރުގެ ގެއްލުމެއް ކަމަށް އޭނާ ދެކެ އެވެ. އެކަމަކު، ފަރުވާ ދިނުން ހޮސްޕިޓަލުން އަވަސް ކުރި ނަމަ މި ވަރުގެ ގެއްލުމެއް ނުލިބުނީސް ކަމަށް ހުސެން ގަބޫލު ކުރެ އެވެ.\nމި ޝަކުވާތައް އޭނާ ފޭސްބުކްގައި ހިއްސާކުރުމާ އެކު، އައިޖީއެމްއެޗުގެ ބައެއް ޑޮކްޓަރުންގެ ނުރުހުން އޭނާ އަށް އަމާޒުވި ކަމަށް ބުންޏެވެ. އެ މީހުންގެ ކަންބޮޑުވުމަކީ އެކަން ސޯޝަލް މީޑިއާގައި އާއްމު ކުރުމެވެ.\n"އެކަމަކު އަހަރެންގެ ޖަވާބު ކުރުވެފައި ސާދާ. މި ކަހަލަ ފަރުވާކުޑަކަމާއި އިހުމާލު ބަލައެއް ނުގަނެވޭނެ،" ހުސެން ބުންޏެވެ.\nއޭނާ ބުނީ މައްސަލަ ސޯޝަލް މީޑިއާގައި އާއްމު ކުރުމާ އެކު، އައިޖީއެމްއެޗުގެ އީއާރުގެ އިސް ޑޮކްޓަރުންނާއި ޓީމު، ކުށްވެރިކުރި ކުރީ ހުސެން ކަމަށެވެ. އެއީ ސްކޭން ކުރެވެންދެން، އެތަނުގައި މަޑުނުކޮށް ގެއަށް ދިޔައީމަ އެވެ. އެކަމަކު ދިފާއުގައި ހުސެން ބުނީ އޭނާ އެކަން ކުރީ، އެ ވަގުތު އީއާރުގައި އިން ޑޮކްޓަރުގެ ލަފައާ އެއްގޮތަށް ކަމަށެވެ.\n"ކޮންމެ ގޮތެއް ވިޔަސް އަހަރެން މިކަން ދޫކޮށެއް ނުލާނަން. ފަރުވާ ކުޑަ ކުރި ޑޮކްޓަރުންނާ މެދު ދައުވާ ކުރާނަން،" ހުސެން ބުންޏެވެ.\nމި މައްސަލައިގައި އައިޖީއެމްއެޗަށް ގުޅުމުން ބުނީ އެކަމާ ގުޅޭގޮތުން ބަޔާނެއް ނެރޭނެ ކަމަށެވެ.\nމީގެ ދުވަސްކޮޅެއް ކުރިން ވެސް، ހަމަ މި ފަދަ މައްސަލައެއް އައިޖީއެމްއެޗުގައި ފެންމަތިވި އެވެ. އާއިލާއިން ބުނާގޮތުން، ކޮވިޑް ޓެސްޓު ހެދުން ލަސްވެގެން ކެންސަރު ބަލީގެ މީހަކަށް ފަރުވާ ނުދެވި، އެންމެ ފަހުން އޭނާ މަރުވީ އެވެ. އެކަމަކު ހޮސްޕިޓަލުން ފަހުން އެކަން ދޮގު ކުރި އެވެ.\nއިތުރު ލިޔުންތައް އައިޖީއެމްއެޗު\nކުޑަހުސެންގެ ޝަކުވާއަކީ މެސެޖެއް، ރުޅިނައިސް ވިސްނަމާ!


ޓޮޓެންހަމް ކޮޅަށް ލަނޑުޖެހުމަށްފަހު ބަޔާންގެ ސާޖް ނެބްރީ އުފާ ފާޅުކުރަނީ. --ފޮޓޯ: ގެޓީ އިމޭޖަސް\nޔުއެފާ ޗެމްޕިއަންސް ލީގުގެ ގްރޫޕް ސްޓޭޖުގައި ރޭ ކުޅުނު މެޗުގައި ޖަރުމަންގެ އިތުބާރު ވިންގާ ސާޖް ނެބްރީ ކާމިޔާބުކުރި ހަތަރު ލަނޑާއެކު ބަޔާން މިއުނިކުން ރަށުން ބޭރުގައި 7-2 ގެ ތަފާތު ބޮޑު ނަތީޖާއަކުން ޓޮޓެންހަމް ހޮޓްސްޕާ ބަލިކޮށްފިއެވެ.\nރޭގެ ނަތީޖާއާއެކު ގްރޫޕް ބީގެ އެއްވަނައިގައި އުޅޭ ބަޔާން އަށް ދެ މެޗުން ހަ ޕޮއިންޓް ލިބިފައިވާއިރު، ދެވަނައިގައި އޮތް ރެޑްސްޓާ ބެލްގްރޭޑަށް ލިބިފައިވަނީ ތިން ޕޮއިންޓެވެ. މި ގްރޫޕުގެ އެންމެ ފުލުގައި އުޅޭ ޓޮޓެންހަމް އަށް ލިބިފައިވަނީ އެންމެ ޕޮއިންޓެކެވެ. އޮލިމްޕިއާކޯސް އަށް ވެސް މިއަދަދަށް ޕޮއިންޓް ލިބިފައިވާއިރު، އެ ޓީމަށް ކުރިލިބެނީ ގޯލްގެ ތަފާތުންނެވެ.\nބަޔާނުން ރޭގެ މެޗަށް ނިކުތީ ބުންޑަސްލީގާގައި އެންމެ ފަހުން ޕެޑަބޯން އަތުން ރަށުން ބޭރުގައި 3-2 އިން މޮޅުވި މެޗުގެ ފުރަތަމަ އެގާރައަށް ދެ ބަދަލެއް ގެނެސްގެންނެވެ. އެގޮތުން، އެ މެޗުގެ ފުރަތަމަ އެގާރައިގައި ހިމެނުނު ލޫކަސް ހެނާންޑޭޒް އާއި ތިއާގޯ އަލްކަންތަރާގެ ބަދަލުގައި ރޭގެ މެޗުން ފުރުޞަތުދީފައިވަނީ ޑޭވިޑް އަލަބާ އާއި ކޮރެންޓިން ޓޮލީސޯ އަށެވެ.\nމީގެއިތުރުން، ޓޮޓެންހަމުން ރޭގެ މެޗަށް ނިކުތްއިރު ލީގުގައި އެންމެ ފަހުން އަމިއްލަ ދަނޑުގައި 2-1 އިން ސައުތެމްޓަން އަތުން މޮޅުވި މެޗުގެ ފުރަތަމަ އެގާރައަށް ގެނެސްފައިވަނީ އެންމެ ބަދަލެކެވެ. އެގޮތުން، އެ މެޗުގެ ފުރަތަމަ އެގާރައިގައި ހިމެނުނު ކްރިސްޓިއަން އެރިކްސަންގެ ބަދަލުގައި ރޭގެ މެޗުން ޖާގަ ދީފައިވަނީ އިނގިރޭސި މިޑްފީލްޑަރު ޑެލޭ އަލީ އަށެވެ.\nޓޮޓެންހަމްގެ ދަނޑުގައި ރޭ ކުޅުނު މި މެޗުގައި ކުރީން ލީޑްނެގީވެސް އެ ޓީމުންނެވެ. މެޗުގެ 12 ވަނަ މިނެޓުގައި ޓޮޓެންހަމް އަށް މިލަނޑުޖަހައިދިނީ ދެކުނު ކޮރެއާގެ ސޮން ހެއުން-މިން އެވެ. އޭގެ ތިން މިނެޓުފަހުން ބަޔާނަށް އެއްވަރުކޮށްދިނީ ޖޯޝުއާ ކިމިޗް އެވެ. މި މެޗުގެ ފުރަތަމަ ހާފު ނިމުމުގެކުރީން، ޕޯލެންޑްގެ ފޯވާޑް ރޮބަޓް ލެވަންޑޯސްކީ ވަނީ ބަޔާނަށް ލީޑްނަގައިދީފައެވެ.\nދެވަނަ ހާފުގެ ކުޅުން ފެށިގެން މާގިނައިރުތަކެއް ނުވަނީސް، މެޗުގެ 53 އާއި 55 ވަނަ މިނެޓުގައި ނެބްރީ ވަނީ ބަޔާންގެ ލީޑް އިތުރަށް ފުޅާކޮށްފައެވެ. ނަމަވެސް، އޭގެ ހަ މިނެޓުފަހުން ޓޮޓެންހަމަށް ލިބުނު ޕެނަލްޓީއަކުން އިނގިރޭސި ފޯވާޑް ހެރީ ކޭން ފަރަގު ކުޑަކޮށްދިންއިރު، މެޗުގެ 83 ވަނަ މިނެޓުގައި ޖެހި ގޯލުން ނެބްރީ ވަނީ ހެޓްރިކް ފުރިހަމަކޮށް ނަތީޖާ 5-2 އަށް ބަދަލުކޮށްލާފައެވެ. އޭގެފަހުން، މެޗުގެ ފަހު ތިން މިނެޓުގައި ނެބްރީ އާއި ލެވަންޑޯސްކީ ކާމިޔާބުކުރި ލަނޑުތަކުން ބަޔާން ވަނީ ޓޮޓެންހަމް ލަދުގަންނަވާލައިފައެވެ.\nރޭގެ މެޗަށްފަހު ވާހަކަ ދައްކަމުން ޓޮޓެންހަމްގެ ވާދަވެރި ކްލަބު އާސެނަލް އަށް ކުރީން ކުޅުނު ނެބްރީ ބުނީ ހަތަރު ގޯލް ޖެހޭނެކަމަށް ކުރިން ހީ ވެސް ނުކުރާކަމަށާއި، ބައްޕަގެ އެދުމުގެ މަތީން ރަނގަޅު ކުޅުމެއް ދެއްކުނީ ޕްރެޝަރުގެ ސަބަބުން ކަމަށެވެ.\nމި މުބާރާތުގައި ރޭ ކުޅުނު އެހެން މެޗުތަކުގެ ނަތީޖާއަށް ބަލާއިރު، މި ގްރޫޕުގައި ހިމެނޭ ރެޑްސްޓާ ރޭ ކުޅުނު މެޗުގައި އަމިއްލަ ދަނޑުގައި 3-1 އިން އޮލިމްޕިއާކޯސް ބަލިކުރިއިރު، ގްރޫޕް ސީ ގައި ހިމެނޭ އިނގިރޭސި ޗެމްޕިއަން މެންޗެސްޓާ ސިޓީ ވަނީ އަމިއްލަ ދަނޑުގައި ކްރޮއޭޝިއާގެ ޑިނަމޯ ޒަގްރެބް އަތުން 2-0 އިން މޮޅުވެފައެވެ. އެ ޓީމުގެ ލަނޑުތައް ޖަހައިދިނީ ރަހީމް ސްޓާލިން އާއި ފިލް ފޯޑެން އެވެ. އަދި ޝަކުތަރު ޑޮނެސްކް ވަނީ 2-1 އިން އެޓަލާންޓާ ބަލިކޮށްފައެވެ.\nޔުއެފާ ބަޔާން މިއުނިކް މެންޗެސްޓާ ސިޓީ ޗެމްޕިއަންސް ލީގު ޓޮޓެންހަމް ހޮޓްސްޕާ\nOctober 23, 2019 10:26:40\nAugust 26, 2019 11:00:44\nބޯންމައުތު ބަލިކޮށް ސިޓީ ދެވަނައަށް\nJuly 30, 2019 08:54:58\nބަޔާނަށް ސާނޭ ގެނެވޭނެކަމުގެ އުއްމީދު ބޮޑު: ކޮވަޗް


އިންޑިއާގެ ޒާމާންވީ ދެ ޔުނިވަރސިޓީއެއްގެ ވާހަކަ ދިވެހިން މީގެ 90 އަހަރު ކުރިންވެސް ކިޔައި އުޅުނެވެ. އެއް ޔުނިވަރސިޓީއަކީ އަލީގަޅް މުސްލިމް ޔުނިވަރސިޓީއެވެ. އަނެއް ޔުނިވަރސިޓީއަކީ ޖާމިއާ މިއްލިއްޔާ ޔުނިވަރސިޓީއެވެ.\nދިވެހިންގެ މެދުގައި އަލީގަޅް ޔުނިވަރސިޓީ މަޝްހޫރުވެފައި ވަނީ މަރްހޫމް އިބްރާހީމް ޙިލްމީ އެ ޔުނިވަރސިޓީގައި ދަރިވަރުވެގެން އުޅުއްވުމުންނެވެ.\nދިވެހިން ޖާމިޢާ މިއްލިއްޔާ ޔުނިވަރސިޓީ ދަންނަނީ، އެ ޔުނިވަރސިޓީގައި މަރުޙޫމް އިބްރާހީމް ޝިހާބް ދަރިވަރުވެގެން އުޅުއްވުމުންނެވެ. ރާއްޖޭގައި ކުރިން ބޭނުން ކުރި އިބްރާހީމް ނާސިރުގެ ޤުރުއާން ތަރުޖަމާގައި މަސައްކަތް ކުރެއްވި އިބްރާހީމް ޙިލްމީއަކީ އިނގިރޭސިއާއި އުރުދޫ ބަހަށް ފަރިތަ ބޭފުޅެކެވެ.\nމަރުޙޫމް އިބްރާހީމް ޝިހާބަކީ، އުދުރޫ އަދަބިއްޔާތުގައި ފުންނާބު އުސް ބޭފުޅެކެވެ. އެމަނިކުފާނު ވަނީ އުރުދޫ ތަރުޖަމާއަކުން "ޑރ. ޒިވާގޯ" ދިވެހިންނާ ހަމައަށް ގެނަސް ދެއްވާފައެވެ.\nމި ކުރު މުގައްދިމާއަށް ފަހު ބުނެލަން އޮތީ އިންޑިއާގެ ބައިމަދު މުސްލިމުންގެ ލޮބުވެތި، ޖާމިޢާ މިއްލިއްޔާ އިސްލާމިއްޔާ ޔުނިވަރސިޓީ އަކީ ބީޖޭޕީގެ ވެރިން އެހާ ގަޔާވާ ތަނެއް ނޫން ކަމަށެވެ. އެއީކީ މިތާގައި މުސްލިމު ދަރިވަރުން އެހެން ދީންތަކުގެ ދަރިވަރުންނާ އެކު އުނގެނޭތީކީއެއް ނޫނެވެ.\n100 އަހަރުވީ، ޖާމިއާ މިއްލިއްޔާއަކީ 2020 ވަނަ އަހަރު އިންޑިއާގެ ޔުނިވަރސިޓީ ގިންތި ކުރުމުގެ ތެރޭގައި އެއްވަނާގައި ހިމެނޭ ޔުނިވަރސިޓީއެކެވެ. ޖާމިއާ އަކީ މިނިވަން ފިކުރަށް ބާރުއަޅާ ޔުނިވަރސިޓީއެކެވެ. އެހެންވެ، ހިންދޫތުވާގެ ފަލްސަފާއާ ޖާމިއާ އިން ގަޔާ ނުވުމަކީ ވަރަށް ތޮބީޢީ ކަމެކެވެ.\nބީޖޭޕީގެ ހިންދޫ ތުވާ ފަލްސަފާއަކީ އެއްވަނައަށް ހިންދީންނަށް އިސްކަން ދިނުމުގެ ދީނީ ސިޔާސީ ފިކުރެކެވެ. އެހެން ދީންތަކުގެ މީހުން އެކަހެރި ކޮށްލައި، ބިކަ ކޮށްލުން ފެނިގެންދާ ހައްދުފަހަނައަޅާފައިވާ ގައުމީ، ނަސްލީ، ކަނާތު ފިޔައިގެ ފަލްސަފާއެކެވެ.\nއިންޑިއާގެ ބީޖޭޕީގެ ސަރުކާރުން ރަށްވެހިންގެ ދަފްތަރެއް އެކުލަވާލުމަށް ގާނޫނު ފާސް ކުރުމުން އެންމެ ދެކޮޅުވެރި ޝުއޫރުތައް ފާޅު ކުރި ދަރިވަރުންނަކީ ޖާމިއާ މިއްލިއްޔާގެ ދަރިވަރުންނެވެ. އަދިވެސް ޓެރަރިޒމަގް ތުހުމަތުގައި ޖަލުތަކުގައި ޝަރީއަތަކާ ނުލައި ސްޓޫޑެންޓް އެކްޓިވިސްޓުން ބަންދުކުރެވިފައި ވެއެވެ.\nބީޖޭޕީގެ ސަރުކާރުން ތުހުމަތު ކުރާ ގޮތުގައި މި ކުދިންގެ އަމަލަކީ ޓެރަރިޒަމަށް ވާގިވެރިވެދޭ އަމަލުތަކެކެވެ. އެހެންވެ ދަރިވަރުން ބަންދު ކޮށްފައި ވަނީ ޓެރަރިޒަމާ ދެކޮޅުވެރި ގާނޫނު ޓާޑާގެ ދަށުންނެވެ.\nއިންޑިއާގެ ހޯމް މިނިސްޓްރީން ވަނީ ޖާމިއާ މިއްލިއްޔާއިން ޓެރަރިޒަމާ ދެކޮޅަށް ޕްލެޖެއްގައި ސޮއިކުރުމަށް މަޖުބޫރު ކޮށްފައެވެ.\nމެއި 21 ގައި ހޯމް މިނިސްޓްރީން މަޖުބޫރުކޮށްގެން ޖާމިއާ މިއްލިއްޔާ އިން ވަނީ އޮންލައިކޮށް އެންޓި ޓެރަރިޒަމް ޕެޓިޝަންގައި ސޮއިކުރުމުގެ މަސައްކަތް ކުރިއަށް ގެންގޮސްފައެވެ.\nސްޓޫޑެންޓް އެކްޓިވިސްޓުން ސިފަ ކުރިގޮތުގައި ހޯމް މިނިސްޓްރީންގެ މި މަޖުބޫރު ކުރުމަކީ އިސްލާމޯފޯބިއާގެ އަމަލެކެވެ.\nޑިސެމްބަރު 2019 ގައި ރަށްވެހިކަމުގެ ގާނޫނާ ދެކޮޅަށް ޖާމިއާގައި ބޭއްވި މުޒާހަރާތަކުގައި ފުލުހުން ވަނީ ގާނޫނާ ޚިލާފަށް ޖާމިއާގެ އެތެރެއަށް ވަދެ ދަރިވަރުންގައިގައި ތަޅައި ހިފައި ހައްޔަރުކޮށްފައެވެ.


Thimaavesheege loyibaaeku Dhiraagu Raalhu gudi event ah\nތިމާވެށީގެ ލޯތްބާއެކު ދިރާގު ރާޅުގުޑި އިވެންޓަށް\nރާޅުގުޑި އިވެންޓް އޯގަނައިޒަރުންނާއި ދިރާގުން މިއަދު ބޭއްވި ނިއުސް ކޮންފަރެންސުގައި މައުލޫމާތު ދެނީ: ރާޅުގުޑީގެ ދަތުރު ފަށާނީ އަންގާރަ ދުވަހު -- އަވަސް ފޮޓޯ\nތިމާވެއްޓާ ގުޅޭ ކަމެއްގައި ވިއްޔާ އެންމެ ކުރީ ސަފަށް ދިރާގު ނުކުންނާނެ އެވެ. މި ފަހަރު ވެސް އެފަދަ ކަމެއްގައި ދިރާގު މި އޮތީ ބައިވެރިވެފަ އެވެ. މިފަހަރު އަންނަ އަންގާރަ ދުވަހު ރާއްޖޭގެ އެންމެ ދެކުނުގައި އޮންނަ އައްޑު އަތޮޅުން ފަށާ ރާޅުގުޑި އިވެންޓުގަ އެވެ. އެ ކުންފުނިން މި އިވެންޓުގައި ބައިވެރިވެފައިވަނީ ތިމާވެށި ހިމާޔަތް ކުރުމުގެ ހާއްސަ މެސެޖުތަކާއެކު ތިމާވެށީގެ ލޯތްބާއެކުގަ އެވެ.\n"އުތުރުން ދެކުނަށް" ގެ ނަމުގައި ކައިޓް ސާފަރުން ތަކެއް ކުރިއަށް ގެންދާ މި އިވެންޓުގެ މައުލޫމާތު ދިނުމަށް ދިރާގު އޮފީހުގައި މިއަދު ބޭއްވި ނޫސްވެރިންގެ ބައްދަލުވުމެއްގައި މެނޭޖަރު ކޯޕަރޭޓް ރެސްޕޯންސިބިލިޓީ ބިޝާރާ ހަމީދު ވިދާޅުވީ މި އިވެންޓަކީ ވަރަށް މުހިންމު އިޖުތިމާއީ ހަރަކާތެއް ކަމަށެވެ.\n"މި އިވެންޓުގައި ރާއްޖޭގައި ސިންގަލް ޔޫޒް [އެއް ފަހަރު ބޭނުންކޮށްފައި އުކާލާ] ޕްލާސްޓިކް މަދުކުރުމުގެ ހަރަކާތެއް ކުރިއަށް ގެންދާނެ،" ބިޝާރާ ވިދާޅުވި އެވެ.\nއޮންލައިން މީޑިއާ ޕާޓްރަނަކަށް އަވަސް އޮންލައިން ހަމަޖައްސާފައިވާ "އުތުރުން ދެކުނަށް" ރާޅުގުޑި އިވެންޓުގެ މެއިން ސްޕޮންސަރަކީ "ސްލިންގްޝޮޓް" އެވެ. މިއީ ކައިޓް ސާފިން އާއި މޫދު ކުޅިވަރު ކުރިއަރުވަން ގިނަ މަސައްކަތް ތަކެއް ކުރާ ބްރޭންޑެވެ. ގިނަ ޕާޓަރުންނާއެކު ބާއްވާ މި އިވެންޓުގައި ދުނިޔޭގެ ކަނޑުތަކަށް ޖަމާވާ ކުނި ނަގައި ރީ-ސައިކަލް ކުރުމުގެ ހަރަކާތް ހިންގާ ޕާލޭ ވެސް ބައިވެރިވެ އެވެ.\nޕާލޭ މޯލްޑިވްސްގެ އެގްޒެކެޓިވް ޑިރެކްޓަރު ޝާހީނާ އަލީ ވިދާޅުވީ މި އިވެންޓުގައި ވެސް ޕްލާސްޓިކް ނެގުމުގެ ހަރަކާތް ކުރިއަށް ގެންދާނެ ކަމަށެވެ.\n"އިވެންޓު ކުރިއަށްދާ 15 ދުވަހުގެ ތެރޭގައި ބަލާނެ ކިތައް ޓަނުގެ ކުނިތޯ ނެގެނީ. މި އިވެންޓުގެ މަގުސަދެއް ތިމާވެށީގެ ކަންކަމުގައި މަސައްކަތް ކުރާނެ ޒުވާނުން ނެރުންވެސް،" ޝާހީނާ ވިދާޅުވި އެވެ.\nސްލިންގްޝޮޓުން ވާހަކަ ދެއްކި އާސިމް މުހައްމަދު (ސިމްބެ) ވިދާޅުވި ގޮތުގައި މި އިވެންޓުގެ ސަބަބުން ކައިޓް ސާފިންއަށް ޝައުގުވެރިކަން ހުރި ފަރާތްތަކަށް ފުރުސަތު ލިބޭނެ އެވެ.\n"އިވެންޓު ކުރިއަށްދާއިރު އެކި ސަރަހައްދުގައި ތިބި ޒުވާނުނަށް ފުރުސަތު ދިނުމުގެ ގޮތުން އެކި ސަރަހައްދުތަކުގައި މަޑުކުރާނެ. އޭރުން އެ ސަރަހައްދުތަކުން ބައިވެރި ވެވޭނެ،" ސިމްބެ ވިދާޅުވި އެވެ.\nރާޅުގުޅި އިވެންޓު އައްޑު އަތޮޅުން އަންގާރަ ދުވަހު ފަށާއިރު، މި އިވެންޓުގައި ކައިޓް ދުއްވަން ބައިވެރިވަނީ އަހުމަދު ހަމްދާން ހަމީދު (ހަމްބެ) ގެ އިތުރުން އާސިމް މުހައްމަދު ފުޅު (ސިމްބެ) އާއި އަބްދުﷲ ތަސްލީމް (ޑެލިއޯ) އަދި ކައިޓް ސާފިންގެ ދުނިޔޭގެ އިވެންޓުތައް ކާމިޔާބުކޮށްފައިވާ ޔޯރީޒޫން އެވެ.\nރާޅުގުޑި އައްޑު އަތޮޅުން ތުރާކުނަށް ކުރާ މި ދަތުރުގެ ދިގު މިނަކީ 15 ދުވަހެވެ. އެ މުއްދަތުގައި 20 ރަށެއްގައި މަޑުކުރާނެ އެވެ. އަދި ހާއްސަ ބައެއް ހަރަކާތްތައް މި ރަށްރަށުގައި ހިންގާނެ އެވެ. މީގެ ތެރޭގައި ބައެއް ރަށްތައް ސާފު ކުރުންވެސް ހިމެނެ އެވެ.\nދިރާގު ރާޅު ގުޑި އިވެންޓް އަވަސް


Long Jump Ge Dhuniyey Ge Champion Raajjey Gai Thamreen Thah Hadhany - Vaguthu\nލޯންގް ޖަމްޕުގެ ދުނިޔޭގެ ޗެމްޕިއަން ރާއްޖޭގައި ތަމްރީނުތައް ހަދަނީ\nލޯންގް ޖަމްޕުގެ ދުނިޔޭގެ ޗެމްޕިއަން ސާބިއާގެ ކުޅަދާނަ އެތުލީޓް އިވާނާ ސްޕަނޯވިޗް ހުޅުމާލޭ ޓްރެކުގައި ތަމްރީންތަކެއް ފުރިހަމަ ކުރަން ފަށައިފިއެވެ.\nއިވާނާ ރާއްޖޭގައި ތަމްރީން ހަދަމުންދަނީ އެތުލެޓިކްސް އެސޯސިއޭޝަން އޮފް މޯލްޑިވްސް އިން ފަހިކޮށްދިން ފުރުސަތެއްގައެވެ. އޭނާ އެކަމަަށް ޝައުގުވެރިކަން އުފެދުނީ ނިމިދިޔަ އަހަރު ޗުއްޓީއެއް ހޭދަކޮށްލުމަށް ރާއްޖެ އައިސް އުޅުމުގެ ތެރޭގައެވެ.\nއިވާނާ ބުނީ މީގެ ކުރިން އޭނާ ރާއްޖެ އަންނަނީ ދިގު ސީޒަނަކަށް ފަހު ޗުއްޓީ ހޭދަކޮށްލަން ކަމަށާއި، މިއީ ރާއްޖެއަށް ޓްރެއިނިން އެއް ހަދަން އައި ފުރަތަަމަ ފަހަރު ކަމަށެވެ. އަދި އެތުލެޓިކްސް އެސޯސިއޭޝަން އޮފް މޯލްޑިވްސްގެ ފަރާތުން އޭނާއަށް އެފުރުސަތު ފަހިކޮށްދިނުމުން ވަރަށް އުފާވާކަން އޭނާ ފާހަގަ ކުރެއެވެ.\nއަދި އިވާނާ ޓްރެއިނިން އަށް ބޭނުންވާ ޝަރުތުތައް ފުރިހަމަ ކޮށްދިނުގެ ގޮތުން އެތުލެޓިކް އެސޯސިއޭޝަން އާއި ޔޫތު މިނިސްޓްރީން ހުޅުމާލެ ޓްރެކުގައި ހުރި ލޯންގް ޖަމްޕް ޕިޓް ރަނގަޅު ފެންވަރަކަށް ތަރައްގީ ކޮށްދީފައިވާތީ، އެކަން އިވާނާ ވަނީ ފާހަގަކޮށްފަ އެވެ.\nއިންޑޯ އާއި އައުޓްޑޯ އިވެންޓުތަކުގައި ވެސް ކާމިޔާބު އެތުލީޓް އުމުރުން 27 އަހަރުގެ އިވާނާ އާއި އޭނާގެ ކޯޗު ގޯރާން އޮބްރަޑޯވިޗް ރާއްޖެ އައިސް ތަމްރީންތައް ފުރިހަމަ ކުރަމުންދަނީ އިންޑޯ ސީޒަން ނިންމާލުމަށް ފަހު އެވެެ.\nއިވާނާ ވަނީ 2008 ވަނަ އަހަރު ވޯލްޑް ޖޫނިއާ ޗެމްޕިއަންޝިޕްގެ ރަން މެޑަލް، 2013 ވޯލްޑް ޗެމްޕިއަންޝިޕް، ވޯލްޑް އިންޑޯ ޗެމްޕިއަންޝިޕްން ލޯ މެޑަލް، 2015 ޔޫރަޕިއަން އިންޑޯ ޗެމްޕިއަންޝިޕްން ރަން މެޑަލް، ހަމަ އެހަރު ވޯލްޑް ޗެމްޕިއަންޝިޕްން ލޯ މެޑަލް، 2016 ވޯލްޑް އިންޑޯ ޗެމްޕިއަންޝިޕްން ރިހި މެޑަލް، 2016 ޔޫރަޕިއަން ޗެމްޕިއަންޝިޕްން ރަން މެޑަލް، 2016 އޮލިމްޕިކްސްގެ ލޯ މެޑަލް، 2017 ޔޫރަޕިއަން އިންޑޯ ޗެމްޕިއަންޝިޕްގެ ރަން މެޑަލް، އަދި މިއަހަރު ވޯލްޑް އިންޑޯ ޗެމްޕިއަންޝިޕްގެ ރަން މެޑަލް ހޯދާފައެވެ.\nރާއްޖޭގެ ރީތިކަމަށް ތައުރީފް ކުރަމުން އިވާނާ ބުނީ މުސްތަގުބަލުގައި ރާއްޖެ އަށް ދުނިޔޭގެ ފެންވަރުގެ އިތުރު އެތުލީޓުން ޓްރެއިނިން ފުރިހަމަ ކުރަން އަންނާނެ ކަމަށާއި ސަބަބަކީ އެތުލީޓަކަށް ބޭނުންވާ ގިނަ ކަންތައްތަކެއް ރާއްޖޭގައި ފަހިވެފައިހުރުން ކަމަށެވެ. އަދި މިއީ ރާއްޖޭގެ ޓޫރިޒަމް އަށް ވެސް ފައިދާކުރާނެ ކަމެއްގެ ގޮތުގައި އޭނާ ސިފަކުރެއެވެ.\nއިވާނާ އަށް އެ މަންޒަރުތައް ކޮންމެ ދުވަހަކު ފެނެ އެވެ. އޭނާ ބުނީ އެތުލީޓަކަށް ކާމިޔާބާ ހަމަޔަށް ދެވެނީ ވަރަށް ގިނަ ކަންތައްތަކެއް ފުރިހަމަވެގެން ކަމަށެވެ.\nއިވާނާ އޭނާގެ ޓްރެއިނިން ފުރިހަމަ ކުރުމަށް ފަހު ފުރަން ހަމަޖެހިފައިވަނީ މާދަމާ އެވެ.\nއޭޕްރީލް 28, 2018 15:02\nމަންޖެ ދުވެލާ ފުންމާލާ ދައްކާލާ...


Rahrashah Dhathurukuranee Gavaidhaa Ehgothahthoa Balan Jeheyneee Councilun: HPA - Vaguthu\nރަށްރަަށަށް މީހުން ދަތުރުކުރަނީ ގަވައިދާ އެއްގޮތަށްތޯ ބަލަން ޖެހޭނީ ކައުންސިލުން ކަަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ)އިން ވިދާޅުވެއްޖެއެވެ.\nވެކްސިން ފުރިހަމަކޮށްފައިވާ މީހުން ޕީސީއާރު ޓެސްޓެއް ހަދާ ނައްސި ނަތީޖާ އާއެކު ރަށްރަށަށް ދަތުރުކުރުމުގެ ހުއްދަ މިހާރު ވަނީ ސަރުކާރުން ދީފައެވެ. އަދި ކޮވިޑް-19 ޖެހި ބަލިން ރަނގަޅުވެފައިވާ ފަރާތްތަކުގެ ތެރެއިން 60 ދުވަސް ހަމަނުވާ މީހުންނަށްވެސް ކަރަންޓީނު ވުމަކާ ނުލާ މިހާރު ދަތުރުކުރެވެއެވެ. ނަމަވެސް މާލޭގައި ދިރިއުޅޭ ބައެއް ފަރާތްތަކުން ވެކްސިން ފުރިހަމަނުކޮށް ގަވައިިދާ ހިލާފަށް މާލެ ކައިރީ ބައެއް ރަށްރަށަށްދާ މައްސަލަ ދާދި ފަހުން ވަނީ ފެންމަތިވެފައެވެ.\nމިކަމާއި ގުޅިގެން އެޗްޕީއޭގެ މީޑިއާ އޮފިޝަލަކު "ވަގުތަށް" ވިދާޅުވީ، ގަވައިދާ ހިލާފަށް ބަޔަކު ދާ ނަމަ، އެކަން ބަލަން ޖެހޭނީ ކައުންސިލުން ކަމަށެވެ. އަދި ރަށްރަށަށް ދިއުމުގެ ކުރިން އާންމުން ހުއްދައަށްވެސް އެދެން ޖެހޭނީ ރަށު ކައުންސިލްގެ ފަރާތުން ކަމަށް އެޗްޕީއޭ އިން ވަނީ ވިދާޅުވެފައެވެ.\nއެޗްޕީއޭ އިން ވިދާޅުވީ މި ލުއިތައް ދީފައި ވަނީ ބޮޑު އީދާ ދިމާކޮށް ކަމަށްވާތީ ގިނަ ބަޔަކު ލުއިތަކުގެ ދަށުން ރަށްރަށަށްދާ ކަމަށާއި، މީގެ ތެރެއިން ބައެއް މީހުން ގަވައިދާ ހިލާފަށްދާ ކަމުގެ ޝަކުވާތައް ލިބެމުން އަންނަ ކަމަށެެވެ.\n"ރަށްރަށަށް ދަތުރުކުރާ އިރު ބައެއް ފަރާތްތަކުން އެބަދޭ ގަވައިދާ ހިލާފަށްވެސް. މިފަދަ ފަރާތްތަކާ މެދު ފިޔަވަޅު އެޅޭނެ. ރަށްރަށަށް ދަތުރުކުރާ ފަރާތްތަކުން ދާންޖެހޭނީ ކައުންސިލްތަކުގެ އެޕްރޫވަލް ލިބިގެން" އެޗްޕީއޭ އިން ވިިދާޅުވިއެވެ.\nމިކަމާއި ގުޅިގެން ފުލުހުން ވިދާޅުވެފައި ވަނީ މިފަދަ ޝަކުވާތައް ލިބެމުން އަންނަ ކަމަށާއި، ގަވައިދާ ހިލާފަށް ރަށްރަށަށް ދާ މީހުންނާ މެދު ފިޔަވަޅު އަޅާނެ ކަމަށެވެ.\nފުލުހުން މިފަދަ ފަރާތްތަކާ މެދު ފިޔަވަޅު އެޅި ނަމަވެސް އެފަރާތްތަކުން ރަށްރަށް ދަތުރުކުރަނީ ގަވައިދާ އެއްގޮތަށް ކަމަށް ބަލާނީ ރަށު ކައުންސިލްތަކުން ކަމަށް ފުލުހުން ވަނީ ހާމަކޮށްފައެވެ.\nއެއްރަށުން އަނެއް ރަށަށް ދަތުކުރާ ފަރާތްތަކަށް ކަރަންޓީނާ ނުލާ ދަތުރު ކުރެވޭނީ ވެކްސިން ފުރިހަމަކުރިތާ 14 ދުވަސް ފަހުންނެވެ. މޮނިޓަރިންގައި އޮންނަ ރަށަކުން އަނެއް ރަށަށް ވެކްސިން ފުރިހަމަކޮށްފައިވާ ފަރާތެއް ދަތުރު ކުރިއަސް 72 ގަޑިއިރު ހަމަނުވާ ޕީސީއާރު ނެގެޓިވް ޓެސްޓެއް އޮންނަން ޖެހޭނެއެވެ. އަދި ކޮވިޑް ޖެހި ރަނގަޅުވެފައިވާ މީހެއް ކަމުގައިވާނަމަ ދަތުކުރެވޭނީ ބަލިިން ރަނގަޅުވިތާ 60 ދުވަހުގެ މުއްދަތެއްގެ ތެރޭގައެވެ.\nމި ކަންކަން ފުރިހަމަ ނުވާ ފަރާތްތަކުން މީގެ ކުރިއެކޭ އެއްގޮތަށް ރަށްރަށަށް ދަތުރުކުރެވޭނީ ކަރަންޓީނުވާ ގޮތަށެވެ.\nޖުލައި 19, 2021 16:46\nމަން މަ މާސްކް ނާޅާ!!!! ތިހެން ނުހައްދަވާ!!!


Raajjey Gai Amilla Ah Maruvumuge Visnun Gengulhey Massala Thah Ithuru Vehje - Vaguthu\nރާއްޖޭގައި އަމިއްލައަށް މަރުވުމުގެ ވިސްނުން ގެންގުޅޭ މައްސަލަތައް އިތުރުވެއްޖެ\nފާއިތުވެދިޔަ ދުވަސްތަކުގައި ރާއްޖޭގައި އަމިއްލައަށް މަރުވުމުގެ ވިސްނުން ގެންގުޅޭ މައްސަލަތައް އިތުރުވެފައިވާ ކަމަށް ޖެންޑަރ މިނިސްޓްރީން ވިދާޅުވެއްޖެ އެވެ.\nމިކަން ހާމަކުރައްވާ ޖެންޑަރ މިނިސްޓަރ، އާއިޝަތު މުޙައްމަދު ދީދީ ވިދާޅުވީ، އެ މިނިސްޓްރީއަށް މިދިޔަ މާރިޗު މަހާއި އޭޕްރިލް މަހު ހުށަހެޅުނު މައްސަލަތަކަށްވުރެ، ނިމިދިޔަ މޭއި މަހު ފަހުކޮޅު ހުށަހެޅުނު މައްސަލަތައް ގިނަވެފައިވާ ކަމަށެވެ. މީގެ ތެރޭގައި ގިނައީ ޖިނާޢީ މައްސަލަތަކާއި ނަފްސާނީ މައްސަލަތައް ކަމަށް ވެސް މިނިސްޓަރ ވިދާޅުވިއެވެ.\nކޮވިޑް-19 ގެ ފަހުގެ މަޢުލޫމާތުތައް މީޑިއާތަކާއި ޙިއްސާކުރުމަށް މިރޭ ނޭޝަނަލް އިމަޖަންސީ އޮޕަރޭޝަންސް ސެންޓަރ (އެންއީއޯސީ) އިން ބޭއްވި ނޫސްވެރިންގެ ބައްދަލުވުމުގައި ބައިވެރިވެވަޑައިގެން ދެއްކެވި ވާހަކަފުޅުގައި މިނިސްޓަރ އާއިޝަތު މުޙައްމަދު ދީދީ ވިދާޅުވީ، ފަހަކަށް އައިސް މިނިސްޓްރީއަށް ހުށަހެޅޭ މައްސަލަތަކުގެ ތެރޭގައި "ސުއިސައިޑާ ގުޅޭ ގޮތުން، އެ ވިސްނުމާއި އެ ފިކުރާއި އެކަމާއި ގުޅޭގޮތުން ވާހަކަ ދައްކާލަން ބޭނުންވެގެން ގުޅާ މީހުން" ފާހަގަކުރެވޭ ކަމަށެވެ.\nމިނިސްޓަރ އާއިޝަތު މުޙައްމަދު ދީދީ ވިދާޅުވީ، މިފަދަ ވޭދަނަ (ކޭސް) ތަކުގައި އެހެން ޤައުމުތަކުގައި ޤާއިމްކުރެވިފައިވާ ޚާއްސަ ނިޒާމުތަކެއް ރާއްޖޭގައި ނެތްނަމަވެސް، މިނިސްޓްރީން ޤާއިމްކޮށްފައިވާ ހޮޓްލައިން (1412) އަށް ގުޅުމުން ވެވެން އޮތް އެހީތެރިކަމެއް ފޯރުކޮށްދެމުންދާ ކަމަށެވެ. މިގޮތުން ރިޕޯޓްކުރާ ފަރާތްތަކަށް ޑޮކްޓަރުންގެ އެހީތެރިކަންވެސް ލިބެމުން އަންނަކަން މިނިސްޓަރ ވަނީ ފާހަގަކުރައްވާފައެވެ.\nމިނިސްޓަރ ވިދާޅުވީ، ދިމާވާ ހާދިސާތަކާއި ގުޅިގެން ޑިޕްރެޝަނަށްގޮސް އެމީހާ އަމިއްލަ ނަފްސަށް ދެވެން އޮންނަ އެންމެ ބޮޑު އަނިޔާދޭން ތައްޔާރުވާ ހިނދު، އެހީއަށް އެދޭ ވަގުތުގައި އެ އެހީތެރިކަން ލިބެންޖެހޭ ކަމަށެވެ. އަދި އެފަދަ ހާލަތްތަކުގައި ވަގުތުން އެފަރާތްތަކަށް ލިބެންޖެހޭ އެހީ ނުދެވިއްޖެ ނަމަ ހިތާމަވެރި ހާދިސާތައް ދިމާވުމުގެ ފުރުސަތު އޮންނަ ކަމަށް ވެސް މިނިސްޓަރ އާއިޝަތު މުޙައްމަދު ދީދީ ވިދާޅުވިއެވެ.\nދިރާސާތަކުން ދައްކާ ގޮތުގައި އަމިއްލަ އަށް މަރުވުމުގެ ހާދިސާތައް ގިނައިން ހިނގަނީ ނަފްސާނީ މައްސަލަތައް ކުރިމަތިވެގެންނެވެ. ނަފްސަށް ގެއްލުމެއްދީ މަރުވުން ފަދަ ކަމެއް ކުރަން ހިތައް އަރާނަމަ ނުވަތަ ނަފްސާނީ އުނދަގުލެއް ދިމާވާނަމަ ލަސްނުކޮށް އެކަން އެހެން މީހަކާއި ހިއްސާކޮށް ނަފްސާނީ އެހީތެރިކަން ހޯދުމަކީ މުޙިންމު ކަމެކެވެ.\nޖޫން 28, 2020 01:49\nއީމާންތެރިކަން ވަރުގަދަކޮށް ﷲ ގެ މިންވަރަށް ޝުކުރުވެރިވާންޖެހޭ..އެހޒިތެރިކަން އެންމެ ބޮޑަށް ފޯރުކޮށްދެވޭނީ އާއިލާއަށް.މިފަދަ މައްސަލަ ތަކަށް ވަރަށް ގިނައިން އެހީތެރިކަން ފޯރު ކޮށްދެވިފަ ވާނެ އަލްހަމްދު ﷲ މިހާރު އެމީހުން އުޅެނީ ދީންވެރި އަބުރުވެރި ދިރިއުޅުމެއް.މީ ކޮންމެ މީހެއްގެ ވެސް ފަރުދީ ޒިންމާއަކަށް ހަދަމާތޯ....ނަތީޖާ ފެންނާނެ ....\nޖޫން 28, 2020 03:18\nއަމިއްލައަށް މަރުވުމުގެ ވިސްނުން ގެންގުޅޭ "މައްސަލަ" އޭ؟؟؟؟\nޖޫން 28, 2020 08:11\nއުތެމަ ފިކުރު (ސެކިއުލަރ) ފިކުރު ފަތުރަން ފެށިފަހުން މިކަންކަން މި ގިނަވަނީ\nޖޫން 28, 2020 10:00\nކަންކަމުގަ އިންސާފް ލިބޭނެކަން ޔަގީން ނުވުމުންވެސް މިކަިހަލަ ހާދިސާތައް ގިނަވާނެ\nޖޫން 28, 2020 11:43\nލާދީނީ މީހުން ގިނަވުމުން އަމިއްލައަށް މަރުވާމީހުން ގިނަވޭ!


Maldives marketers ge2vana forum ninmaalaifi\nވިޔަފާރި - މޯލްޑިވްސް މާކެޓާސް ފޯރަމް\nމޯލްޑިވްސް މާކެޓާސްގެ ދެވަނަ ފޯރަމް ނިންމާލައިފި\nމާކެޓިންގ ދާއިރާގައި ހަރަކާތްތެރިވާ 200 އަށްވުރެ ގިނަ ފަރާތްތަކުން ފޯރަމްގައި ބައިވެރިވި\nކ. މާލެ3މާރޗް 2019 | އާދީއްތަ 18:50 1,503\nހަޔަރ އެޑިއުކޭޝަން މިނިސްޓަރު ޑރ. އިބްރާހިމް ހަސަން ފޯރަމްގައި ވާހަކަ ދައްކަވަނީ - ރާއްޖެއެމްވީ\nކޯޕަރޭޓް މޯލްޑިވްސް އެކެޑަމީ އިން އިންތިޒާމްކޮށްގެން ހޮނިހިރު ދުވަހު ބޭއްވި މާކެޓާސް ފޯރަމް ކާމިޔާބުކަމާއެކީ ނިންމާލައިފިއެވެ.\nމިއީ އެ އެކަޑަމީގެ ފަރާތުން ބޭއްވި ދެވަނަ ފޯރަމެވެ.\nމާކެޓިންގ ދާއިރާގައި ހަރަކާތްތެރިވާ 200 އަށް ވުރެ ގިނަ ފަރާތްތަކާ އެކު ފެށި މި ފޯރަމް ޝަރަފުވެރި ކޮށްދެއްވާފައި ވަނީ ހަޔަރ އެޑިއުކޭޝަން މިނިސްޓަރު ޑރ. އިބްރާހިމް ހަސަންއެވެ. ފޯރަމްގައި ވާހަކަ ދައްކަވަމުން މިނިސްޓަރު ވިދާޅުވީ މި ފޯރަމަކީ ދާއިރާތަކުން މީހުން ބިނާ ކުރުމަށް މުހިންމު ފޯރަމެއް ކަމަށާއި ޒަމާން ތަރައްޤީވަމުން އަންނަ ވަރަކަށް މާކެޓިންގްގައި ބޭނުންކުރާ އުކުޅުތައް ވެސް މިހާރު ތަފާތު ކަމަށެވެ.\nމި ފޯރަމްގައި ރާއްޖެ އާއި ރާއްޖެއިން ބޭރުގެ ތަޖުރިބާކާރުންނާއި ކީ-ނޯޓް ސްޕީކަރުން ބައިވެރިވެ، ދާއިރާގެ އެކި ކަންކަމާ ގުޅޭ ގޮތުން މަޝްވަރާތައް ކޮށްފައިވާއިރު ޕެނަލްގައި ޖުމްލަ ފަސް ފަރާތަކުން ވަނީ ވާހަކަ ދައްކަވާފައެވެ. މިއަހަރުގެ ފޯރަމްގެ ތީމްއަކީ "ޑިޖިޓަލް މާކެޓިންގ" އެވެ.\nމޯލްޑިވްސް މާކެޓާސް ފޯރަމަކީ މާކެޓިންގ ދާއިރާގައި ހަރަކާތްތެރިވާ މީހުންނަށް އަމާޒު ކޮށްގެން ދާއިރާގެ މަސައްކަތްތައް ހަރުދަނާ ކުރުމަށް ކޯޕަރޭޓް މޯލްޑިވްސްގެ ދަށުން ހިންގާ ކޯޕަރޭޓް މޯލްޑިވްސް އެކެޑަމީން ކުރިއަށް ގެންދާ ފޯރަމެކެވެ.


galehiri: މަޑަވެލީ މޫސިޔާގެ ޢާއިލާއިން – ތިންވަނަބައި\nމަޑަވެލީ މޫސިޔާގެ ޢާއިލާއިން – ތިންވަނަބައި\nހުވަދުއަތޮޅުގެ ތަޢުލީމުގެ ބާނީ\nއާދެ! އެބޭފުޅެއްގެ މަޢުލޫމާތު، މިފޮތުގައި އަޅުގަނޑު ގެނެސްދީފައިމިވާ ބޭފުޅަކީ، ދެފަހެއްގެ މަތީން 31 އަހަރު ހުވަދު އަތޮޅުގެ ވާރުވެރިކަމާއި، ފަހުން އަތޮޅުވެރިކަން ކުރެއްވުމުގެ އިތުރަށް ތަފާތު އެތައް ކަމެއްގައި، އެންމެ އިސްދަވްރެއް އަދާކުރައްވާ ފައިވާ، ހަވަރުތިނަދޫ އަލްމަރުޙޫމް ޙާޖީ މުޙަންމަދު ކަލޭފާނު (ޢާއްމުނަމުން މަޝްހޫރުވެފައިވާ ކަޅުބެއްޔާގެ ރެކިބެއްޔާ) ގެ ޙަޔާތުން ބައެކެވެ. އެ މަޢުލޫމާތުކޮޅު އަޅުގަނޑުމެންނާއި ހަމަޔަށް ވާޞިލްވުމުގައި މުހިއްމު ދައުރެއް އަދާކުރީ ގދ.ތިނަދޫ ޖަނަވަރީގޭ އަލްމަރުޙޫމް ޙަސަން ޙިލްމީ (ތުއްތުކަތީބު) ލިޔުއްވާފައިވާ ލިޔުއްވުމެކެވެ. ޙަސަން ޙިލްމީއަކީ، ދުނިޔެ ތަޙައްމަލް ކޮށްފައިވާ ވަރަށްބިރުވެރި ދަތި އުނދަގޫ ދުވަސްވަރެއް ކަމަށްވާ ދެވަނަ ބޮޑުހަނގުރާމައިގެ ދުވަސްވަރު ރަނގަޅަށް ދެކެވަޑައި ގެންފައިވާ ބޭފުޅެކެވެ. އޭނާއަކީ، އެދުވަސްވަރު ހުވަދު އަތޮޅު ހިންގުމުގެ ޢަމަލީ މައިދާނުގައި އިސްކޮށް ޙަރަކާތްތެރިވެ ވަޑައިގެންނެވި ބޭފުޅުންގެ ތެރެއިން މުހިއްމު ބޭފުޅެކެވެ.\nޙާޖީ މުޙަންމަދު ކަލޭފާނަކީ، އޭނާކުރެއްވި ވެރިކަމުގެ ގޮތުންނާއި އަމިއްލަފުޅު ގޮތުން ހުވަދު އަތޮޅަށް ކޮށްދެއްވާފައިވާ ޚިދުމަތްތަކުގެ ގޮތުން ވަރަށްޙާއްޞަ ބޭފުޅެކެވެ. ޝަޚުޞީގޮތުން ވިދުންގަދަ ޝަޚްޞެކެވެ. އާދެ! އޭނާއަކީ، ހުވަދު އަތޮޅުގައި ފާހަގަކޮށްލެވޭ ޝަޚްޞިއްޔަތްތަކުގެ އެންމެ އުސް ކުންނެވެ. ހުވަދު އަތޮޅަށް ޢާއްމުކުރައްވައިގެން ތަޢުލީމީ ހިޔާވަހި ކަމެއްގެ ބިންގާ އެންމެ ފުރަތަމަ އަޅުއްވައިދެއްވީ ވެސް އޭނާ އެވެ. ވީމާ، އޭނާގެ ނަން "ރަންއަކުރުން" ފާގަކޮއްލަން ޖެހެއެވެ. ހުވަދު އަތޮޅުގެ ތަޢުލީމަށްޓަކައި، އޭނާ އެ އެޅުއްވި ބިންގަލަކީ ނުވަތަ އެ ޢިމާރާތަކީ، ޚާއްޞަކޮށް ހަވަރުތިނަދޫ ޢާއްމުކޮށް ހުވަދު އަތޮޅުގެ ތަޢުލީމަށްޓަކައި އެންމެ ފުރަތަމަ ހުޅުއްވެވި "އެދުރުވެހި" ކަމަށްވާ "މަދަރުސަތުލްއަޞްބާޙު" އެވެ. އެފަޚްރުވެރި ތާރީޚާކީ ޖުމާދިލް އައްވަލް 17، 1350ހ. (އޮކްޓޫބަރ 2، 1931މ.) އެވެ.\nއާދެ! ޢަރަބި ތަޢުލީމަކީ، އެދުވަސްވަރު ވެސް އަދި މިދުވަސްވަރު ވެސް މާލެފިޔަވައި އަތޮޅުތަކަށް އެހާ ޢާއްމު ތަޢުލީމެއް ނޫންކަމަށް ވިއަސް އެ ތަޢުލީމު ވެސް އެމަދަރުސާގައި އޭނާ ވަނީ، ފައްޓަވާ ދެއްވާފަ އެވެ. އޭގެ ފަހުން މި މަދަރުސާގެ ނަން ދެފަހަރަށް ބަދަލުވި އެވެ. ފުރަތަމަ ބަދަލުވީ "މަދަރުސަތުސުބުލައްސަލާމް" މި ނަމަށެވެ. "ދޮންތުއްކަލާގެ އައްޑު ދަތުރު" މި ފޮތަށް ރިޢާޔަތްކުރުމުން، އެ މަދަރުސާގެ ރަންޒަމާނަކީ 1950މ. އާއި 1954މ. އާއި ދެމެދުގެ ދުވަސްވަރެއް ކަމަށް ލަފާކުރެވެ އެވެ. އެ މަދަރުސަގެ ނަން ދެން ބަދަލުވީ "މަދަރުސަތުލްއަމީރުއިބްރާހީމް" މި ނަމަށެވެ. އަމީރު އިބްރާހީމްގެ ނަން ނިސްބަތްވާ ފަރާތަކީ، ބޮޑުވަޒީރު އަލްއަމީރު އިބްރާހީމް ފާމުލަދޭރި ކިލެގެފާނެވެ. ހަވަރުތިނަދުވަށް ވަޑައިގެން އެ މަދަރުސާ ހުޅުއްވައިދެއްވީ އެ ކިލެގެފާނެވެ. އޭނާ ބޮޑުވަޒީރުކަންކުރެއްވީ މާރޗް 11،1954މ. (ރަޖަބް 5،1373ހ.) ޑިސެމްބަރ 12،1957މ.(ޖުމާދަލް އައްވަލް 20، 1377ހ.) ށެވެ.\nމަދަރުސަތުލްއަޞްބާޙުގެ ފުރަތަމަ ނާޒިރަކީ، އައްޝޭޚު މުޙައްމަދު ފަހުމީ ފާއިޒް (ދެކުނުގޭ ދޮންމަނިކު) އެވެ. އޭނާއަކީ، އައްޝޭޚް ޙުސައިން ޞަލާޙުއްދީން އަރިހުން (ރާއްޖޭގައި) ދަސްވެނިވި ބޭފުޅެކެވެ. މިޒަމާނުގެ ޢިބާރާތުން ދަންނަވާނަމަ ދެކުނުގޭ ދޮންމަނިކަކީ، ޑިގްރީ ހޯލްޑަރެކެވެ. ހުވަދުއަތޮޅު ރަށްރަށަށް ތަޢުލީމާއި، ތަހްޒީބާއި، ތަމައްދުނު ގެންގޮދިން އިސް މޭސްތިރީންނަކީ، ނުވަތަ އުސްތާޒުންނަކީ، ދެކުނުގޭ ދޮންމަނިކުގެ ނާޒިރުކަމުގެ ދަށުން ދަސްވެނިވި ބޭފުޅުން ނެވެ. މި ދެންނެވި ތަޢުލީމާއި، ތަހްޒީބާއި، ތަމައްދުނު އެޢިމާރާތެއްގެތެރޭގައި ބައްޓަންވެގެންދިޔަ ޢިމާރާތުގެ ބާނީއަކީ، އަލްމަރުޙޫމް ޙާޖީ މުޙަންމަދު ކަލޭފާނެވެ. އޭނާއަކީ، ލާމަޘީލު ޝަޚްޞިއްޔަތެކެވެ. އަގުހުރި ޤަވްމީ ބަޠަލެކެވެ. އޭނާގެ މަތިވެރި ޒިކުރާއަށް ނިމުމެއް ނެތެވެ.\nޙާޖީ މުޙަންމަދު ކަލޭފާނު ފައްޓަވައިދެއްވި މަދަރުސަތުލްއަޞްބާޙުގެ ނަން ކުރިން މިދެންނެވި ގޮތަށް ނަން ބަދަލު ކުރެވެމުންގޮސް އަލްމަރުޙޫމް ޢަބްދު ﷲ ކަތީބު (ހިރިހަމައިދިގޭ ޢަބްދުﷲ މޫސާ މަނިކުފާނު) އިސްކޮށް ހުންނަވައިގެން މަދަރުސަތުލްއަމީރުއިބްރާހީމުގެ ނަމަށް ނަން ބަދަލުކުރެވުނު މަދަރުސާގެ ކިޔެވުން ނިމުމަކަށް އައީ ފުރަތަމަ ފަހަރަށް ސަރުކާރާ ދެކޮޅަށް ހަވަރުތިނަދޫގައި ކުރި ބަޣާތާއި ގުޅިގެން އޭރުގެ ބޮޑުވަޒީރު އަލްފާޟިލް އިބްރާހީމް ނާޞިރު އެ ރަށަށް ވަޑައިގެން ޖުލައި 17، 1959މ. (މުޙައްރަމް 12، 1379ހ.) ހުކުރު ދުވަހު ސަރުކަރުގެ ބާރުގެދަށަށް އެ ރަށް ގެނައުމާއި ގުޅިގެން ނެވެ. ހައިވަކަރާއި، ސައްކެޔޮލަކުޑި ބޭނުންކޮށްގެން ރަނގަނޅު ފެންވަރަކަށް ހަދާފައިވާ 90 ފޫޓް 60 ފޫޓުގެ މި ޢިމާރާތުގައި އޭގެފަހުން ހިނގަމުންދިޔައީ، ސަރުކާރުގެ (ވިޔަފާރި) ކުންފުނިތަކުގެ މައި މަރުކަޒެވެ. އެކަން ނިމުމަކަށް އައީ ހުވަދު އަތޮޅު ހަވަރުތިނަދޫގައި ދެވަނަ ފަހަރަށް ސަރުކާރާއި ދެކޮޅަށް ބަޣާވާތް ކުރުމާއިގުޅިގެ ޖެނުއަރީ 31، 1962މ. (ޝަޢުމާން 25، 1381ހ. ބުދަ ދުވަހު ބޮޑުވަޒީރު އަލްފާޟިލް އިބްރާހީމް ނާޞިރު ހަވަރުތިނަދުވަށް ވަޑައިގެން އެ ރަށުން މީހުން ބޭލުއްވުމާއި ގުޅިގެންނެވެ.\nއާދެ! ހަވަރުތިނަދޫން މީހުން ބޭލުމުން ހުވަދު އަތޮޅުގެ ރަށްރަށަށްދިޔަ މީހުން، އެ ރަށްރަށުގައި މަދަރުސާތަކެއް ޤާއިމުކޮށް ކިޔަވައި ދިނެވެ. އެކަމުގެ ސަބަބުން ހުވަދު އަތޮޅު ވަރަށްގިނަ ރަށްރަށަށް، ޚާއްޞަކޮށް ތަޢުލީމީ ރޮގުން، ޢާއްމުކޮށް އެހެނިހެން ރޮނގުތަކުން ވެސް ވަރަށްގިނަ ކުރިއެރުންތަކެއް ލިބިފައިވެ އެވެ. އޭފެފަހުން އޮގަސް 22، 1966މ. (ޖުމާދަލްއައްވަލް 6، 1386ހ.) ގައި ދެވަނަ ފަހަރަށް އެރަށް އާބާދުކުރުމާއި ގުޅިގެން ވެސް އަތޮޅުގެ ރަށްރަށުގެ ކުދިން ތިނަދުވަށް ގޮސް ތަޢުލީމު ޙާޞިލުކުރި އެވެ.\nދެވަނަ ފަހަރަށް ހަވަރުތިނަދޫގައި މީހުން އާބާދުކުރުމަށްފަހު، ކިޔަވައި ދިނުމަށްޓަކައި، އަލްފާޟިލް ތުއްތީދި ދޮންމަނިކުގެ ބެއްލެވުމުގެ ދަށުން ރައްޔިތުންގެ ނަމުގައި އަމީރުއިބްރާހީމްގެ ނަމުގައި ކިލާހެއް ހިންގެވި އެވެ. ނަމަވެސް ގަވާޢިދުން ފުރަތަމަ ހުޅުވުނު މަދަރުސާއަކީ "މަދަރުސަތުލްމިސްބާޙުލްހުދާ" އެވެ. އެ މަދަރުސާގެ ކިޔެވުން ފެއްޓެމުން، ހުއްޓެމުން އަދި ވެއްޓެމުން ކަހަލަ ގޮތަކަށް ގޮސް، އެތަނުގެ ކިޔެވުން މުޅިން ނިމުމަކަށް އައީ 1984މ. (1405ހ.) ހާތާނގައި އަތޮޅު ތަޢުލީމީ މަރުކަޒް ޤާއިމު ކުރެއްވުމާއި ގުޅިގެން ނެވެ. އެ މަރުކަޒަށް ފުރަތަމަ ވަޑައިގެންނެވި ހެޑްމާސްޓަރަކީ ހދ.ކުޅުދުއްފުށީގެ ބޭފުޅެއްކަމަށްވާ އަލްފާޟިލް ސަޢީދު އަޙުމަދެވެ. އޭގެފަހުން ވަޑައިގަތީ އަލްފާޟިލް ބޮއި ޚަލީލު އެވެ. އެ އަތޮޅަށް އިނގިރޭސި ތަޢުލީމު ތަޢާރަފުވީ އެ މަދަރުސާގެ ދުވަސްވަރުގަ އެވެ.\nޙާޖީ މުޙަންމަދު ކަލޭފާނުގެ ސިޔަރަތުގެ ކޮއްރާހެއް\nތިރީގައި ނަކަލުކޮށްފައި އެވަނީ، ޙާޖީ މުޙަންމަދު ކަލޭފާނާއި ބެހޭގޮތުން ގދ.ތިނަދޫ މަދަރުސާދޮށުގޭ އަލްފާޟިލާ ފާޠިމަތު ޒީދާ ޢަބްދުﷲ އޭނާގެ ކާފަ ގދ. ތިނަދޫ ޖަނަވަރީގޭ އަލްމަރުޙޫމް ޙަސަން ޙިލްމީގެ ލިޔުއްވުންތަކާއި ޙަވާލާދެއްވައި ލިއުއްވާ ފައިވާ ބަޔާނެކެވެ. ޙަސަން ޙިލްމީއަކީ، މުހަންމަދު ކަލޭފާނުގެ ވެރިކަމުގައި ހަވަރުތިނަދޫގައި ކަތީބަކަށް ހުންނެވި ބޭފުޅެކެވެ. އޭރު އޭނާ ކައިވެނި ކުރައްވައިގެން ހުންނެވީ، އޭނާގެ މަންމަފަރާތުގެ މާފަ، ޙާޖީ މުޙައްމަދު ކަލޭގެފާނަށް ކާފަ ވިދާޅުވާ ޢާއިޝަތު ޤާސިމް (އައިސާފާނު) އާއި އެވެ. އޭގެ އިތުރަށް ޙަސަން ޙިލްމީ އަކީ، މުޙަންމަދު ކަލޭފާނުގެ އަތޮޅުވެރިކަމުގެ ދަވްރުގައި، މުޙަންމަދު ކަލޭގެފާނު ރަށުގައި ވަޑައިގެން ނޫޅުއްވާ ދުވަސްތަކުގައި ވާރުގެ (އަތޮޅު އޮފީސް) ހިންގެވުމުގައި ވެސް އިސްދައުރެއް އަދާކުރައްވާ ފައިވާ ފަރާތެވެ. އެގޮތުން މުޙަންމަދު ކަލޭފާނާއި ބެހޭގޮތުން ޞައްޙަ މަޢުލޫމާތު ހުންނާނޭ އެއްބޭފުޅަކީ، ޙަސަން ޙިލްމީކަމަށް ޤަބޫލުކުރަން ޖެހެ އެވެ. ފާޠިމަތު ޒީދާ ޢަބުދުﷲ އެއްފަރާތުން ނިސްބަތް ވަނީ ޙާޖީ މުޙައްމަދު ކަލޭގެފާނުގެ ޢާއިލާ އަށެވެ. ޙާޖީ މުޙަންމަދު ކަލޭފާނަށް ހުވަދު އަތޮޅުގެ ވާރުވެރިކަން (އަތޮޅުވެރިކަން) ލިބިވަޑައިގަތީ، އައްސުލްޠާން މުޙަންމަދު ޝަމްސުއްދީނުގެ ފުރަތަމަ ރަސްކަމުގެ ދަވްރުގަ އެވެ.\n"އެދުވަސްވަރު އަތޮޅުވެރިކަންކުރާ ރަށަކީ، ހޯނޑެއްދޫ އެވެ. މުޙަންމަދު ކަލޭފާނަށް މިކަން ލިބިވަޑައި ގެންނެވިތާ ވަރަށް ކައިރީގައި ރަޖަބް 26، 1349ހ. (ޑިސެމްބަރ 16، 1930މ.) ގައި ހޯނޑެއްދޫގައިހުރި ވާރުގެ (މިހާރުގެގޮތަށް ބަލާނަމަ އަތޮޅުގެއާއި، އަތޮޅު އޮފީސް) ރޫޅާލައްވައިގެން ތިނަދޫގައި ވާރުގެ ރާނަން ފައްޓަވައިފި އެވެ. މިބަދަލު ސަރުކާރުން ގެންނެވީ، އެދުވަސްވަރު ކަންތައްތަކަށްއައި ބަދަލުތަކާއެކު،ހޯނޑެއްދުވަށްވުރެ ތިނަދޫގައި އަތޮޅުގެ ވެރިކަމާއިބެހޭ މަސައްކަތް ކުރެއްވުމަށް ފަސޭހަވެފައިވާތީ އެވެ. ހުވަދު އަތޮޅު ހޮވޮއްޑާއިން މީހުން ބާލުއްވައި، ތިނަދޫ ބަރާސިލު އަވަށުގައި ތިބޭ ފައިފަލަބަލީގެ މީހުން (ފައިލޭރިއާ މީހުން) މި އަތޮޅު ހަވޮއްޑާއަށް ގެންދެވީ ވެސް މިއަހަރުގެ ތެރޭގަ އެވެ. އެއީ މިބަލި ފެތުރެމުންދާލެއް އަވަސްކަމާއި، ބައްޔަށް ދޭނޭ ޚާއްޞަ ފަރުވާއެއް އެ ދުވަސްވަރު ލިބެންނެތުމުގެ ސަބަބުން، ސަލާމަތުންތިބި މީހުންގެ ރައްކާތެރިކަމަށާއި، ބަލި ކޮންޓްރޯލް ކުރުމަށް އެޅެންއޮތް ފިޔަވަޅެއްގެ ގޮތުންނެވެ. މިކަން މިގޮތަށް ހަމަޖެހުނީ، ވާރުވެރިޔާާއާއި އަތޮޅުގެ ކުރިއަށްތިއްބެވި ބޭފުޅުންނަށް މިކަން މިގޮތަށް ގެންދެވުމަށް ފެނިވަޑައިގެން، ދަވްލަތުގައި އެވާހަކަދަންނަވައި ހުއްދަ ލިބިވަޑައިގެން ނެވެ.\nމުޙަންމަދު ކަލޭފާނުގެ މި ދަވްރުގައި ޝައްވާލް 10، 1348 (މާރޗް 10، 1930މ.) ގައި ހަވަރު ތިނަދޫ ދެކުނުކޮޅު (ދެކުނު އަވަށު) މިސްކިތް ޢިމާރަތް ކުރުމަށް ބިންގާއެޅައި އެ މަސައްކަތް ފެށުނެވެ. މިމިސްކިތް (ފާށަނާމިސްކިތް) ރޫޅާލެވުނީ ތިނަދޫގައި ދެވަނަ ފަހަރަށް މީހުން ވަޒަންވެރިވީ ފަހުންނެވެ. އެމިސްކިތްހުރީ މިހާރުގެ އެސް. 21 ނަންބަރު ބްލޮކުގެ އިރުއުތުރު ކަންމަތީގައި، މަގާއި އިންވެގެން، އެ ބްލޮކުން ބައެއްގަ އެވެ.\nޙާޖީ މުޙަންމަދު ކަލޭފާނު އަތޮޅުގެ ވާރުވެރިކަމާއި ހަވާލުވެ ވަޑައިގެންނެވިއިރު އަތޮޅުގެ ތަޢުލީމީ ޙާލަތުއޮތީ އެހިނދަށް ބަލާއިރު ވެސް ތަންކޮޅެއް ދަށުގައިކަމަށް އޭނާއަށް ފާހަގަ ކުރެވުނެވެ. މިހެންކަމުން އަތޮޅާއި އަދި ތިނަދޫގެ ބޮޑުންނާއި މަޝްވަރާ ކުރެއްވުމަށްފަހު އަތޮޅުގެ އެކިރަށްރަށުގައި، އެރަށްރަށަށް އެވަގުތަށް ބޭނުންވާނޭކަމަށް ފެންނަ މިންވަރަކަށް ކުދީންނަށް ތަޢުލީމު ދިނުމުގެ މަސައްކަތް ފެއްޓެވި އެވެ. މިގޮތުން ތިނަދޫގައި ޖުމާދިލްއައްވަލް 17، 1350ހ. (ސެޕްޓެމްބަރ 29، 1931މ.) ގައި ތިނަދޫގެ އޭރުގެ އެންމެބޮޑު އަދި އެންމެ މަޝްހޫރު ޢިމާރާތް، ތަޢުލީމު ދެއްވުމަށްޓަކައި ބިންގާ އެޅުއްވި އެވެ. އެންމެ ފުރަތަމަ އެތާގައި ހިނގީ މަދަރުސަތުލްއަޞްބާޙު އެވެ. އޭގެފަހުން މަދަރުސަތުސުބުލައްސަލާމްއެވެ. ފަހުން އެތާގައި ޢިމާރާތްކުރެއްވީ މަދަރުސަތުއަމީރުއިބްރާހީމްއެވެ. އަހަރުތަކެއްގެ ފަހުން މިޢިމާރާތުގައި ސަރުކާރުގެ ޤަވްމީ ކުންފުނީގެ ގ.އަތޮޅުގޮފި ވެސް ހިންގި އެވެ. ބޮޑުއަށިގޭގެ ނަމުން މަޝްހޫރުވެފައިވާ މި ޢިމާރާތް ތަޅާލެވުނީ، ދެވަނަ ފަހަރަށް ތިނަދޫގައި މީހުން ވަޒަންވެރިވުމާއި ގުޅިގެން ނެވެ. މި ޢިމާރާތުގެ މަސައްކަތް ނިމެންދެން ކުދީންނަށް ކިޔަވައިދެމުން ގެންދެވީ މަދަރުސަތުލްއަޞްބާޙްގެ ނަމުގައި އަތޮޅުގެ ތަޢުލީމަށްޓަކައި ތިނަދޫގައި ހުޅުއްވެވި މަދަރުސާގަ އެވެ. އެއީ ޖުމާދަލްއާޚިރާ 15، 1350ހ.(އޮކްޓޫބަރ 17، 1931މ.) ގަ އެވެ. މި މަދަރުސާގައި އިސް އުސްތާޒެއްގެގޮތުން ކިޔަވައިދެއްވި އެއްބޭފުޅަކީ، ކުރީގެ މަދަރުސަތުލްއަޞްބާޙުގެ ނާޡިރު އައްޝޭޚް މުޙަންމަދު ފަހްމީ ފާއިޒް (ދެކުނުގޭ ދޮންމަނިކު) އެވެ. މީނާއަކީ، ފަޟީލަތުއްޝޭޚް ޙުސައިން ޞަލާޙުއްދީނުގެ އިސްދަރިވަރެކެވެ.


ޕަބްލިޝްކުރި ތާރީޚް: 14 މާރިޗު 2021\nސުންގަޑި: 23 މާރިޗު 2021 13:15\nމި ރަށުގެ ކުނިކޮށީގައި މިނިސްޓްރީ އޮފް އެންވަޔަރަމަންޓްގެ ފަރާތުން ޤާއިމްކޮށްފައިވާ "ވޭސްޓް ބާރނާ" އަޕްގްރޭޑް ކުރުމަށްޓަކައި އިތުރަށް ކުރަންވެފައި ހުރި މަސައްކަތްތައް މިއިދާރާއިން ދޭ މައުލޫމާތާއި އެއްގޮތަށް، އަމިއްލަ ތަކެތީގައި ކޮށްދޭނެ ފަރާތެއް ހޯދުމަށް ކުރި މިއިދާރާގެ ނަންބަރ (IUL)410-P/410/2021/4 އިޢުލާންއާއި ގުޅިގެން ހުށަހަޅާފައިވާ ހުށަހެޅުންތައް ފުރިހަމަ ނުވާތީ އެ ނަންބަރު އިޢުލާން ބާތިލްކޮށް އެމަސައްކަތްކޮށްދޭނެ ފަރާތެއް ހޯދުމަށް ބޭނުންވެއްޖެއެވެ.\nއަންދާސީ ހިސާބު ހުށަހަޅާނީ 23 މާރޗް 2021 ވާ އަންގާރަ ދުވަހުގެ 13:15ގައި މިއިދާރާއަށް ސިޓީ އުރައެއްގައި ބަންދުކޮށްފައެވެ. އަންދާސީ ހިސާބު އެހެންފަރާތެއް މެދުވެރިކޮށް ހުށަހަޅުއްވާނަމަ އެފަރާތަކާއި އެކަން ހަވާލުކުރި ކަމުގެ ލިއުން ވަކިން ހުށަހަޅަންވާނެވެ. މިނޫން ގޮތަކަށް ހުށަހަޅުއްވާ އަންދާސީ ހިސާބު ބަލައި ނުގަނެވޭނެއެވެ.


ހަލަބަކީ ގަބުރުސްތާނަކަށް ވެދާނެ ކަމުގެ އިންޒާރު އދ. އިން ދީފި\nޔުނައިޓެޑް ނޭޝަންސް (ޑިސެމްބަރު 1) - ސީރިއާގެ ހަލަބު ސިޓީގައި އިދިކޮޅު ސިފައިންގެ މައްޗަށް ސަރުކާރުން ކުރި ހޯދަމުންދާ އިރު އެ ސިޓީ އިސާހިތަކު ބޮޑު ގަބުރުސްތާނަކަށް ވެދާނެ ކަމުގެ އިންޒާރު އދ.ގެ ޚާއްސަ މަންދޫބު ސްޓެފަން އޯބްރިއަން ދެއްވައިފި އެވެ.\nޖެނީވާ (އޮކްޓޯބަރު 27) - ކޮރަޕްޝަނުގެ މައްސަލަތައް ބެލުމުގައި ކޯޓުތަކުން އޭނާގެ ހައްގުތަކަށް އަރައިގެންފައިވާ ކަމަށް ބުނެ ބްރެޒިލްގެ ކުރީގެ ރައީސް ލުއިޒް ލޫލާ ޑަ ސިލްވާގެ ފަރާތުން ހުށަހަޅާފައިވާ ޕެޓިޝަން ބަލާނެ ކަމަށް އދ.ގެ ހިއުމަން ރައިޓްސް ކޮމިޝަނުން ބުނެފި އެވެ.\nސީރިއާގައި ވަނީ ކެމިކަލް ހަތިޔާރު ބޭނުންކޮށްފައި\nޔުނައިޓެޑް ނޭޝަންސް (އޮކްޓޯބަރު 22) - ސީރިއާ ސަރުކާރު ސިފައިން މިދިޔަ އަހަރު ތިން ވަނަ ފަހަރަށް ކެމިކަލް ހަތިޔާރުން ހަމަލާދީފައިވާ ކަމަށް އދ.ގެ ސަލާމަޖީ މަޖިލީހަށް ހުށަހަޅާފައިވާ ސިއްރު ރިޕޯޓަކުން ހާމަވެއްޖެ އެވެ.\nOctober 07, 2016 31\nކުރީގެ ރައީސް މުހައްމަދު ނަޝީދުގެ އިންސާނީ އަދި މަދަނީ ހައްގުތަކެއް ނިގުޅައިގެންފައިވާ ކަމަށް ބުނެ އެ ހައްގުތައް އެމަނިކުފާނަށް އަނބުރާ ހޯދައިދޭން އެދި އދ.ގެ އިންސާނީ ހައްގުތަކާ...\nއިންސާނީ ހައްގުތަކާ ހިލާފުވެ ހިންގާ ކަންކަމުގެ މައުލޫމާތު އދ. ގެ ސަމާލުކަމަށް ގެންނަން ކުރާ މަސައްކަތަށް ހުރަސްއަޅަމުންދާ ކަމަށް ބުނެ އެކަން ބަލައި ރާއްޖެއާ މެދު ފިޔަވަޅު...\nޔުނައިޓެޑް ނޭޝަންސް (އޮކްޓޯބަރު 5) - އދ.ގެ އާ ސެކްރެޓަރީ ޖެނެރަލްގެ މަގާމަށް ހޮވާނީ ޕޯޗުގަލްގެ ކުރީގެ ބޮޑު ވަޒީރު އެންޓޯނިއޯ ގުޓަރޭޒް ކަމަށް އދ.ގެ ޑިޕްލޮމެޓަކު މިއަދު ވިދާޅުވެއްޖެ...\nއދ. ސަލާމަތީ މަޖިލީހަށް ރާއްޖޭން އަނެއްކާ ވާދަކުރަނީ


ތާރީޚް: 28 ޑިސެމްބަރ 2015\nލިޔުމުގެ ތާރީޚް: 28 ޑިސެމްބަރ 2015\n31 ޑިސެންބަރ 2015 މިދުވަހަކީ މޯލްޑިވްސް މަނިޓަރި އޮތޯރިޓީ ބަންދު ދުވަހެއްކަމުގައިވާތީ، ހަމައެކަނި މިދުވަހު މިކޯޓަށް އެއްވެސް ފައިސާއެއް ބަލައި ނުގަންނާނެ ވާހަކަ ދެންނެވީމެވެ.\nތާރީޚް: 30 ނޮވެމްބަރ 2015\nލިޔުމުގެ ތާރީޚް: 30 ނޮވެމްބަރ 2015\nސިވިލް ކޯޓަށް ހުށަހެޅިފައިވާ މައްސަލަތަކާއި ދުވަސްވެފައިވާ މައްސަލަތައް މިއަހަރުގެ ތެރޭގައި ކުޑައަޑިކޮށް ނިންމުމަށް މިކޯޓުގެ ޤާޟީން ގަދައަޅާކުރާ މަސައްކަތުގައި 01 ޑިސެމްބަރ 2015 އިން 20 ޑިސެމްބަރ 2015 އަށް މިހިނގާ ދުވަސްތަކުގައިވެސް ކޯޓުގެ ޝަރީޢަތްތައް ކުރިއަށް ގެންދިއުމަށް ކޯޓުގެ ޤާޟީންގެ މެދުން ނިންމާފައިވާތީ، އެގޮތުގައި ޝަރީޢަތްތައް ހިންގަމުން ގެންދާނެކަމުގައި ދަންނަވަމެވެ.\nޤާޟީންގެ ނިންމުން ވިދާޅުވުމަށް\nތާރީޚް: 17 ނޮވެމްބަރ 2015\nލިޔުމުގެ ތާރީޚް: 17 ނޮވެމްބަރ 2015\nސިވިލް ކޯޓުގެ ޤާޟީންގެ މަޖިލީހުން ނިންމާފައިވާގޮތުގެމަތިން 2015 ޑިސެމްބަރ 01 އިން 2015 ޑިސެމްބަރ 20 ވަނަ ދުވަހުގެ ނިޔަލަށް ސިވިލް ކޯޓު އޮންނާނީ ރިސެސް ގައި ކަމުގައި ދަންނަވަމެވެ.\nސިވިލް ކޯޓުގެ ޤާޟީންގެ މަޖިލީހުން 2011 ޖެނުއަރީ 04 ދުވަހު ނިންމާފައިވަނީ ސިވިލް ކޯޓުގެ ރިސެސްގެ މުއްދަތަކީ ޑިސެމްބަރު މަހުގެ ފުރަތަމަ 20 (ވިހި) ދުވަހާއި، އަހަރުގެ މެދުތެރެއިން 10(ދިހައެއް) ދުވަސްކަމަށެވެ. ސިވިލް ކޯޓު ރިސެސްގެ މުއްދަތުގައި، ސިވިލް ކޯޓަށް މައްސަލަހުށަހެޅުމާއި، ރަޖިސްޓްރީކުރުމާއި، ރިޕޯޓް ދޫކުރުމާއި، ލިޔުންތައް ދޫކުރުން ފަދަ، ޢާންމުކޮށް މައްސަލަ ހިންގުން ފިޔަވާ އެހެން ހުރިހާ ޚިދްމަތްތަކެއް ކުރިއަށްދާނެއެވެ. އަދި މައްސަލަތަކުގެ ތެރެއިން، ވަގުތީ އަމުރުތަކާއި ކޮންމެހެން ނިންމަންޖެހޭ މައްސަލަތައް މައްސަލަ ބައްލަވާ ޤާޟީއަކު ކަނޑައަޅުއްވާ ގޮތެއްގެ މަތިން ކުރިއަށްދާނެއެވެ.\nތާރީޚް: 18 އޮކްޓޯބަރ 2015\nލިޔުމުގެ ތާރީޚް: 18 އޮކްޓޯބަރ 2015\nސިވިލް ކޯޓުގެ ބައެއް ޑިވިޜަންތައް ހިންގަމުންދާ މަދަނީ ވެހި މިޢިމާރާތުގައި ދިދަ ނަގަން ފެށުމުގެ ރަސްމިއްޔާތެއް ބާއްވައިފިއެވެ.\nސިވިލް ކޯޓުގެ ބައެއް ޑިވިޜަންތައް ހިންގަމުންދާ ހަވީރީހިނގުމުގައި ހުންނަ މަދަނީ ވެހީގެ ޢިމާރާތުގައި ދިދަ ނަގަން ފެށުމުގެ ގޮތުން 14-10-2015 ދުވަހު ރަސްމިއްޔާތެއް ބާއްވައިފިއެވެ. މިދުވަހުގެ ހެނދުނު 5:45 ގައި ފެއްޓެވި މިރަސްމިއްޔާތުގައި ކީރިތި ޤްރުއާން ކިޔަވާ ވިދާޅުވެދެއްވީ ސިވިލް ކޯޓުގެ ޤާޟީ އަލްއުސްތާޛު ޢަލީ ޢަބްދުﷲ އެވެ.\nދިދަ ނަންގަވާ ދެއްވީ ހިންގުމާއި ޙަވާލުވެހުންނެވި ޤާޟީ އަލްއުސްތާޛް ޢަބްދުﷲ ޢަލީއެވެ. މިރަސްމިއްޔާތުގައި ސިވިލް ކޯޓުގެ ޤާޟީންނާއި މުވައްޒަފުން ބައިވެރިވެ ލެއްވިއެވެ.


Luthufee isthiufaa fonuvee gaanoonaa hilaafah, balaeh nugai!\nލުތުފީ: އިސްތިއުފާ ފޮނުވީ ގާނޫނާ ހިލާފަށް.-- ފޮޓޯ: މޯލްޑިވްސް އިންޑިޕެންޑެންޓް\nލުތުފީ އިސްތިއުފާ ފޮނުވީ ގާނޫނާ ހިލާފަށް، ބަލައެއް ނުގަތް!\nއެންޓި-ކޮރަޕްޝަން ކޮމިޝަން (އޭސީސީ)ގެ ރައީސް ހަސަން ލުތުފީ އެ ކޮމިޝަނުން ވަކިކުރަން މަޖިލީހުން ތައްޔާރުވެފައި ވަނިކޮށް، އިސްތިއުފާ ދިން ކަން ރައީސް އޮފީހަށް ފޮނުވީ އޭސީސީގެ ގާނޫނާ ހިލާފަށް ކަމުން އެ އިސްތިއުފާ ބަލައިނުގަތުމަށް މިއަދު ނިންމައިފި އެވެ.\nއެނގިފައިވާ ގޮތުގައި ލުތުފީ އޭސީސީން އިސްތިއުފާ ދިން ކަން ރައީސް އޮފީހަށް އެންގީ އީމެއިލް އަކުންނެވެ. އެކަމަކު އެ ކޮމިޝަނުގެ ގާނޫނުގެ 15 ވަނަ މާއްދާގެ (ހ) ގައި ބުނަނީ އޭސީސީގެ މެމްބަރަކު، އެ ކޮމިޝަނުގެ މެމްބަރުކަމުން އިސްތިއުފާދޭން ބޭނުންވެއްޖެ ނަމަ އެކަން ބަޔާންކޮށް ރައީސް އަށް ހުށަހަޅަން ޖެހޭނީ ސިޓީއެއް ކަމަށެވެ.\nލުތުފީ އޭސީސީގެ މެމްބަރުކަމުން އިސްތިއުފާދޭން ފޮނުވި އީމެއިލް ބަލައިނުގަތުމަށް ރައީސް އޮފީހުން ނިންމީ އެ އުސޫލާ ހިލާފަށް އޭނާ އިސްތިއުފާ ހުށަހެޅުމުން ކަމަށް ވެއެވެ. ނަމަވެސް މިކަމާއި ގުޅޭގޮތުން ރައީސް އޮފީހުން ރަސްމީކޮށް އެއްވެސް އެއްޗެއް މިހާތަނަށް ބުނެފައެއް ނުވެ އެވެ.\nއީމެއިލް މެދުވެރިކޮށް ލުތުފީ އިސްތިއުފާ ދިން ކަން ރައީސް އޮފީހަށް އެންގި އިރު، ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީން ވަނީ އޭނާ މަގާމުން ވަކިކުރަން ނިންމަފައިފަ އެވެ. އަދި އެކަމާ މެދު ގޮތެއް ނިންމަން މަޖިލީހުގެ ތަޅުމަށް ފޮނުވަން ވެސް ނިންމާފައި ވެއެވެ.\nމިދިޔަ ހަފްތާގެ ތެރޭގައި އެ ކޮމިޓީގެ ބައްދަލުވުމަށް އޭސީސީ މެމްބަރުން ހާޒިރު ކުރި އެވެ. އެކަމަކު އެ ބައްދަލުވުމަށް ވެސް ލުތުފީ ހާޒިރެއް ނުވެ އެވެ. އަދި އެ ކޮމިޝަނުގެ މެމްބަރުން ވަނީ ލުތުފީ އެންމެ ފަހުން އޮފީހަށް ނިކުމެފައިވަނީ ފެބްރުއަރީ ހަ ވަނަ ދުވަހު ކަމަށް ބުނެފަ އެވެ. އޭގެ އިތުރުން 14 އޭޕްރީލާ ހަމައަށް ޗުއްޓީގައި ހުންނެވުމަށް ފަހު، ޗުއްޓީ ހަމަވި ފަހުން ވެސް ހަބަރެއް ނުވާކަން އެ ކޮމިޝަނުގެ މެމްބަރުން އެ ކޮމިޓީގައި ވަނީ ފާހަގަ ކޮށްފަ އެވެ.\nރަސްމީ މަސައްކަތަށް ނުނިކުމެ ހުންނަތާ އެތައް މަހެއް ފާއިތުވެގެން ދިޔައިރު، އެ މަސްތަކުގައި ވެސް ލުތުފީ ވަނީ ބަރާބަރަށް މުސާރަ ނަގާފައި ކަމަށް ވެސް އެ ކޮމިޝަނުގެ މެމްބަރުން ވިދާޅުވެ އެވެ.\nމިއީ ޔާމީނުގެ އެޖެންޓެއް...އެމްއެން ޕީއާރުސީގެ އެފަރާތް ތކަށް ނެުމަށް މަގުފަހި ކޮއްދިން މީހާ


Ras Online - ރައީސް ސާލިހާއެކު ސިޔާސީ މަސައްކަތް ކުރެވޭނެ: ރައީސް ނަޝީދު\nރައީސް ސާލިހާއެކު ސިޔާސީ މަސައްކަތް ކުރެވޭނެ: ރައީސް ނަޝީދު\nޒަހީނުއްދީން ސަޢީދު 13 އޮކްޓޯބަރު 2021 - 17:52\nރައީސް އިބްރާހިމް މުހަންމަދު ސާލިހާއެކު ކުރިއަށް އޮތްތާގައި ސިޔާސީ މަސައްކަތް ކުރެވޭނެ ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nބަރުލަމާނީ ނިޒާމު ގެނައުމާއި ނަފްރަތުގެ ބިލުގެ މައްސަލައިގައި އެމްޑީޕީގެ ރައީސް، ރައީސް މުހަންމަދު ނަޝީދު ވަނީ ރައީސް ޞާލިހާއެކު ސިޔާސީ ގޮތުން މަސައްކަތް ނުކުރެއްވޭނެ ކަމަށް ވިދާޅުވެ އެމަނިކުފާނާއި އޮތް "ސިޔާސީ ގުޅުން" ކަނޑާލެއްވިކަން އިއުލާން ކުރައްވާފައެވެ. ނަމަވެސް ރައްޔިތުންގެ މަޖިލީހުގެ އިދާރާގައި މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން އެމްޑީޕީގެ ރައީސް، ރައީސް މުހަންމަދު ނަޝީދު ވިދާޅުވީ، ރައީސް ސާލިހާއެކު ސިޔާސީ މަސައްކަތް ކުރެވޭނެ ކަމަށާއި، ސަރުކާރުން މަޖިލީހަށް ހުށައަޅާ އެމްޑީޕީގެ ސިޔާސަތާ އެއްގޮތަށް އެކުލަވާލާ ބިލްތައް ހެދުމަށްވެސް ރައީސާ މަޝްވަރާ ކުރައްވާނެ ކަމަށެވެ.\nރައީސް ސާލިޙާއި ވާހަކަފުޅު ނުދައްކަވައި ހުންނެވުމުގެ ވިސްނުންފުޅެއް ނުގެންގުޅުއްވާ ކަމަށާއި، އެއީ އެމަނިކުފާނަށް ކުރައްވަން ފަސޭހަ ކަމަަކަށް ވެސް ނުވާނެ ކަމަށް ރައީސް ނަޝީދު ވިދާޅުވި އެވެ. އަދި ރާއްޖެއަށް ބަރުލަމާނީ ނިޒާމް ގެނައުމަށް މަސައްކަތް ކުރައްވާނީ ރައީސް ސާލިޙާ މަޝްވަރާ ކުރެއްވުމަށް ފަހު ކަމަށް ރައީސް ނަޝީދު މިއަދު ވިދާޅުވި އެވެ.\n"އަޅުގަނޑު އިތުރަށް އެއްޗެއް ދަންނަވާނީ ރައީސުލްޖުމްހޫރިއްޔާއާ އެކަމާ ގުޅޭ ގޮތުން ފުރިހަމައަށް މަޝްވަރާ ކުރެވުނީމާ،" އެމަނިކުފާނު އިސްވެ ބަރުލަމާނީ ނިޒާމް ގެނައުމަށް ކުރައްވާ މަސައްކަތާއި ގުޅިގެން ނޫސްވެރިއަކު ދެންނެވި ސުވާލަކަށް ޖަވާބު ދެއްވަމުން ރައީސް ނަޝީދު ވިދާޅުވި އެވެ.\nރައީސް ނަޝީދު އިސްވެ ހުންނަވައި ބަރުލަމާނީ ނިޒާމް ގެނައުމަށް މަސައްކަތް ކުރަމުންދާއިރު އެމްޑީޕީގެ ތެރޭގައި ބަރުލަމާނީ ނިޒާމު ގެނައުމަށް ރައްޔިތުންގެ ތާއީދު އޮތްކަން ހާމަކުރަން ޕެޓިޝަނެއްގައި ސޮއި ކުރުމުގެ ހަރަކާތެެއް ވެސް ވަނީ ފަށާފައެވެ. އެމްޑީޕީގެ އެތެރޭގައި ހިޔާލުތަފާތުވުންތައް އުފެދި ރައީސް ނަޝީދަށް ތާއީދު ކުރާ ފެކްޝަނަކާއި ރައީސް ސާލިޙަށް ތާއީދު ކުރާ ފަރާތްތަކުން މަސައްކަތް ކުރަމުންދަނީ ދެ ފެކްޝަނެއްގެ ގޮތުގައެވެ. އެ ވާދަވެރިކަން އެންމެ ބޮޑަށް ފެނިގެންދިޔައީ ނިމިދިޔަ އެމްޑީޕީގެ ދާއިރާތަކުގެ އިންތިޚާބުންނެެވެ. ވާދަވެރި އިންތިޚާބަށްފަހު އެ އިންތިޚާބު ކާމިޔާބު ކުރެއްވީ ރައީސް ސާލިޙުގެ ފެކްޝަނުންނެެވެ.\nކޮންތާކު. މިހާރު ތިއުޅެނީ އޮޅުވައިލާއިގެން ބަރުލަމާނީ މުއްކޯރޭ ކިޔައިގެން ވެރިކަމުގެ ދަހިވެތިކަމުގަ. ޢޭބުރާންޗާ ކަލޭތީ ކާކުކަން މިހާރު ރައީސް ސޯލިހަށް އިގޭ.


ސެމީ ފައިނަލުގައި ވާދަކުރަނީ ދަޑިމަގާއި ހޯދަޑު އަދި މާލެގަމާއި ދޫނޑިގަން ޓީމު | Fuvahmulahcity\nގްރޫޕް ސްޓެޖުގެ ފަހު މެޗު4ލަނޑު 1 ލަނޑުން ކާމިޔާބުކޮށް ދަޑިމަގު ޒ.ޖ. އިން ވަނީ ގްރޫޕުގެ އެއްވަނަ މަގާމު ހޯދާފައި\nފުވައްމުލައްސިޓީ ދިިވެހި ކުޅިވަރު\nސެމީ ފައިނަލުގައި ވާދަކުރަނީ ދަޑިމަގާއި ހޯދަޑު އަދި މާލެގަމާއި ދޫނޑިގަން ޓީމު\n3 އަހަރު ކުރިން October 5, 2017 Mohamed Ninaaz0ޚިޔާލު\nފުވައްމުލަކު ސްޓޭޑިއަމްގައި މިހާރު ކުރިއަށްދާ ބުޗާ ކަޕް 2017ގެ ގުރޫޕް ބީގެ ފަހުމެޗާއި އެކު ގްރޫޕް ސްޓޭޖުގެ މެޗުތައް ނިންމާލައިފިއެވެ. ގްރޫޕް ސްޓޭޖުގެ ފަހު މެޗުގައި އިއްޔެ ހަވީރު ވާދަ ކުރީ ސެމީ ފައިނަލްގެ ޖާގަ ކަށަވަރު ކުރެވިފައިވާ ގްރޫޕް ބީގެ ދެޓީމު ކަމަށްވާ ދަޑިމަގު ޒުވާނުންގެ ޖަމްއައްޔާ އާއި މާލެގަމު ޔޫތު ފައުންޑޭޝަން ގެ ޓީމުގެ މެޗެވެ. މިމެޗު4ލަނޑު 1 ލަނޑުން ކާމިޔާބުކޮށް ދަޑިމަގު ޒ.ޖ. އިން ވަނީ ގްރޫޕުގެ އެއްވަނަ މަގާމު ހޯދާފައެވެ.\nމިނަތީޖާއާއެކު ސެމީ ފައިނަލުގަިއ ދަޑިމަގު ޒޖ.ގެ ޓީމުން ވާދަކުރަން ޖެހޭނީ ހޯދަޑު (ޕީއާރުއެސް) ޓީމާއެވެ. އަދި އޭ ގުރޫޕްގެ އެވަނަ ޓީމު ކަމަށްވާ ފުވައްމުލަކު ސްޕޯރޓްސް ކްލަބް (ދޫނޑިގަން) ބައްމުލު ކުރާނީ މާލެގަން ޔފ. ގެޓިމާއެވެ.\nހަތް ޓީމު ވާދަކުރި މިމުބާރާތުގައި ފޯރިގަދަ މެޗުތަކަކަށްފަހު3ޓީމު މިވަނީ މުބާރާތުން ކަތާފައެވެ. މުބާރާތުގެ އެންމެ ފުލަށް ދިޔައީ ހޯދަޑު ވެށިަލަ ޖަމްއްިޠާގެ ޓީމެވެ. ދެން މުބާރާތުން ކެޓީ މިސްކިތްމަގު އއ.ގ. ޓީމާއި ފުވައމްުލަކު ޒުވާނުންގެ ރޫޙު (ދިގުވާނޑު) ޓީމެވެ.\nއަންނަ އަހަރު މިމުބާރާތް މުޅި ރާއްޖެއަށް ހުޅުވާލާނެ ކަމަށް މުބާރާތުގެ ފައުންޑަރ ބުޗާ ވަނީ ވިލާ ޓީވީގައި ހާމަކޮށްފައެވެ. މީގެ އިތުރުން މުބާރާތުގެ އަގުވެސް ބޮޑު ވެގެންދާނެ ކަމަށް ހާމަކުރިއެވެ.\nނޯޓް : މިއީ މިކަލް ނިއުސް އިން ނަކަލު ކޮށްފައިވާ ލިޔުމެކެވެ.\n← ބަޔަކު ޖާނުންފިދާވެގެން ބޮޑު ބިޔަ ހަރުފައެއް ހިފައި، ކައްކައިގެން ކާލައިފި\nރޮހިންޖާ މުސްލިމުންނަށް ފުވައްމުލަކުން ދެ ލައްކައަށް ވުރެ ގިނަ ރުފިޔާ ލިބިއްޖެ →


Goiy Husvee Raees ah ves Hallu hoadhai nudhevumun: Gasim | Mihaaru\nގޮތް ހުސްވީ ރައީސަށް ވެސް ހައްލު ހޯދައިނުދެވުމުން: ގާސިމް\nރައީސާއި ގާސިމް: ކޯލިޝަން ޕާޓީތަކުން އެކުގައި ވާދަކުރެވޭނެ މަގެއް ނުފެނުނު މައްސަލައިގައި ގާސިމްގެ ހުންނެވީ ހިތްހަމަނުޖެހިފައި. --ފޮޓޯ/މިހާރު\nރިޔާސީ އިންތިޚާބެކޭ އެއްގޮތަށް، ރައްޔިތުންގެ މަޖިލީހުގެ އިންތިޚާބުގައި ވެސް ގުޅިގެން ކާމިޔާބީ ހޯދަން ސަރުކާރު ކޯލިޝަނުން ވީ އެއްބަސްވުމާ ދެކޮޅަށް އެމްޑީޕީން ތެދުވުމުން، އެކަމަށް ރައީސް އިބްރާހިމް މުހައްމަދު ސޯލިހަށް ވެސް ހައްލެއް ހޯއްދަވައި ނުދެއްވުނު ކަމަށް ޖުމްހޫރީ ޕާޓީގެ ލީޑަރު އަދި ރައްޔިތުންގެ މަޖިލީހުގެ ރައީސް ގާސިމް އިބްރާހިމް ރޭ ވިދާޅުވެއްޖެ އެވެ.\nޖުމްހޫރީ ޕާޓީން ރޭ ބޭއްވި ހަފުލާގައި، ސަރުކާރު ކޯލިޝަނާ ގުޅޭ ގޮތުން ނޫސްވެރިއަކު ސުވާލު ދެންނެވުމުން ގާސިމް ވަނީ، އެމްޑީޕީއާ މެދު އޭނާގެ ހިތްހަމަނުޖެހުންތައް ތަކުރާރު ކުރައްވައިފަ އެވެ.\nގާސިމް ވިދާޅުވީ ޖުމްހޫރީ ޕާޓީ އަށް ގޮތްހުސްވެ، އެ ޕާޓީގެ ޓިކެޓަށް ހުޅުވާލީ ކޯލިޝަން ސަރުކާރުގެ އެއްބަސްވުމާ އެއްގޮތަށް މަޖިލީސް އިންތިޚާބު ގެންދާނެ ގޮތެއް ނެތް ކަމަށް ރައީސް ވިދާޅުވުމުން ކަމަށެވެ. ކައުންސިލް ބާއްވައި ގޮތެއް ނިންމުމުގެ ކުރިން ވެސް ހައްލެއް ލިބޭތޯ ރައީސާއި އެމްޑީޕީގެ ރައީސް ނަޝީދާ ވާހަކަ ދެއްކެވި ކަމަށް ގާސިމް ވިދާޅުވި އެވެ.\n"އެހެން ނުދެވޭ ކަމަށް ވަންޏާ، އަޅުގަނޑުމެން އެއް ކެންޑިޑޭޓަކު، އަނެއް ކެންޑިޑޭޓަކާ ދިމާލަށް އެއްޗެހި ގޮވުމާއި ފަސާދަ އުފެދިގެން ދިއުން ނޫންތޯއޭ. އެގޮތަށް ދާކަމަށް ވަންޏާ އެއީ ވަރަށް ދެރަ ހާލަތެކޭ އެ މެދުވެރިވަނީ. އަނެއްކާވެސް އަޅުގަނޑުމެންނަށް މި ޖެހުނީ ހުރިތާ ތާ އޭ."\nއޭގެ ފަހުން، ދެ ދުވަސް ފާއިތުވިއިރު ވެސް ހާލަތު ބަދަލުވާނެ ކަމުގެ ޔަގީންކަމެއް އަދި ރައީސްގެ ފަރާތްޕުޅުން ވެސް އެއްޗެއް ވިދާޅުނުވުމުން، ޖުމްހޫރީ ޕާޓީގެ ކައުންސިލް ބައްދަލުވުމެއް ބާއްވައި އެ ޕާޓީގެ ޓިކެޓަށް ހުޅުވާލީ ކަމަށް ވިދާޅުވި އެވެ.\n"އެ މަގުން އަޅުގަނޑުމެން މި ހިނގަނީ. އެހެން އޮއްވައި އިހަށް ދުވަހު އަޅުގަނޑުމެންނަށް މި ފެންނަނީ އެމްޑީޕީގެ ރައްޔިތުންގެ މަޖިލީހުގެ މެމްބަރުން ކޯލިޝަން ބްރޭކްކުރާ ވާހަކަ. އުވާލަން އިންޒާރުދޭ ވާހަކަ. ކޮން ކަމަކާތޯ؟ ރައީސްކަން ކުރައްވާފައިވާ ބޭފުޅަކަށް މެމްބަރަކަށް ނުވެވޭ ގޮތަށް ހުށަހަޅާފައިވާ ހުށަހެޅުމަކާ ގުޅިގެން،" ގާސިމް ވިދާޅުވި އެވެ.\nއެ އިންޒާރާ ގުޅިގެން ކުރެއްވި ޓުވީޓެއްގައި އުފެއްދެވީ ސުވާލެއް ކަމަށް ގާސިމް ވިދާޅުވި އެވެ. އެ ޓުވީޓުގައި ގާސިމް އެއްސެވީ ކޯލިޝަން އެބައޮތްތޯ އެވެ.\n"އަދިވެސް އަޅުގަނޑު ނުދަންނަވަން [ކޯލިޝަން] ނެތެކޭ،" ގާސިމް ވިދާޅުވި އެވެ.\nރައްޔިތުންގެ މަޖިލީހުގެ ރައީސް ގާސިމް އިބްރާހިމް: އެއްބަސްވުމާ ޚިލާފުވީ އެމްޑީޕީން ކަމަށް އޭނާ ވިދާޅުވި. --ފޮޓޯ:މިހާރު\nގާސިމް ރޭ ވެސް ވިދާޅުވީ އެއްބަސްވުމާ ޚިލާފުވީ އެމްޑީޕީން ކަމަށެވެ. އެ ޕާޓީގެ ޗެއާޕާސަން ހަސަން ލަތީފް ސޮއިކުރެއްވި އެއްބަސްވުމެއްގައި އޮތީ، ގާސިމް ވިދާޅުވި ގޮތުގައި، ރައްޔިތުންގެ މަޖިލީހުގެ އިންތިޚާބުގެ 25 ޕަސެންޓު ގޮނޑިތައް ޖުމްހޫރީ ޕާޓީ އަށް ދޫކޮށްލާނެ އެވެ. ރައީސް އިބްރާހިމް މުހައްމަދު ސޯލިހް ވެސް އެއްބަސްވުމުގައި ސޮއި ކުރައްވާފައި އޮތުމާ އެކު "އަދިވެސް ގަބޫލުކުރަނީ އެއީ އަހުދާއި ވައުދެއް"ގެ ގޮތުގައި ކަމަށް ގާސިމް ވިދާޅުވި އެވެ.\nމަޖިލީހުގެ 25 ޕަސެންޓް ދޭން އެއްބަސްވި ކަމަށް ގާސިމް ވިދާޅުވިއަސް ކުރީގެ ރައީސް މައުމޫން އަބްދުލްގައްޔޫމް ފިޔަވައި ޕާޓީތަކުގެ އިސް ބޭފުޅުން ރައީސްއާ އެކު ވަކިވަކިން ސޮއި ކުރެއްވި އެއްބަސްވުމުގައި އޮތީ ސަރުކާރުގައި ޕާޓީތައް ތަމްސީލްވާނެ ނިސްބަތެވެ. ދެން އޮތީ މަޖިލީސް އިންތިޚާބުގައި ވެސް އެކުގައި މަސައްކަތް ކުރާ ވާހަކަ އެވެ.\nގޮނޑިތައް ބަހާނެ ގޮތެއް އެ އެއްބަސްވުމުގައި ލިއެފައެއް ނެތެވެ.\nގާސިމް މިކަން ގަބޫލެއް ނުކުރައްވަ އެވެ. އޭނާ ދެކެވަޑައިގަންނަވާ ގޮތުގައި މަޖިލީސް ވެސް ބަހަން ޖެހޭނީ ސަރުކާރު ބެހި ނިސްބަތަށެވެ. އެއްބަސްވުމުގައި އޮތީ އެހެން ކަަމަށް އޭނާ ވިދާޅުވި ނަމަވެސް އެމްޑީޕީން މިކަމަށް ދެކޮޅު ހަދަ އެވެ.\nގާސިމް ވިދާޅުވި ގޮތުގައި ރިޔާސީ އިންތިޚާބުގައި އެއްބަސްވި ގޮތަށް ރައީސަށް އަބަދުވެސް އެއްބާރުލުން ދޭނެ އެވެ.\n"އެކަމަކު އެއީ، ގާނޫނުއަސާސީގެ ތެރެއިން، އަޅުގަނޑުމެންނަށް ކުރެވިފައިވާ އަހުދާއި ވައުދުގެ ތެރެއިން ދާ ކަަމަށް ވާ ނަމަ،" ގާސިމް ވިދާޅުވި އެވެ.\nއެއްބަސްވުމާ ޚިލާފުވީ، ގާސިމް ވިދާޅުވި ގޮތުގައި، ރައްޔިތުންގެ މަޖިލީހުގެ ހުރިހާ ދާއިރާތަކަށް ކުރިމަތިލާނެ ކަމަށް އެމްޑީޕީން އިއުލާން ކުރި ހިސާބުންނެވެ. އެއީ، ކޯލިޝަން ސަރުކާރުގެ ޕާޓީއަކުން އަމަލުކުރާނެ ގޮތެއް ކަމަށް ގަބޫލުނުކުރެއްވޭ ކަމަށް ގާސިމް ވިދާޅުވި އެވެ.\nރައީސް އިބްރާހިމް މުހައްމަދު ސޯލިހް، އެމަނިކުފާނުގެ ސަރުކާރު ހިންގާ ކޯލިޝަންގެ ހަތަރު ލީޑަރުންނާ އެކު މީޑިއާ ކުރިމަތީގައި.---ފޮޓޯ: ނިޝާން އަލީ/މިހާރު\n"ދެން ފަހުން ޖެނުއަރީ މަހު ބޭފުޅުން ކޮޅެއް ވަޑައިގެން މަޝްވަރާ ކުރެއްވި. ގޮތްތަކެއް ނިމިގެން ދިޔަ. ވޯޓަށް އެހިއިރު، އެ ބޭފުޅުން ބޭނުން ގޮތަކަށް ކަންތައް ކުރެއްވީ. ކޮން ގޮތަކަށްތޯ، އެމްޑީޕީން ހުރިހާ ދާއިރާ އަކަށް ނުކުމެ 87، 86 ދާއިރާ އަށް ނުކުމެ ވާދަކުރަން. އެއީ އަހުދާއި ވައުދާ ޚިލާފުވުން،" ގާސިމް ވިދާޅުވި އެވެ.\n"އަޅުގަނޑުމެން އެއްވެސް ޕާޓީއަކަށް އެއްވެސް އެއްޗެއް ނުލިބޭ ގޮތަށް."\nއޭނާ ވިދާޅުވީ މަޖިލީސް އިންތިޚާބާ ދިމާކޮށް ފެންމަތިވި މައްސަލަތަކުގައި ޖުމްހޫރީ ޕާޓީގެ ކުށެއް ނެތް ކަމަށެވެ.\nރައީސް މައުމޫން އަބްދުލްގައްޔޫމް ރައީސް މުހައްމަދު ނަޝީދު އެމްޑީޕީ މެމްބަރު ގާސިމް އިބްރާހިމް (މާމިގިލި) ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހް ޕާޓީތަކުގެ ކޯލިޝަން ދިވެހި ސަރުކާރު އިއްތިހާދުގެ ހަމަނުޖެހުން\n168 ކޮމެންޓް, 292 ރިއެކްޝަންސް\nސާބަހޭ ޤާސިމޫ. ބާކީތިބި އެންމެންނާ އެއްބައިވެ މަޖިލީހުން އެމްޑީޕީ މަދުކޮށްލާތި. ކޮންމެ ޕާޓީއަކުން މީހަކު ނުކުމެއްޖިއްޔާ ވަފާތެރި ކުދިންކޮޅު ނުކުމެ މުޅިމަޖިލިސް އެމްޑީޕީއަށް ކާލަންދޭނެ. އެހިސާބުން ރާއްޖެ ބޭރުމީހުންނަށް ވިއްކާލައި ދިވެހިން ރެފިޔުޖީންނަށް ހަދާލާނެކަން އެނގޭނެ ޔާމީނާ އެއްބައިވެގެން އަންނި ސަލާމަތްކުރަން ޤައުމު ވިއްކާލި ޑީލަށް ބަލާލީމާ\n"އަޅުގަނޑުމެން އެއްވެސް ޕާޓީއަކަށް އެއްވެސް އެއްޗެއް ނުލިބޭ ގޮތަށް." އެމްޑީޕީ 86 ދާއިރާއަށް ވާދަކުރަނިއްޔޯ، މީއަޅެ މޮޔައެއްތަ؟ އެއްޗެއް ނުލިބޭގޮތަށް އެމްޑީޕީ އަށް ހެދޭތަ؟ ކުރިމަތިލާބަލަ ރައްޔިތުން ނިންމާނެ އެމީހުންނަށް ރަނގަޅު ގޮތް.. ޤާސިމް ވެސް ޤަބޫލުކުރަނީދޯ ތާއީދު ނެތްކަމަށް، އޮޅިގެންވެސް ތިބުނެވުނީ އެހެން\n"އެއްވެސް ރައީސް އަކާއިއެކު ނޫޅެވޭ ލީޑަރު، ކޮންލީޑަރު؟"\nތީ މިގައުމުގެ ހަލާކު. އަނެއްފަހަރު ގައުމު އަނދަވަޅަކައް ވައްޓާނުލަ މަޑުން ހުރެބަލަ ހެޔޮނުވާނެ. ހަމަޖެހިގެން އަހަރުންވެސް ބޭނުން މިގައުމުގަ އުޅެން. ކަލޭމެން ސިޔާސީމީހުން އެކަނި ގައުމެއް ނޫންމީ.\nމީނައަށް ކަމުދާ ހަމަ އެއްގޮތްވެސް ނުހެދުނު ނުވިތާކަށް ހިންހަމަ ޖެހޭ ގަބޫލް ކުރެވޭ ނަމެއްވެސް ނުކިއުނު މަހުޖަނު ކިޔާ ބުރުމާ ކިޔާ މިހާރު ނުކިޔަނީ ނާށިގަނޑް\nނޫސްވެރިންވެސް އޮޅުވާނުލާ ހަގީގަތް ހާމަކޮށްދީ. ސަރުކާރުގެ ހިއްސާވާނެ ނިސްބަތުގެ އިތުރުން ހަމަ އެނިސްބަތުން މަޖިލީހާއި ކައުންސިލް އިންތިހާބުގައިވެސް ކޯލިޝަން ގުޅިގެން ވާދަކުރަން އެއްބަސް ވެފައިވާނެ. ދެން ވަކި އެއްބަސް ވުމެކޭ. ޕަސެންޓޭ. ކިޔަނެކަމެއްނެއް. ކޯލިޝަނެއް ނަމަ ކީއްވެތޯ ހުރިހާ ދާއިރާއަކަށް ވާދަކުރަނީ! ބައްލަވާ މިއަންނަ ސުރުހީ (އެމްޑީޕީގެ ނިންމުން އެއްބަސްވުމާ ޚިލާފުކަން ހާމަވެއްޖެ) މުއިއްޒު އިބްރާހިމް 02 ޑިސެމްބަރ 2018 - 14:26\nސަރުކާރު ބަދަލުކޮށް އަދި ހިންގަން އެކުލަވާލި ކޯލިޝަންއެއްގެ ވާހަކަ މިދެކެވެނީ. އެކަން އެއޮތީ ވެ ނިމިފައި! ދެން މިދެކެވެނީ ރައިއްޔަތުންގެ މަޖްލިސްއަށް ރައިއްޔަތުންގެ ވޯޓްލައިގެން ބަޔަކު ހޮވާ ވާހަކަ! ސަރުކާރާއި ރައިއްޔަތުންގެ މަޖްލިސްއަކީ އެއްވެސް ހާލެއްގައި އެކައްޗެއް ނޫން. ގާސިމްއަށް އެވަރު ނުވިސްނެންޏާ ދެން ކީކޭ ބުނާނީ! ރައިއްޔަތުން ވޯޓުލައިގެން މެމްބަރުން ހޮވަން ލިބެންޖެހޭ ފުރުސަތު ޕާރޓީތަކުން ބައިއަޅައިގެން ނަގާލުން ނުހަނު ލަދުވެތި ދެއްތޯ!\nރަގަޅު އެއްގޮތެއް ވެސް ނޯންނާނެ ޤާސިމަކަށް،\nގާސިމާއެކު ނުކުމެ ރިޔާސީ އިންތިހަބުގަ މޮޅުވެ ގާސިމަށް ގާސިމުގެ ބައި އެއޮތީ ދީފަ ސަރުކާރުން.. މިހާރު މީ އެހެން އިންތިހާބެއް. މި އިންތިހާބުގާ ނުކުންނާނީ ގާސިމާ އެކުގާތޯ ނޫނީ ވަކިންތޯ އެއީ އެމްޑީޕީ ގެ އަމިއްލަ ހައްގެއް.. ގާސިމަށް ނެތް ތާއީދެއް އެމްޑީޕީ މެދުވެރިކޮށް ހޯދަން އުޅު ނުލިބިގެން މިއުޅެނީ....\nވަރަށް ބޮޑު ތެދެއް!\nއޭރުވެސް ބުނީމެއްނު ރައިސް އިބޫ އަކީ އެމްޑީޕީގެ ލީޑަރޝިޕްގެ ޕަޕެޓެކޭ!!


LUX* ge aa resortgai haahsa villa eh\nލަކްސްގެ އާ ރިސޯޓުގައި ހާއްސަ ވިލާއެއް ހުޅުވައިފި\nލަކްސް ނޯޓު މާލެ އެޓޯލްގައި އެންމެ ފަހުން ހުޅުވި ވިލާގެ ކައިރީގައި އެ ރިސޯޓުގެ ޔޮޓު ބަނދަރުކޮށްފައި- ފޮޓޯ: ލަކްސް\nލަކްސް ކުންފުނިން މި އަހަރު ހުޅުވި ލަކްސް ނޯތު މާލެ އެޓޯލް ރިސޯޓުގައި ލަކްސް ރިޓްރިޓްގެ ނަމުގައި ހާއްސަ ވިލާއެއް ހުޅުވައިފިި އެވެ.\nލަކްސް އިން ބުނެފައިވާ ގޮތުގައި ޓޫރިސްޓުންނަށް ހާއްސަ ހިދުމަތްތަކާއެކު ހުޅުވި މި ރެޒިޑެންސް ވިލާ އިން ގިނަ ހިދުމަތް ތަކެއް ލިބެން ހުންނާނެ އެވެ. މިތަން ފަރުމާކޮށްފައިވަނީ ޓޫރިސްޓުންނަށް ޕްރައިވެސީ ލިބޭ ގޮތަށް އަމިއްލަ ގެއެއްގެ އިހުސާސް ކުރެވޭނެ ގޮތް ބަލައިގެންނެވެ.\nއެ ރިސޯޓުގެ މޫދު ވިލާތަކުގެ އެންމެ ބޭރަށް ވާގޮތަށް ހުޅުވި ލަކްސް ރިޓްރީޓް ހަދާފައިވަނީ ތިން ބުރި އަށެވެ. އަދި މިތަނުގައި 1000 އަކަފޫޓުގެ ބޮޑު އޭރިއާއެއް ޕްލޭ އޭރިއާގެ ގޮތުގައި ހާއްސަކޮށްފައިވެ އެވެ. އަދި މި ވިލާގައި އެއް ފަހަރާ ހަތަރު މީހުންނަށް ޗުއްޓީ ހޭދަކޮށްލެވޭނެ ޖާގަ އޮންނައިރު، މިއީ އާއިލާތަކާއި ރަހުމަތްތެރިންނަށް ހާއްސަ ތަނަކަށްވާނެ ކަމަށް ލަކްސް އިން ބުނެފައިވެ އެވެ.\nލަކްސް އިން ބުނެފައިވާ ގޮތުގައި މި ވިލާގައި 24 ގަޑިއިރު ބަޓްލަ ސާވިސް ދޭއިރު، މިތަނުގައި ސުވިމިން ޕޫލް ހުންނާނެ އެވެ. އަދި ވިލާ ފަރުމާކޮށްފައިވަނީ ލަކްސްގައި ބޭނުންކުރާ ހާއްސަ ލަގްޒަރީ ޔޮޓް ބަނދަރު ކުރެވޭ ގޮތަށެވެ. އެހެންވެ، މިތަނަށް އަންނަ މެހުމާނުންނަށް ޔޮޓުން ސީފާ ވިލާ އަށް އަރައި ފޭބުމުގެ ހިދުމަތް ލިބޭނެ އެވެ.\nދަތުރު ދާ ރަށެއްގެ ގޮތުގައި ކުރިން ބޭނުންކުރި އޮޅަހަލި އައިލެންޑުގައި ތަރައްގީ ކޮށްފައިވާ ލަކްސް ނޯތު މާލެ އެޓޯލްގައި ސްޕާ އާއި މޫދު ކުޅިވަރުގެ ހާއްސަ ސެންޓަރެއް ހުރެ އެވެ. މި ރަށުގެ އެއް ގަމުގައި ވެސް ހާއްސަ ވިލާތަކެއް ހުރެ އެވެ. މި ރިސޯޓުގައި ހަދާފައިވާ ސްޕާއަކީ މި ތަނަށް އަންނަ މީހުންނަށް އެންމެ މަތީ ޕްރައިވެސީ ލިބޭ ގޮތަށް ހަދާފައިވާ ތަންތަނެވެ. މި ރިސޯޓަކީ ދިވެއްސެއްގެ ފަރުމާއެކެވެ. އަދި ރިސޯޓުގެ އިންޓީރިއާ ފަރުމާ ކުރީ ސިންގަޕޫރު ކުންފުންޏަކުންނެވެ.


ޞަޙީހު އިބުނި ޚުޒައިމާ – DhiSalafiyyah\nމިފޮތުގެ ނަން މީސްތަކުންގެ މެދުގައި މަޝްހޫރުވެފައިވަނީ ޞަޙީޙު އިބުނު ޚުޒައިމާގެ ނަމުންނެވެ.މިފޮތުގެ ފެންނަން އޮތްބައި ތަހުޤީޤުކުރައްވާފައިވާ ޢިލްމުވެރިޔެއްކަމަށްވާ ޑރ.މުޙައްމަދު މުސްތަފާ އަޢުޡަމީ ވިދާޅުވެފައިވެއެވެ. ” އެފޮތުގެ ނަމަކީ އެފޮތުގެ މުއައްލިފު ނަންދެއްވާފައިވާ ފަދައިން މުޚުތަޞަރުލް މުޚްތަޞަރު މިން މުސްނަދިއް ޞަޙީހި އަނިއް ނަބިއްޔި ޞައްލަﷲ އަލައިހި ވަސައްލަމައެވެ. (مختصر المختصر من المسند الضحيح عن النبي صلى الله عليه وسلمއެވެ.) އެފޮތަކީ އެކަލޭގެފާނު އެންމެ ކުރިން ލިޔުއްވި ފޮތްކަމަށްވާ އަލްމުސްނަދުއް ޞަހީހިގެ ޚުލާސާއެކެވެ.”\nއަލްޙާފިޡު އިބުނު ޙަޖަރު ރަހިމަހުﷲ ވިދާޅުވެފައިވެއެވެ. އިބުނު ޚުޒައިމާ އެކަލޭގެފާނުގެ ފޮތަށް ދެއްވި ނަމަކީ المسند الصحيح المتصل بنقل العدل عن العدل، من غير قطع في السند، و لا جرح في النقلة އެވެ.\nމަދީނާ އިސްލާމީ ޔުނިވަރސިޓީގެ ކުއްލިއްޔަތިލް ޙަދީޘްގެ އުސްތާޛެއްކަމަށްވާ އައްޝައިޚު ފާއިޒުލް ޤުރަޝީ ޙަފިޡަހުﷲ ވިދާޅުވެފައިވެއެވެ. “އެންމެ ފުރަތަމަ އިބުބނު ހުޒައިމާ ލިޔުއްވި ފޮތަށް ދެއްވި ނަމަކީ އަލްމުސްނަދުއް ޞަހީހި … އެވެ. ދެން އެޔަށްފަހު އަނެއްކާ އެފޮތް ދިގުވެގެން އެކަލޭގެފާނު އެފޮތުގެ ޚުލާޞާ ލިޔުއްވިއެވެ. މިފަހަރު އެފޮތުގެ ނަމަކަށް ދެއްވީ މުޚްތަޞަރުއް މުސްނަދުއް ޞަހީޙި.. އެވެ. މިފަހަރުވެސް އެފޮތް ދިގުވެގެން އަނެއްކާވެސް މުޚުތަޞަރުގެ ޚުލާސާއެއް އެކަލޭގެފާނު ލިޔުއްވިއެވެ. އެފޮތުގެ ނަމަކަށްދެއްވީ މުޚްތަޞަރުލް މުޚްތަޞަރު މިން މުސްނަދިއް ޞަހީޙި.. އެވެ. މާނައަކީ ޚުލާސާގެ ޚުލާސާއެވެ.”\nނަމަވެސް މިފޮތުން މިއަދު އަޅުގަނޑުމެންނާއި ހިސާބަށް ފެންނަން އޮތީ އެފޮތުގެ ހަތަރުބައިކޮށްފައި އެއްބަޔެވެ.\nއެކަލޭގެފާނުގެ ފުރިހަމަ ނަންފުޅަކީ އަބޫ ބަކުރު މުޙައްމަދު ބިން އިސްހާޤު ބިން ޚުޒައިމާ އައްނައިސާޕޫރީއެވެ. އެކަލޭގެފާނަކީ ޙަދީޘް އިލްމުގައި ފުންނާބު އުސް އެތައް ފޮތްތަކެއް ލިޔުއްވާފައިވާ ބޭކަލެކެވެ. އެކަލޭގެފާނު އުފަންވެވަޑައިގަތީ ހިޖުރީ ސަނަތުން 223 ވަނަ އަހަރު ނައިސާޕޫރުގައެވެ. އެކަލޭގެފާނު ވަރަށް ކުޑައިރު ޤުރުއާން ހިތުދަސްކުރައްވައިފިއެވެ. އަދި އެކަލޭގެފާނު ޙަދީޘް އުގެނިވަޑައިގަތުމަށް ރަށުން ނުކުމެވަޑައިގަތްއިރު އުމުރުފުޅުން 17 އަހަރުފުޅެވެ. އެކަލޭގެފާނު ހިމެނިވަޑައިގަންނަވަނީ ޝާފިޢީ މަޒުހަބުގެ ބޮޑު ފިޤުހުވެރިޔެއްކަމުގައެވެ. އެކަލޭގެފާނަށް ޝެއިޚުލް އިސްލާމްގެ ނަމުން ލަޤަބު ދެއްވިފައިވާ ބޭކަލެކެވެ.\nއެކަލޭގެފާނުގެ ޝެއިޚުންނާއި އަދި ދަރިވަރުން\nއެކަލޭގެފާނުގެ ޝެއިޚުންގެ ތެރޭގައި އަލްހާފިޡު އިސްޙާޤު ބިން ރާހުވިޔާ އަދި މުޙައްމަދު ބިން ޙުމައިދު އިމާމު ބުޚާރީ އަދި މުސްލިމު ހިމެނިވަޑައިގަނެއެވެ. ނަމަވެސް ފުރަތަމަ ދެބޭކަލުންގެ އަރިހުން ޙަދީޘް ރިވާނުކުރައްވައެވެ. ސަބަބަކީ އެކަލޭގެފާނު އެދެބޭކަލުންގެ އަރިހުގައި ލިޔުއްވަން އުޅުއްވީ ވަރަށް ކުޑައިރުގައި ކަމަށްވާތީއެވެ. އަދި އެނޫން އެތައް ބޭކަލުންގެ އެކަލޭގެފާނުގެ އުސްތާޛުންގެ ގޮތުގައި ހިމެނިވަޑައިގަނެއެވެ. އަދި އެކަލޭގެފާނުގެ އަރިހުން ހަދީޘް ރިވާކުރެއްވި އެކަލޭގެފާނު އުސްތާޛުންގެ ތެރޭގައި ބުޚާރީ އަދި މުސްލިމު ހިމެނި ވަޑައިގަނެއެވެ. ނަމަވެސް އެދެބޭކަލުންގެ ހަދީޘްފޮތްކަމަށްވާ ޞަހީހް ބުޚާރީ އަދި ޞަހީޙް މުސްލިމުގައި އެކަލޭގެފާނުގެ އަރިހުން ޙަދީޘް ރިވާކުރައްވާފައިނުވެއެވެ.\nއެކަލޭގެފާނަށް އިލްމުވެރިންގެ ޘަނާގެ ބަސްފުޅުތައް\nއަލްޙާފިޡު އަބޫ ޢަލީ ނައިސާޕޫރީ ވިދާޅުވެފައިވެއެވެ. “އިބުނު ޙުޒައިމާ ފަދަ ބޭކަލަކު ތިމަންނާ ދެކެވަޑައިނުގަންނަވަމެވެ.”\nއަބޫ ޢަލީ އަލްހާފިޡު ވިދާޅުވެފައިވެއެވެ. “އެކަލޭގެފާނު ޙަދީޘުން ފިޤުހު ދަސްކުރައްވަނީ ޤާރީއަކު ސޫރަތެއް ދަސްކުރައްވާފަދައިންނެވެ.”\nއަބޫ ހަސަން އައްދާރުޤުތުނީ ވިދާޅުވެފައިވެއެވެ. “އިމާމު އިބުނު ހުޒައިމާއަކީ ޢިލްމުގައި ޘާބިތު (ހަނދާންގަދަ) ބޭކަލެކެވެ.”\nއަބޫ އިސްޙާޤު އިބްރާޙިމް ބިން މުޙައްމަދު ވިދާޅުވިކަމަށް ރިވާވެގެންވެއެވެ. “ތިމަންނާއަށް އިބުނު ޚުޒައިމާ ހުވަފެނުގައި ފެނުނެވެ. އަހަރެން ބުނީމެވެ. ކަލޭގެފާނު އިސްލާމްދީނަށް ކޮށްދެއްވި ކަންތައްތަކަށްޓަކައި ﷲ ހެޔޮ ޖަޒާދެއްވާށިއެވެ. އިބުނު ޚުޒައިމާ ދެންނެވިއެވެ. އުޑުން ޖިބްރީލު ޢަލައިހިއްސަލާމްވެސް ތިޔަފަދައިން ތިމަންނާއަށް ދެންނެވިއެވެ.”\nއެކަލޭގެފާނު ލިޔުއްވާފައިވާ ބައެއް ފޮތްތައް\nއަޅުގަނޑުމެން މި ޒިކުރުކުރަމުންދާ ފޮތް ލައިގެން އެކަލޭގެފާނު ލިޔުއްވާފައިވާ ފޮތްތަކުގެ އަދަދު ސަތޭކަ ސާޅީހުން މައްޗަށް އަރައެވެ. އޭގެ ތެރޭގައި ތަފްސީރުލް ޤުރުއާން; ފިޤުހު ހަދީޘް ބަރްބަރާ ތިން ފޮތުގެ މައްޗަށް‘، ކިތާބުއް ތަޥްޙީދު ވަ އިޘްބާތުއް ސިފާތު، ޤިރާޢަތު ޚަލްފަލް އިމާމު، އަލްޤަދުރު، ޛިކުރު ނަޢީމުލް ޖަންނަތް އަލްއަހުވާލު، އައްދުޢާ އަދިވެސް އެނޫން އެތައް ފޮތްތަކެއް ހިމެނެއެވެ. އެކަލޭގެފާނު ލިޔުއްވާފައިވާ ހަދީޘް ފޮތަކީ ނުހަނު މަޝްހޫރު ހަދީޘްފޮތެކެވެ. އަދި އެކަލޭގެފާނު ލިޔުއްވާފައިވާ ކިތާބުއް ތައުހީދަކީ އަހުލުއް ސުންނާގެ އަޤީދާ ބަޔާންކޮށްދެއްވުމަށް މިފަންނުގައި ލިޔެވިފައިވާ އެންމެ ކުރީގެ ފޮތްތަކުގެ ތެރެއިން ފޮތެކެވެ.\nއިމާމު ޛަހަބީ ރަޙިމަހުﷲ ވިދާޅުވެފައިވެއެވެ. އެކަލޭގެފާނު އަވަހާރަވެ ވަޑައިގަތީ ޛުލްޤައިދާ މަހު ދެވަނަ ދުވަހު ހިޖުރީ ސަނަތުން 311 ވަނަ އަހަރުއެވެ. އެކަލޭގެފާނުގެ އުމުރުފުޅަކީ އޭރު 89 އަހަރެވެ.\nނ. އެކަލޭގެފާނުގެ ޙަދީޘްފޮތުގައި ކަނޑައަޅުއްވާފައިވާ ޝަރުތު\nމިފޮތުގައި އެކަލޭގެފާނު ކަނޑައަޅުއްވާފައިވާ ޝަރުތަކީ ޞައްޙަ ހަދީޘް ނޫން އެހެން ޙަދީޘެއް ބަޔާންނުކުރެއްވުމެވެ. ފޮތުގެ ނަމުގައި އެފަދައިން އެކަލޭގެފާނު ލިޔުއްވާފައިވެއެވެ. އެކަލޭގެފާނުގެ ފޮތުގެ ނަމަކަށް ދެއްވާފައިވާ ޢުންވާނުގެ މާނައަކީ “ރަސޫލުﷲ ޞައްލަﷲ ޢަލައިހި ވަސައްލަމަގެ ކިބައިން މެދުކެނޑުމެއްނެތި އައިސްފައިވާ ހަދީޘްތަކުގެ ޚުލާޞާގެ ޚުލާސާ، އަދި ޙަދީޘް އައިސްފައިވަނީ ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހުން ގުޅިގެން އަދުލުވެރި ރާވީންގެ ކިބައިން ނަޤުލުވެވިގެންނެވެ. އަދި ﷲގެ އިރާދަފުޅުން ހަދީޘް ރިވާކުރެއްވި ރާވީންގެ ކިބައިން އެއްވެސް ޖަރަޙަކުރެވޭފަދަ ކަމެއް ނުވާނެއެވެ.”\nޖަރަޙައަކީ ހަދީޘް ރިވާކުރާމީހުންގެ ރިވާޔަތްތައް ރައްދުކުރެވޭފަދަ ސިފަތަކަށް ކިޔޭ ޢިލްމެކެވެ.\nރ. އެކަލޭގެފާނުގެ ފޮތުގައި ގެންގުޅުއްވާފައިވާ މަންހަޖު\nހ. އެކަލެގެފާނުގެ ފޮތް ތަރުތީބު ކުރައްވާފައިވަނީ ކިތާބުތަކާއި އަދި ބާބުތަކުގެ މައްޗަށެވެ. އަދި ފައްޓަވާފައިވަނީ ވުޟޫގެ ކިތާބުންނެވެ. އެޔަށްފަހު ނަމާދުގެ ކިތާބެވެ. އެގޮތަށެވެ. އަދި ކޮންމެ ފޮތެއްގައި އެތައްބާބުތަކެއް ގެންނަވާފައިވެއެވެ.\nށ. ޙަދީޘްރިވާކުރައްވާފައިވަނީ ރަސޫލުﷲ ޞައްލަﷲ ޢަލައިހި ވަސައްލަމައާއި ހިސާބުން ފެށިގެން އެކަލޭގެފާނާއި ހިސާބަށް ސަނަދު އައިސްފައިވާ ޙަދީޘްތަކެވެ. އަދި އެހެން ސަނަދަކުން އެކަލޭގެފާނާއި ހިސާބަށް އެއްޙަދީޘެއް އައިސްފިނަމަ އެޙަދީޘެއްވެސް ބަޔާންކުރައްވައެވެ.\nނ . އަދި ޙަދީޘްގެ ސަނަދުގެ މައްޗަށާއި އަދި ހަދީޘް ބަސްފުޅުގެ މައްޗަށް ޢާންމުގޮތެއްގައި ތަފްސީލުބަޔާންކުރައްވައެވެ. އަދި ބައެއް ލަފުޒުތަކުގެ ފިލިޖައްސަވައެވެ. އަދި އާންމުގޮތެއްގައި ފައްޓަވާފައިވަނީ ޢަބޫބަކުރު ވިދާޅުވި މިފަދައިންނެވެ. އެއީ އެކަލޭގެފާނުގެ ކުންޏާއެވެ.\nރ. ވަރަށްގިނަ ފަހަރު ބާބުތަކުގެ ތަރުޖަމާގައި ނުވަތަ ފެށުމުގައި ބައެއް މައްސަލަތަކުގައި އެންމެ ރާޖިހުގޮތަކީ ކޮބައިކަން ބަޔާންކުރައްވައެވެ. އެއީ އިމާމު ބުޚާރީ އަދި އަބޫ ދާވޫދު ފަދަ އަދި އެނޫން ފިޤުހުވެރި ޙަދީޘްއިލްމުވެރިން ކަންތައްކުރައްވާފައިވާ އުސޫލުންނެވެ.\nބ. ޙަދީޘްފޮތްތަކުގެ މެދުގައި މިފޮތަށް ދެވޭ ދަރަޖަ\nއަލްޙާފިޡު އިބުނު ސަލާޙް ވިދާޅުވެފައިވެއެވެ. “ޞައްހަ ޙަދީޘްތަކުގެ ތެރެއިން ދެޞަޙީޙް (އެބަހީ ޞަޙީޙް ބުޚާރީ އަދި މުސްލިމުގައި ވާ) ޞައްޙަ ޙަދީޘްތައް ފިޔަވައި އިތުރު ޞައްހަ ހަދީޘްތައް ހިމެނޭ ފޮތްތައް ހޯދާ މީސްތަކުންނަށް މިއަންނަނިވި ޙަދީޘްފޮތްތަކުގެ ތެރެއިން ފޮތްތަކުގައި އެޙަދީޘްތައް ހިމެނިފައިވެއެވެ. … އެގޮތުން ހުރިފޮތްތަކަށް ބަލާއިރު އިބުނު އެފޮތްތަކުގައި ޖަމާކޮށްފައިވާ ހަދީޘްތަކުގައި ޞައްޙަ ޙަދީޘް ގެނައުމަށް ޝަރުތުކޮށްފައިވާ ފޮތްތަކުގެ ތެރެއިން އިބުނު ޚުޒައިމާގެ ފޮތް ހިމެނެއެވެ.”\nއަލްޙާފިޡު އިމާމު ސުޔޫތީ ވިދާޅުވެފައިވެއެވެ. “އިބުނު ޙައްބާނުގެ ޞަޙީޙަށްވުރެ އިމާމު އިބުނު ޚުޒައިމާގެ ފޮތްވަނީ ޞައްހަކަމުގެ ގޮތުން މަތީގައެވެ. ސަބަބަކީ އެކަލޭގެފާނު އެކަމުގައި ފީނުއްވާފައިވާލެއް ފުންކަމުގެ ސަބަބުންނެވެ.”\nރ. ޞަޙީޙް އިބުނު ޚުޒައިމާއަށް އިލްމުވެރިން ކުރައްވާފައިވާ ޚިދުމަތްތައް\nހ. އިބުނު މުލައްޤިނު ގެ ނަމުން މަޝްހޫރު ވެވަޑައިގެންފައިވާ ޙަދީޘް ޢިލްމުވެރިޔާ އަލްޙާފިޡު ސިރާޖުއްދީން ޢުމަރު ބިން ޢަލީ އިމާމު މިއްޒީގެ ރާވީންނާއި ބެހޭފޮތެއްކަމަށްވާ ތަހުޒީބުލް ކަމާލު އެފޮތް ޚުލާޞާކުރައްވައި އިތުރު ހަފޮތެއްގެ ރާވީންނާއި ބެހޭ މަޢޫލޫމާތު ފުޓްނޯޓުގެ ގޮތުގައި ބަޔާންކުރެއްވިއެވެ. އެއީ މުސްނަދު އިމާމު ޢަހުމަދާއި ޞަޙީހް އިބުނު ޚުޒައިމާއާ ޞަހީހް އިބުނު ޙައްބާން ، މުސްތަދުރަކު ޙާކިމު، އައްސުނަނުއް ދާރުޤުތުނީ އަދި އައްސުނަނުލް ކުބުރާ ލިލްބައިހަޤީ\nމިހަފޮތެވެ.، މިފޮތަށް އެކަލޭގެފާނު ދެއްވިނަމަކީ އިކްމާލު ތަހުޒީބު ކަމާލެވެ.\nއަދި މަކްތަބަތުލް އިސްލާމީއިން ވަނީ ޑރ.މުޙައްމަދު މުސްތަފާ އަލްއައުޡަމީ ތަޙުޤީޤުކުރައްވައި ހަތަރު މުޖައްލަދުގެ މައްޗަށް މިފޮތުގެ މިހާ ހިސާބަށް އައިސްފައިވާ ހިސާބު ޗާޕުކޮށް ނެރިފައެވެ.\nو الله أعلم. و صلى الله و سلم على نبينا محمد و آله و صحبه


SunOnline: Naushamge lensun Shaheed Hussain Adamge Mainbafain!\nނައުޝަމްގެ ލެންސުން، ޝަހީދު ހުސައިން އާދަމްގެ "ފަހުރުވެރި" މައިންބަފައިން!\nޢާލިމް އަބްދުއްލަތީފް 03 Nov 2021, 00:12\nޝަހީދު ހުސައިން އާދަމްގެ މައިންބަފައިން އޭނާގެ ފޮޓޯއެއް ހިފައިގެން -- ފޮޓޯ/ ނައުޝަމް ވަހީދު\nއެއީ 1988ވަނަ އަހަރުގެ ނޮވެމްބަރު މަހުގެ ދެވަނަ ދުވަހުގެ ރެޔެވެ. މެންދަމުގެ ހަމަހިމޭންކަމާއެކު ނިދާފައި އޮތް މާލޭގެ އަމާންކަން ނަގާލީ ބޭރުގެ ކުލީ ސިފައިންތަކެއް އެ ރޭ 3:30ގައި މާލެ އެރުމުންނެވެ.\nހަނގުރާމަވެރިން މާލެ އެރިގޮތަށް ބޮޑުތަކުރުފާނު މަގުން އިރަށް ގޮސް، އޭރުގެ އެއަރ މޯލްޑިވްސް ކަންމަަތީގައި ތިބެ ސިފައިންގޭގެ މައިދޮރާ ދިމާލަށް ބަޑި ޖަހަން ފެށިއެވެ. އެއީ ފުރަތަމަ ހަމަލާއެވެ. އެ ހަމަލާއަށް، ސިފައިންގޭގެ މައި ދޮރާށީގައި ފާރައަށް ހުރި ސިފައިންގެ މީހާ ދިފާއުގައި ބަޑި ޖަހަން ފެށިއެވެ.\nއެންމެ ފުރަތަމަ ދިފާއީ ހަމަލާއެއް ތަމަޅައިންނާ ދެކޮޅަށް ދިނީ މިއަދު މިއަދު އެ ބޭކަލަކަށް މުޅި ގައުމު ފަޚުރުވެރިވާ ޝަހީދު ހުސައިން އާދަމެވެ. އޭރު ލާންސް ކޯޕްރަލެއްގެ މަގާމުގައި ހުރި ހުސައިން އާދަމް ޝަހީދުވީ އަތުގައި ހުރި ވަޒަން ހުސްވެ ،ހަމަލާ ހުއްޓާލަން ޖެހުނު ވަގުތު ،ތަމަޅައިން ދިން ހަމަލާގައެވެ.\nއެ ދުވަހު ޝަހީދު ހުސައިން އާދަމް ދިފާއުގައި ބަޑި ނުޖެއްސެވިނަމަ، ސިފައިންގެ ތެރެއަށް ވަދެގަތުމުގެ ފުރުސަތު ތަމަޅައިންނަށް ލިބުނީހެވެ. އެހެންކަމުން، އެ ދުވަހުގެ ބަތަލަކީ ޝަހީދު ހުސައިން އާދަމެވެ.\nއެ ދުވަހަށް މިއަދު 33 އަހަރު ފުރުނީއެވެ. ޒުވާން ފޮޓޯގްރަފަރު ނައުޝަމް ވަހީދު މިއަދު ދޫކޮށްލީ ތާރީހަށްޓަކައި އެތައް ވާހަކައެއް ކިޔައިދޭނެ ފޮޓޯއެކެވެ.\nއަބަދުވެސް އެކި މުނާސަބަތުތަކަށް އެކި ކޮންސެޕްޓްތަކަށް ފޮޓޯ ނަގާ ނައުޝަމް މި ފަަހަރު ކުލަކޮށްލަދިނީ ޝަހީދު ހުސައިން އާދަމްގެ "ފަހުރުވެރި" މައިންބަފައިންނެވެ. އެ ފޮޓޯގައި ފެންނަނީ ހުސައިން އާދަމްގެ މައިންބަފައިން އޭނާގެ ފޮޓޯއެއް ހިފައިގެން ތިބޭ މަންޒަރެވެ. އެ ދެމަފިރިންގެ މޫނުމަތީގައި ވަނީ އުޖާލާ ހިނިތުންވުމެކެވެ.\nމި ފޮޓޯއާ ގުޅޭ ގޮތުން "ސަން"އާ ވާހަކަ ދައްކަމުން ނައުޝަމް ބުނީ މި ފޮޓޯ ނަގަން ވިސްނުނީ މި އަހަރު ކުރީކޮޅު ކުޅުދުއްފުއްޓަށް ކުރި ދަތުރެއްގައި ކަމަށެވެ. އަދި ނަސްރުގެ ދުވަހަށް ހުސައިން އާދަމްގެ މައިންބަފައިން ފްރޭމަށް ލައިގެން ފޮޓޯއެއް ނަގަން ވިސްނުނީ ކަމުގައި އޭނާ ކިޔައިދިނެވެ.\n"އަސްލު އެ ފޮޓޯއިން ބުނެދޭން ބޭނުން ވަނީ އެ ދެމަފިރިން ހުސައިން އާދަމަށް ޓަކައި ފަހުރުވެރިވާ މިންވަރު. މޫނުގެ ކުލަވަރުން ވެސް ބުނެދެނީ ހަމަ އެވާހަކަ،" ނައުޝަމް ބުންޏެވެ.\nއެ ހާދިސާއަށް މިހާ ގިނަ ދުވަސްވީ ފަހުން ވެސް އެ ދެމަފިރިންގެ ފޮޓޯއެއް ނައުޝަމްގެ ކެމެރާގައި ރައްކާކޮށްލަން ލިބުމުން އޭނާ ހުރީ ނުހަނު އުފާވެފައެވެ. އޭނާ ދެކޭ ގޮތުގައި މިއީ މިހާތަނަށް އޭނާ ނެގި އެންމެ ތާރީހީ އެއް ފޮޓޯއެެވެ.\nހުސައިން އާދަމްގެ މަންމަ އާއިޝަތު ހަސަން އާއި ބައްޕަ އާދަމް މުހައްމަދުގެ އުމުރުން މިހާރު ވަނީ ވަރަށް ދުވަސްވެފައެވެ. އެ ދެމަފިރިން މިހާރު ގުނަމުން އަންނަނީ އަށްޑިހައިގެ އަހަރުތަކެވެ.\nހުސައިން އާދަމްގެ މައިންބަފައިން ވަނީ ނައުޝަމްއަށް ހާއްސަ އިންޓަވިއުއެއް ދީފައެވެ.\nޝަހީދު ހުސައިން އާދަމަކީ ކުޑައިރުއްސުރެ ވެސް ވަރަށް މަޑުމައިތިރި ކުއްޖެއް ކަމަށް އޭނާގެ މަންމަ ކިޔައިދިނެވެ. އަދި ކުޑައިރު ވެސް ހުސައިން އާދަމް "ހެވިކަން" ކޮށް އުޅޭ ކަމަށް ވެސް ކިޔައިދިނެވެ.\n"އަހަރެން ވިހެއިން އޭނައާއެކު ތޭރަ ކުދިން. މިހާރު ދުނިޔޭގައި ތިބީ ހަ ކުދިން،" ހުސައިން އާދަމްގެ މަންމަ ބުންޏެވެ.\nއޭރު ހުސައިން އާދަމްގެ ބައްޕަ މަސައްކަތް ކުރަނީ ކުޅުދުއްފުށީ ވިޔަފާރި ގޭގައެވެ. އެ ދުވަހު އެތަނުގައި އިނުމަށްފަހު، އޭނާ ކުއްލިއަކަށް ގެއަށް އައެވެ. އޭރު ކާ އެއްޗެއް ނުލިބިގެން އެ ރަށުގައި މީހުން ދުވަން ވެސް ފަށައިފިއެވެ. އެހެން ނަމަވެސް ވެގެން އުޅޭ ގޮތެއް އޭރު ނޭނގޭ ކަމުގައި ހުސައިން އާދަމްގެ މަންމަ ކިޔައިދިނެވެ.\n"އޭރު ދެން ބީބީސީ ހަބަރު އަންނާނެ. ދެ މީހުން ތިބޭނީ އޭގެ ދޮށުގައި. އޭގެ އަނެއް ދުވަހު [ހުކުރު ދުވަހު] ވެސް ސާފެއް ނުވި. ދެން ހޮނިހިރު ދުވަހު ބުނިން ސާފު ކޮށްގެންނޭ މިއަދު އަންނަން ވާނީ،" އޭނާ ކިޔައިދިނެވެ.\nހޮނިހިރު ދުވަހު އެކެއް ޖަހާލާއިރު ހަބަރު ހިފައިގެން އައިސްފިއެވެ. ރަށުގެ ގިނަ ބަޔަކު އެ ގޭ ދޮށަށް ޖަމާވިއެެވެ. އޭރު ހުސައިން އާދަމްގެ މަންމަ އިނީ ކުޑަކުއްޖަކު ގޮވައިގެން ހަނޑޫ ހޮވާށެވެ.\n"އައީމަ މަ އެހިން ކިހިނެއްހޭ ވީ. އެހީމަ ބުނީ އަހަރެމެން ދަރިފުޅު ޝަހީދު ވެއްޖޭ. ދެން މަށަކަށް ނޭނގުނު ވީނުވީއެއް. 10 ދުވަސްވީއިރު ވެސް މަށެއް ހޭވެރިކަމެއް ނުވޭ،" އޭނާ ކިޔައިދިނެވެ.\nޝަހީދު ހުސައިން އާދަމްގެ މޫނު ދެކުމަށް މާލެ އައުމުގެ ނަސީބެއް އެ ދެމަފިރިންނަކަށް ނުލިބުނެވެ. މާލޭގެ ފަސްގަނޑަށް އެ ދެމަފިިރިން އައީ ހުސައިން އާދަމް ޝަހީދުވިތާ 13 އަހަރު ފަހުންނެވެ.\nމިއަދުގެ ޒުވާން ޖީލަށް، ނަސްރުގެ ދުވަހުގެ ވާހަކަތައް ކިޔައިދޭން އެބަ ޖެހެއެވެ. ޔަގީނުން ވެސް، ނައުޝަމް މި ދޫކޮށްލި ފޮޓޯއިން އެތައް ވާހަކައެއް އެބަ ބުނެދެއެވެ. އެ ދުވަހުގެ ހަނދާންތައް އެބަ އާ ކޮށްދެއެވެ.\nމިނިވަންކަމަށް ޓަކައި ދިވެހީން ހަނގުރާމަކުުރާނެ: އުމަރު\nޕާކިސްތާނުން ނަސްރުގެ ދުވަހުގެ ތަހުނިޔާ ރައްދުކޮށްފި\nހަމްދޫންގެ ހަނދާން: މީނާޒަށް ހަމަލާދިން ބިރުވެރި ވަގުތުކޮޅު


Miadhu Baavan Ninmi Minister Mahloof Ge Shareeaiy Cancel Koffi - Vaguthu\nއެމްއެމްޕީއާރުސީގެ ބޮޑު ހިޔާނާތުގެ މައްސަލައިގައި ޔޫތު މިނިސްޓަރު އަހްމަދު މަހްލޫފްގެ މައްޗަށް އުފުލާފައިވާ ދައުވާތަކުގެ ޝަރީއަތް މިއަދު ކްރިމިނަލް ކޯޓުގައި ފަށަން ތާވަލް ކުރި ނަމަވެސް އެންމެ ފަހުވަގުތު ޝަރީއަތް ކެންސަލް ކޮށްފިއެވެ.\nމަހްލޫފްގެ މައްޗަށް ދައުވާ އުފުލީ ނޮވެމްބަރ މަހުގެ 24 ވަނަ ދުވަހު އެވެ. މިއަދު ބާއްވަން ތާވަލް ކުރީ މިމައްސަލައިގެ ފުރަތަމަ އަޑުއެހުމެވެ.\nމިއަދުގެ ޝަރީއަތް ކެންސަލް ކުރީ އިދާރީ ސަބަބަކާއި ގުޅިގެން ކަމަށް ކްރިމިނަލް ކޯޓުން ވިދާޅުވިއެވެ. ނަމަވެސް އެކަމުގެ ތަފްސީލެއް ނުދެއްވައެވެ.\nމަހްލޫފްގެ މައްޗަށް ވަނީ ވަކި ގޮތަކަށް ވޯޓް ދޭން ރިޝްވަތު ނެގި ކަމުގެ ތުހުމަތާއި އޭސީސީ އަށް ދޮގު މައުލޫމާތު ދިނުމުގެ ތުހުމަތު ކޮށްފައެވެ.\nމަހްލޫފްގެ މައްޗަށް ކުރަނީ ކޮރަޕްޝަން ހުއްޓުވުމާއި މަނާކުރުމުގެ ގާނޫނުގެ (ހ)އާ ހަވާލާދީ އެ މާއްދާގެ (ށ)ގެ ދަށުން ރިޝްވަތު ހިފުމުގެ ދައުވާ އެވެ. ދޮގު ބަޔާނެއް ނުވަތަ ދޮގު މައުލޫމާތެއް އޭސީސީ އަށް ދިން ކަމުގެ ކުށުގެ ތުހުމަތު މަހްލޫފަށް އޭސީސީ އިން ކުރިނަމަވެސް އެދައުވާ އޭނާގެ މައްޗަށް ޕީޖީ އިން އުފުލާފައެއް ނުވެއެވެ. އޭސީސީ އިން ތުހުމަތު ކުރި ގޮތުގައި މަހްލޫފަށް ލިބިފައިވާ ފައިސާގެ އަސްލު އޮޅުވާލުމުގެ ގޮތުން އެއީ އޭނާ ޑޮލަރު ގަތް މުއާމަލާތެއްގެ ގޮތުގައި ދެއްކުމަށް ލިޔެކިއުންތަކެއް ހުށަހެޅުމުންނެވެ.\nމަހްލޫފަށް ކުރާ ހުރިހާ ތުހުމަތެއް އޭނާ ދޮގު ކުރައްވައެވެ.\nޖެނުއަރީ 19, 2022 11:21\nބިރުކުޑަ ޢަލީ ހެދިގެން އުޅޭ ބޭކަލެއް މިއީ. ކޮމަންޑޫ ދާއިރާއަށް\nޖެނުއަރީ 19, 2022 11:36\nމިދައުރު ނިމެންދެއް ތިހެން ކެންސަލް ވަމުންްކަންނޭގެދާނީ، އަނެއްކާ ހަތްހުވާ ނުފޫޒު ފޯރުވަނީބާ؟\nޖެނުއަރީ 19, 2022 11:40\nމަހުލޫފުގެ ޝަރިއައްބާވާދުވަހު އިބުރާސޯޓު ބޭލޭނެ ކޮޑައްލައިގެންދުވި ފައިސާ ދަބބަހުގެ ވީޑިއޯ އާއްމު ވާނެ ވީމާތިކަމއްނުވާނެ\nޖެނުއަރީ 19, 2022 12:09\nއެކަންދާނީ އެހެން ދެންގޮސް ނިމޭނީ ބޮނޑު ނަގުލަށް\nމަހްލޫފު އެއުޅުއްވަނީ ސަރުކާރު ބުލެކްމޭލްކޮށްގެން\nޖެނުއަރީ 19, 2022 12:13\nއޭރުލިބުނު ޑޮލަރްމަދުވީމަ އަލިކިލެގެފާނުމަގުގަ ޑޮލަރްއުކަންއުޅުނީ ޔާމިންގެކުރީގެގެކާރީ މިހާރުއޮޅިގެންވެސް ނުގޮވާނެވަގަތް މީހަކާދިމާލައް މިހާރުތިމާއަތްކުރާ އިހުސާސްއެހެންމީހުނައްވެސް ވާނެކަންއެގޭވަރުވެފަމިހާރުހުރީ ތިވެސްރަނގަޅުފިލާވަޅެއް ހަމަތިގޮތައް ތަންކޮޅެއްކުރިންމަޖުލީސްތެރޭ މަހޭގެއެކުވެރީއާ އަލީވަހީދު އޭރުގެ ކޮމިޝަނެއްގަ އުޅުނުމީހަކު ބަނޑުކޮއްޓަނީއޭކިއާއުޅުނު މިއަދުއަލީވަހީދުވެސްއެޅެނީއެހާލުގަ އޭރުތުހުމަތުކުރި މީހާގެމައްޗައްސާބިތެއްނުވި މިއަދު ދެމީހުންވެސް ތިތިބީއެއްހާލެއްގެ\nތީޑްރާމާއެއްކަން ހޭޖެހޭމީހުންނައްއިނގޭ..؟! ފުނބޯތަކައްނޭނގުނަކަސް..!!ހެހެހެ\nޖެނުއަރީ 19, 2022 13:09\nކޮބާ މިހާރު އިތިޢުފާ ދިނީތަ، ކޮންެިރަކުން ސަރުކާރު އޮރިޔާންކުރަނީ.\nޖެނުއަރީ 19, 2022 13:19\nސަރުކާރާ މަހުލޫފާ ދެމީހުން ވާދަޔަށް އޮރިޔާންވާގޮތަށް ރޭވިފައި އޮތީ\nޖެނުއަރީ 19, 2022 13:46\nމަހުލޫފާ ޖެހުނީމާ ކޯޓްތައްވެސް އިބިލީހު ކާވެންޏަށް.\nޖެނުއަރީ 19, 2022 13:50\nމިދިޔަ އަންގާރަ ދުވަހު މަހުލޫފުގެ މައްސަލަ ޕީޖީން ކޯޓަށް ފޮނުވީ. އެހެންވީމާ އިދާރީ މައްސަލއެއްގެ ސަބަބުން ބުދަ ދުވަހުމައްސަލަ ކެންސަލްކުރީ . އަންގާރަ ދުވަހު ފޮނުވިމައްސަލައެއް ބުދަދުވަހު ބަލާނީ ކިހިނެއް؟


Amitabh Aai Abhishek, Ekugai World Cup Gai - Vaguthu\nއަންހެން ފަނޑިޔާރުން އައްޔަން ކުރަން ނިންމީ އިލްމުވެރިންގެ ލަފާ ހޯދާފައި - ނަޝީދު - 39 މިނެޓް ކުރިން\nއަމީތާބާއި އަބީޝެކް، އެކުގައި ވޯލްޑް ކަޕުގައި\n1 އަހަރު ކުރިން ( ޖުލައި 12, 2018 )\nރަޝިޔާގައި މިހާރު ކުރިއަށްދާ ފީފާ ވޯލްޑް ކަޕުގެ ފޯރީގައި، ދުނިޔޭގެ އެކި ކަންކޮޅުތަކުން އެކި މީހުން ދަނީ ބައިވެރިވަމުންނެވެ. ރާއްޖޭގައި ދިވެހިން، މި މުބާރާތުގެ ފޯރިއާއި މަޖަލުގައި މަސްއޫލުވެ އުޅޢ ބީދައިން، ދުނިޔޭގެ އެހެން ޤައުމުތަކުގައިވެސް، މި ފޯރިއާއި ޖޯޝުގައި، ވޯލްޑް ކަޕުގެ މެޗުތައް ބެލުމުގެ ކަންތައްތައް ދަނީ ކުރަމުންނެވެ.\nދާދިފަހުން އެންމެ ގިނަ ބައެއްގެ ލޮލުގައި އަޅައިގަތް އެންމެ ތަފާތު ފޮޓޯއަކީ، ބޮލީވުޑުގައި އެފަދަ ދެވަނައެއް ނެތް އެންމެ ވަރުގަދަ، އަމީތާބް ބައްޗަން އާއި އޭނާގެ ދަރިފުޅު، އަބީޝެކް ބައްޗަން، ވޯލްޑް ކަޕް ބަލަން ގޮސް ނަގާފައިވާ ފޮޓޯއެވެ.\nމި ފޮޓޯވެގެން ގޮސްފައިވަނީ ވޯލްޑް ކަޕުގެ ފޭނުންނަށާއި މި ދެ މީހުންގެ ފޭނުންނަށްވެސް ޚާއްޞަ އަދި ތަފާތު ފޮޓޯއަކަށެވެ.\nއަބީޝެކްގެ ރަސްމީ ފޭސްބުކް އެކައުންޓުގައި މި ފޮޓޯ އާއްމުކޮށްފައިވާއިރު، އެމީހުން ބަލަން ގޮސްފައިވަނީ މުބާރާތުގެ ސެމީ ފައިނަލުގެ ފުރަތަމަ މެޗެވެ. ފްރާންސް އާއި ބެލްޖިއަމް ބައްދަލުކުރި މި މެޗު ކުރިއަށް ދިޔައީ ރަޝިޔާގެ ސެއިންޓް ޕީޓަސްބާގް ގައި ހުންނަ ޒެނިޓް އެރީނާގައެވެ.\nމި ދެ ވަރުގަދަ ފަންނާނުން ނަގާފައިވާ ފޮޓޯ، އިންސްޓަގްރަމްގައި އާއްމުކޮށްފައިވަނީ މެޗު ނިމުމުންނެވެ. އަދި، މެޗުން މޮޅުވި ފްރާންސްގެ ޓީމަށް، އެ އިންސްޓަގްރަމް ޕޯސްޓުގައި މަރުޙަބާ ކިޔާފައިވެސްވެއެވެ.\nއަމީތާބް އާއި އަބީޝެކް އަކީ މީގެކުރިން އެއް ފިލްމެއްގައި އެކުގައި މަސައްކަތް ކޮށްފައިވާ ދެ ފަންނާނުންނެވެ. އެގޮތުން، މި ދެބަފައިން އެކުގައި ސްކްރީނުން ފެނިފައިވާ ފިލްމުތަކުގެ ތެރޭގައި، އެދުވަސްވަރު އެންމެ ކާމިޔާބުވި ފިލްމުތައްވެސް ހިމެނެއެވެ. ވަކި ވަކި ފިލްމުތަކަށް ބަލާކަމުގައިވާނަމަ "ޕާ" އަދި "ބަންޓީ އެންޑް ބަބްލީ" ފާހަގަކޮށްލެވެއެވެ.\nއަނެއްކާވެސް އެތައް ބައެއްގެ ތައުރީފް އަމީތާބް ބަޗަންއަށް\nއަމީތާބުގެ ޓްވިޓާ އެކައުންޓް ހެކްކޮށް، ޕާކިސްތާނަށް ތައުރީފްކޮށްފި\nއަބީޝޭކް އާއި އައިޝްވާރިޔާ ރާއްޖޭގެ ރީތިކަން ދުނިޔެއަށް ދައްކާލައިފި


މޯލްޑިވްސް އިމިގްރޭޝަންގެ ފަރާތުން ފޯރުކޮށްދެމުންގެންދާ " ޕާސްޕޯޓު ޕޯސްޓު-އެޕްލިކޭޝަން ޕްރޮސެސިންގ" (ދިވެހި ޕާސްޕޯރޓްގެ ޚިދުމަތަށް އެދޭ އެޕްލިކޭޝަންފޯރމު ބަލައިގަތުމުގެ ޚިދުމަތް) މާލެ ސިޓީއިން ފޯރުކޮއްދޭނެ ފަރާތެއް ހޯދުމަށްކުރި ނަންބަރ: (IUL)94-Q/1/2020/23 އިޢުލާނާއި ގުޅިގެން މަޢުލޫމާތު ފުރިހަމަ ނުވާތީ މިއިޢުލާނު ބާޠިލުކޮށް، އަލުން މިމަސައްކަތް ކޮށްދޭނެ ފަރާތެއް ހޯދުމާއި ގުޅޭ\nތާރީޚު: 23 ޖުލައި 2020\n"އިމުގާ" މެދުވެރިކޮށް ދިވެހި ޕާސްޕޯޓަށް އެދި ހުށަހެޅުމާއި ގުޅޭ.\nތާރީޚު: 22 ޖުލައި 2020\n1. މޯލްޑިވްސް އިމިގްރޭޝަންގެ އޮފީސް އިމާރާތެއް، ސ.ހިތަދޫ އަދި ހދ.ކުޅުދުއްފުށީގައި ޤާއިމްކުރުމަށްޓަކައި ބޭނުންވާ ކޮންސެޕްޓް ޑިޒައިން އަދި ޑީޓެއިލް ޑިޒައިންކޮށް، ކޮންސަލްޓެންސީ ދެވޭނެ ފަރާތެއް ހޯދުމާއި ގުޅޭ\nތާރީޚު: 06 ޖުލައި 2020\nސުންގަޑި: 06 އޮގަސްޓް 2020 12:00\nމޯލްޑިވްސް އިމިގްރޭޝަނުން 'ޓްރެވަލަރ ހެލްތް ޑިކްލަރޭޝަން' ތަޢާރަފް ކުރުން.\nތާރީޚު: 15 ޖުލައި 2020\nވަޒިފާ ދިން ފަރާތަށް ފިލައިގެން ނުވަތަ ގެއްލިގެން އުޅޭ ބިދޭސީން ރިޕޯޓުކުރުމާގުޅޭ\nތާރީޚު: 10 ޖުލައި 2020\nމޯލްޑިވްސް އިމިގްރޭޝަންގެ ފަރާތުން ފޯރުކޮށްދެމުންގެންދާ " ޕާސްޕޯޓު ޕޯސްޓު-އެޕްލިކޭޝަން ޕްރޮސެސިންގ" (ދިވެހި ޕާސްޕޯރޓްގެ ޚިދުމަތަށް އެދޭ އެޕްލިކޭޝަންފޯރމު ބަލައިގަތުމުގެ ޚިދުމަތް) މާލެ ސިޓީއިން ފޯރުކޮއްދޭނެ ފަރާތެއް ހޯދުމާއި ގުޅޭ\nތާރީޚު: 05 ޖުލައި 2020\nސުންގަޑި: 19 ޖުލައި 2020 13:00\nމޯލަޑިވްސް އިމިގްރޭޝަން އިން 05 ޖުލައި 2020 އިން ފެށިގެން ޚިދުމަތް ދިނުމަށް ހަމަޖެހިފައިވާ ގޮތާއި ބެހޭ\nތާރީޚު: 04 ޖުލައި 2020\nވާރކްވީޒާ ފީ އާއި ގުޅޭ\nވާރކްވީޒާ އަދި އެހެނިހެން ވީޒާ ތަކުގައި ރާއްޖެ އެތެރެވެފައިވާ ފަރާތްތަކާއި ގުޅޭ\nތާރީޚު: 01 ޖުލައި 2020\nކޯވިޑް-19 އާއި ގުޅިގެން، މިމުއައްސަސާގައި ނުނަގައި ބެހެއްޓިފައިވާ ޕާސްޕޯޓުތައް ކެންސަލްވާ މުއްދަތު އިތުރު ކުރުމާއި ގުޅޭ\nތާރީޚު: 25 ޖޫން 2020


އދ. ކުނބުރުދޫ ކައުންސިލްގެ ރައީސް\nއދ. ކުނބުރުދޫ ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nއާމިނަތު ނިޢުމާ (ނިޢުމާ)\nއދ. ކުނބުރުދޫ ކައުންސިލްގެ މެންބަރު\nމުޙައްމަދު ފަރުޙާން (ފަރޭ)\nޢަލީ ވަޙީދު (ޢަލީބްރޯ)


"Naughty 40" ge5actorakah bodu challengeh | Mihaaru\n"ނޯޓީ 40" ގެ މަންޒަރެއްގައި ޔޫއްޕެ، މަނިކު އަދި ސައީދު.\n"ނޯޓީ 40" ގެ ޝޫޓިންގެ ތެރެއިން.\n"ނޯޓީ 40" ގެ މިލަންދޫ ޝޫޓިންގެ ތެރެއިން.\n"ނޯޓީ 40"ގެ ފަސް އެކްޓަރަކަށް ބޮޑު ޗެލެންޖެއް\n20 މާޗް 2017 - 06:11 14 comments\nއަންނަަ އޮގަސްޓްގައި ރިލީޒްކުރާ ފިލްމް "ނޯޓީ 40" އަކީ އެއްގޮތަކަށް ވެސް އާދައިގެ ފިލްމެއް ނޫނެވެ. މި ފިލްމަކީ މަޝްހޫރު އަދި ތަޖުރިބާކާރު އެކްޓަރުންތަކެއް އެކުގައި ފެންނާނެ ފިލްމެކެވެ.\nއޭގެ ތެރޭގައި ޔޫސުފް ޝަފީއު (ޔޫއްޕެ)، ނިއުމާ މުހައްމަދު، އަލީ ސީޒަން، މުހައްމަދު މަނިކު އަދި އަހުމަދު ސައީދު ހިމެނެ އެވެ.\nޔޫއްޕެ ލިޔެ ޑައިރެކްޓް ކުރާ ފިލްމުގެ ބޮޑު ބައި ށ. މިލަންދޫގައި ޝޫޓްކޮށް ނިންމައި، ކްރޫ މާލެ އައި އިރު، ފިލްމުގެ ޗެލެންޖިން މަސައްކަތްތައް އަދި ކުރިއަށް އޮތީ އެވެ.\nހެއްވާ މަޖާ ހާދިސާތަކެއް ދައްކުވައިދޭ "ނޯޓީ 40" ގައި މީގެ މައިގަނޑު ފަސް ތަރިން ފެނިގެންދާ ރޯލްތައް ވަރަށް ތަފާތު ވާނެ އެވެ. މިލަންދޫގައި ނެގި މަންޒަރުތަކުގައި ޔޫއްޕެ، ނިއުމާ، ސީޒަން، މަނިކު އަދި ސައީދު ފެނިގެން ދާނީ 40 އަހަރުން މަތީގެ ކެރެކްޓާތަކެއް ދައްކުވައިދޭ ރޯލްތަކަކުންނެވެ.\n"ނޯޓީ 40" ގެ ޝޫޓިންގައި ޔޫއްޕެ.\nއެ މީހުން ވަނީ އެ ރޯލްތަކަށް ބައެއް ބަދަލުތައް ގެނެސްފަ އެވެ. ފަަލުވުމުގެ އިތުރުން ބޯ ބާލަން ޖެހުމާއި ނުރަވުން ފަދަ ތަފާތުތައް އެ ރޯލްތަކުން ފެންނާނެ އެވެ. "ނޯޓީ 40" ގައި މި ފަސް ތަރިންގެ ވަރަށް ޒުވާން އުމުރުފުރައެއް ވެސް ދައްކުވައި ދޭން ޖެހެ އެވެ. އެހެންވެ މަސައްކަތް އަދި ކުރިއަށް އޮތީ އެވެ.\n"ފިލްމުގައި އަހަރެމެން ދައްކަން ޖެހޭ ފޯޓީ ޕްލަސްގެ ކެރެކްޓާތަކުގެ މާލޭގެ ސީންތައް ދެތިން ދުވަހުގެ ތެރޭގައި ނަގައި ނިންމަން މިހާރު މި އަންނަނީ ތައްޔާރުވަމުން،" މިލަންދޫގެ ޝޫޓިން އަށް ފަހު، މިހާރު މާލޭގެ ޝޫޓިން އަށް ތައްޔާރުވަމުން އަންނަ ފިލްމާ ބެހޭ ގޮތުން، ޕްރޮޑަކްޝަން މެނޭޖަރު ސައީދު ބުންޏެވެ.\n"ނޯޓީ 40" ގެ ޝޫޓިންގައި ނިއުމާ.\nއޭނާ ބުނި ގޮތުގައި އެ މަންޒަރުތައް ނެގުމަށް ފަހު، އަސްލު ޗެލެންޖަކީ ކުރިއަށް އޮތް ދޮޅު މަސް ދުވަހެވެ. އެއީ ހަށިގަނޑަށް ބޮޑެތި ބަދަލުތަކެއް ގެނައުމެވެ.\nކުރިން ނިންމާފައި އޮތީ އެ މީހުންގެ ޒުވާން އުމުރުގެ ބައިތައް ތިން މަސް ފަހުން ނަގާށެވެ.\n"އެކަމަކު މިހާރު ނިންމާފައި މިއޮތީ ކުރިއަށް އޮތް ދޮޅު މަސް ދުވަހުގެ ތެރޭގައި ފިލްމްގެ ޝޫޓިން އެއްކޮށް ނިންމާލަން،" ސައީދު ބުންޏެވެ.\nއޭނާ ބުނީ ފަސް މީހުން އެކީގައި ޖިމަށް ގޮސް ހަށިގަނޑަށް ބޮޑެތި ބަދަލުތަކެއް ގެންނާނެ ކަމަށެވެ. އެއީ ފިލްމުގައި އެ މީހުން ދައްކަން ޖެހޭ 22-26 އަހަރާ ދެމެދުގެ ކެރެކްޓާއެއް ފިޓްވުމުގެ ގޮތުންނެވެ.\n"މިލަންދޫ ޝޫޓިން ނިންމާލި އިރު ހާއްސަކޮށް އަހަންނާއި މަނިކު މި ވަނީ ވަރަށް ބޮޑަށް ފަލަވެފައި. އެއީ ހަމަ ކެރެކްޓާ އަށް ގެނައި ބަދަލެއް،" ސައީދު ބުންޏެވެ.\n"ނޯޓީ 40" ގެ މަންޒަރެއްގައި ސައީދު.\nއޭނާ ބުނީ މިހާރު ލަންކާގައި އުޅޭ ސީޒަން ވެސް އެ މީހުންގެ ޖިމް ވޯކްއައުޓް ސެޝަނަށް ރާއްޖެ އައިސް އެކީގައި މަސައްކަތް ކުރާނެ ކަމަށެވެ.\n"ބޭނުން ވަނީ ފަސް މީހުން އެކީގައި ޖިމަށް ގޮސް ކެރެކްޓާ އަށް ފިޓްވާ ވަރަށް އަވަހަށް ހަށިގަނޑަށް ބަދަލު ގެންނަން. އެކަން ވާނެ ކަމުގެ ޔަގީންކަން އެބަ އޮތް،" ސައީދު ބުންޏެވެ. "ހަށިގަނޑަށް ބަދަލު ގެނައުމުގެ އިތުރަށް މޭކަޕުން އަހަރެމެންގެ ޒުވާންފުރާ ވަރަށް ފުރިހަމަކޮށް ފިލްމުގައި ދައްކުވައި ދޭން މަސައްކަތް ކުރާނެ."\nއޭނާ ބުނީ ދުވަސްވީ ކެރެކްޓާތައް ދައްކުވައިދޭ ބައިތައް ކުރިން ނަގަން ނިންމީ ވެސް ފަހުން، ހިކެން ހިތްވަރަކަށް ވާނެ ކަމަށް ބަލައިގެން ކަމަށެވެ.\n"ނޯޓީ 40" ގެ މަންޒަރެއްގައި މަނިކު.\nއޮގަސްޓް2ގައި ނެރޭ "ނޯޓީ 40" ގެ ފަސްޓްލުކް ނުވަތަ ޓީޒާ ވަރަށް އަވަހަށް ބެލުންތެރިންނަށް ދައްކައިލުމުގެ ތައްޔާރީތައް މިހާރު ދަނީ ކުރިއަށެވެ.\nހަ ލަވަ ހިމެނޭ "ނޯޓީ 40" އަކީ ތަޖުރިބާކާރު އެކްޓަރުންނާ އެކު، މިހާރުގެ ޒުވާން ތަރިންނާއި އާ އެކްޓަރުން ވެސް ތައާރަފުވެގެން ދާނެ ފިލްމެކެވެ.\nއިބްރާހީމް މޫސަ (ދަނބަ) ސިނަމޮޓޯގްރީ ފެނިގެންދާ ފިލްމުގެ ކާސްޓުންގެ ތެރޭގައި މަރިޔަމް އައްޒަ، ފާތުމަތު އާޒިފާ (އަޒޫ)، އަލީ އާޒިމް (ދޮން އައްޔަ)، ނުޒުހަތު ޝުއައިބް (ނުޒޫ) އަދި އިބްރާހީމް ޖިހާދު (ޖިމީ) ވެސް ހިމެނެ އެވެ.\n"ނޯޓީ 40" ގެ މަންޒަރެއްގައި ސީޒަން.\nއަހަރުގެ ބޮޑު ފިލްމުގެ ގޮތުގައި ޕްރޮމޯޓް ކުރާ "ނޯޓީ 40" އަކީ ނިއުމާ އާއި އިސްމާއީލް ޝަފީގް ޕްރޮޑިއުސް ކުރާ ދެވަނަ ފިލްމެވެ.\nއިތުރު ލިޔުންތައް އަލީ ސީޒަން ދިވެހި ފިލްމް އިންޑަސްޓްރީ ނިއުމާ މުހައްމަދު ޔޫސުފު ޝަފީއު (ޔޫއްޕެ)\n3 years ago 3\n"ނޯޓީ 40" ގެ މިލަންދޫ ޝޫޓިން ނިންމާލައިފި\nއެންމެ ބިރުވެރި ދިވެހި ފިލްމަކީ ކޮބާ؟\n"ކަޅަކި" ގެ ޓީޒާއެއް ދައްކާލައިފި\nޗައިނާގެ ވެކްސިން ޖަހަން ދިގު ކިޔޫއެއް\n22 hours ago 22\nއޮޅުވާލައިގެން ލޯނު ނެގި ދެ މީހުން އަދިވެސް ނުފެނޭ\n21 hours ago 17\nދަރަންޏާ ބެހޭ ރިޕޯޓާ ހެދި މަޖިލީހުގައި ޒުވާބެއް!